
VOORBERICHT. 


In  deze  nieuwe  uitgave  van  het  derde  deel  van  Verwijs' 
Bloemlezing  heb  ik  gemeend,  de  volgende  wijzigingen 
te  moeten  aanbrengen.  Het  op  bl.  124  der  eerste  uitgave 
voorkomende  gedichtje  ,,Zoet  gedenken",  is  in  dezen 
druk  niet  weder  opgenomen,  daar  het  niet  uit  de  Middel- 
eeuwen is,  maar  door  den  verzamelaar  der  „bloemen" 
vertaald  naar  het  gedicht  van  Walther  von  der  Vogel- 
weide  (ed.  Pfeiffer,  bl.  23),  getiteld  ,,Unter  der  Linde". 
Evenmin  is  in  deze  uitgave  opgenomen  het  op  bl.  141 — 
144  voorkomende  gedicht  ,,de  Jonge  Coeriraet",  dat 
evenmin  een  echt  gedicht  is  uit  de  Middeleeuwen.  Ik  kan 
evenwel  niet  zeggen,  hoe  Verwijs  er  aan  gekomen  is  of 
waar  hij  de  stof  heeft  gevonden  1).  In  plaats  van  deze 
beide  verzen  heb  ik  enkele  andere  gedichten  ingevoegd, 
n.1.  die  welke  voorkomen  op  bl.  141 — 144,  en  een  op 
bl.  150  (Aan  Maria).  Ook  heb  ik  aan  eene  andere  bewer- 
king van  het  bekende  ,,Stabat  mater"  de  voorkeur 
gegeven.  Behalve  omdat  de  verzen  mij  voorkwamen  in 
eene  bloemlezing  geen  slecht  figuur  te  maken,  is  deze 
invoeging  geschied  om  het  glossarium  met  de  bladzijden 
van  den  nieuwen  druk  in  overeenstemming  te  houden. 
Hetzelfde  glossarium  heeft  mij  aan  den  anderen  kant  van 
ingrijpender  veranderingen  teruggehouden:  ik  zou 
anders  gaarne  sommige  stukken  door  andere  hebben 
vervangen,  en  met  name  ook  de  platte  klucht,  waarmede 
het  boek  besluit,  tegen  een  andere  hebben  verwisseld. 

Even  als  in  den  herdruk  van  het  tweede  deel  voeg  ik 
ook  aan  het  derde  deel  aanteekeningen  toe,  die,  naar  ik 
vertrouw,  de  bruikbaarheid  van  het  boek  zullen  ver- 
hoogen. 

J.  VERDAM. 

Amsterdam,  Juni  1884. 


1)  Het  is  de  vertaling  van  een  ouddeensche  ballade  „Ungen 
Sveidal".  Verwijs  heeft  niet  onmiddellijk  naar  het  origineel  maar  naar 
een  Duitsche  vertaling  gearbeid. 


Deze  nieuwe  druk  is  wat  den  inhoud  aangaat  bijna 
geheel  gelijk  aan  den  vorigen;  alleen  zijn  vele  der  aan- 
teekeningen  weggelaten,  nu  er  een  glossarium  op  de  drie 
deelen  verschenen  is,  en  bovendien  het  Middelneder- 
lands ch  Woordenboek  van  Prof.  Dr.  J.  Verdam,  bene- 
vens diens  Mnl.  Handwoordenboek  en  enkele  Mnl. 
spraakkunsten  de  gewenschte  hulp  en  voorlichting 
verschaffen. 


F.  A.  STOETT. 


Amsterdam,  October  1913. 


In  dezen  druk  is  de  platte  klucht  van  Lippijn  wegge- 
laten en  vervangen  door  die  van  den  Buskenblaser. 
Overigens  is  hij   gelijk  aan  den  vorigen. 

F.  A.   STOETT. 


Amsterdam,  Juli  1924. 

SPROKEN. 

W.  J.  A.  JONCKBLOET,  Geschiedenis  der  Middenndl. 

Dichtk.  III,  301 — 321. 
J.   TE  WINKEL,   Gesch.   der  Nederl.   Letterkunde  I, 

460 — 472. 
,,       ,,  ,,  Ontwikkelingsgang  der  Nederl.  Let- 

terkunde II,  80  vlgg. 
G.  KALFF,  Gesch.  der  Ndl.  Letterkunde  I,  454—468. 
ROMANIA,  1912,  p.  32 — 57:  Le  poème  de  Piramus  et 
Tisbé. 

Pyramus  en  Thisbe. 

Belgisch  Museum,  X,  89 — 98;  Taalkundige  Bijdra- 
gen, I,  244—254. 

Van  tween  kinderen  die  droeghen  ene  starcke 
minne,  een  ontf armelij c  dinc. 

Wilen  een  stuc  hier  te  voren 

Waren  twee  kinder  geboren 

Ter  stat  die  Babilonien  hiet, 

Also  als  men  ghescreven  siet; 
5  Deen  hiet  Tisbe,  dander  Piramus. 

Een  muer  sciet  haer  beider  huus. 

Die  kinder  waren  wel  gheboren; 

Haer  scoenheit  ginc  verre  te  voren 

Vore  alle,  die  men  tier  stonde 
10  In  den  rike  vinden  conde. 

De  kindere  waren  salech  vroe, 

Daer  holpen  alle  die  gode  toe: 

Apollon  makese  beide  wijs; 

Maer  een  gaf  hen  der  minnen  prijs: 
15  Venus  die  vrouwe  makese  scoene, 

Datse  daer  af  droeghen  croene; 


Juno  gaf  hen  goet  ende  scat, 

Ende  Cupido  holpen  bat: 

Hi  dedese  oefenen  goede  werke, 
20  Ende  onderminnen  even  sterke 

Met  herten  ende  met  ghedachte; 

Nauwe  men  die  kindre  wachte, 

Maer  die  kindre  minneden  stille 

Verholenlike  met  enen  wille: 
25  Si  daden  al  der  minnen  raet 

Sonder  dorperliker  daet. 

Maer  dongheval  dat  comen  moet, 

Dat  den  minnare  onsachte  doet, 

Quam  hem  beiden  al  te  saen. 
30  Men  liet  den  maghen  verstaen, 

Dat  Tysbe  ende  Piramus 

Ghelieve  souden  sijn  aldus. 

Doen  benam  men  hen  dat  spreken, 

Sien,  wincken  ende  ander  treken, 
35  Dat  antwerden  ende  dat  vraghen, 

Ende  oec  boetscapen  draghen, 

Dat  deen  den  andren  niet  spreken  en  mach, 

Noch  van  minnen  doen  ghewach. 

Wat  moghen  doen  die  twee  ghelieve, 
40  Die  met  minen  no  met  brieve 

En  moghen  onderspreken  niet  ? 

Des  doeghden  si  beide  swaer  verdriet. 

Ghemeerdert  es  nu  haren  noet: 

Si  baden  beide  om  die  doot, 
45  Si  peinsden  vele  ende  sweghen  stille ; 

Maer  selden  hadden  si  haren  wille. 

Dit  herdense  meneghen  dach, 

Dat  elc  anderen  niet  en  sach. 
Eenwerf  was  Tysbe  opghestaen, 
50  Als  die  der  minnen  niet  en  conde  ontgaen, 

Eens  morghens  in  die  dagheraet; 

Haer  selfs  en  wiste  si  ghenen  raet; 

Si  ginc  vort  ende  weder, 

Si  sach  opwert  ende  neder. 
55  Daer  si  ginc  aldus  allene, 

Versach  si  in  den  muer  een  kene, 


Neven  der  kokenen,  ende  leeter  vore: 
Daer  sach  si  banderside  dore. 
Soe  langhe  ginc  si  al  daer  staen, 

60  Ende  Piramus  quam  daer  ghegaen 
Bi  avontuere  met  gherake. 
Nu  moghdi  horen  hare  sprake, 
Daer  hem  na  langde  over  een  jaer. 
Hi  seide:   ,,Tysbe,  sidi  daer?" 

65  Blide  haddense  den  moet. 
Daer  elc  vore  die'clove  stoet, 
Waende  elc  anderen  cussen  saen, 
Ghelijc  si  voren  hadden  ghedaen; 
Maer  die  muer,  diere  tusschen  stoet, 

70  Benam  haer  beiden  haren  spoet. 
Doen  custen  si  al  sonder  biden 
Den  muer,  daer  elc  stont  an  een  side. 
Daer  na  claghdense  haren  noet 
Ende  hare  pine  even  groet, 

75  Waken,  suchten  ende  beven, 

Ende  daer  na  haer  droeve  leven. 

Doen  begonde  dus  haer  tale 
Tysbe,  die  overscoene  smale: 
,,Ay  Piramus,  ghine  mint  mi  niet!" 

80  —  ,,Ic  doe,  lief,  wat  mijns  gesciet; 
Merket  bi  u  selven  dan ! 
Mach  u  verhoghen  enech  man, 
Welctijt  dat  ghi  mi  niet  en  siet  ? 
Neent !  alsoe  es  mi  ghesciet. 

85  Al  waric  alsoe  riken  man 

Van  haven,  als  men  vinden  can, 
Ende  alsoe  scoene  als  Absaloen, 
Ende  alsoe  wijs  als  Salomoen, 
Dat  en  mochte  mi  hulpen  twint, 

90  In  moeste  u  scouwen,  lieve  kint". 
Dus  claghden  si  haren  aerbeit, 
Haren  rouwe  ende  haer  grote  leit, 
Dat  si  hadden  nacht  ende  dach, 
Ende  hem  ghebreken  niet  en  mach. 

95       Nu  moghdi  Tysbe  horen  spreken. 
Die  metter  minnen  was  ontsteken: 


,,0  leider  muer,  onsalech  deel! 

Waeromme  bestu  dus  gheheel  ? 

Hoe  dicke  hebdi  ons  benomen, 
ioo  Dat  wi  te  gader  souden  comen, 

Ende  der  minnen  gherne  plaghen: 

Die  duvel  moeti  henen  draghen!" 
Doen  sprac  die  scone  Piramus: 

„Tysbe  lief,  hoe  cornet  dus? 
105  Wi  en  sijn  doot  110  en  leven, 

Maer  mi  dunct,  wi  sijn  begheven 

Alse  eneghe  clusenaren. 

Laet  ons  sien  hoe  wi  ghevaren. 

Wine  moghen  desen  ganc 
110  Niet  bedecken  herde  lanc; 

Want  worde  mens  iet  gheware 

Der  lieder  quade  niemare, 

Die  ons  langhe  heeft  begheven, 

Worde  weder  opgheheven, 
115  Ende  soe  soude  onse  scande 

Sere  lopen  achter  lande. 

Nu  hulpter  toe  gheraden  dan, 

Want  wijfs  sijn  vroeder  dan  die  man, 

Dicwile  van  nauwen  rade". 
120  —  ,,Ay  lief,  hoe  gherne  ie  dat  dade, 

Wistic  wat  ons  ware  goet ! 

Maer  ie  hebbe  menegherande  moet 

Met  peinsene  in  mijn  ghedachte: 

Ontgingic  met  u  bi  nachte, 
125  Als  ghi  uwen  wille  hadt  ghedaen, 

Masscien  ghi  liet  mi  dan  gaen. 

Hier  omme  benic  in  twifele  groet, 

Ende  in  sorghen  ende  in  noet." 

—  ,,Tysbe,  mestroudi  mijnre  tale  ? 
130  En  hebdi  mi  niet  gheproeft  soe  wale, 

Dat  ie  u  minne  sonder  wanc  ? 

Wanen  comt  desen  ommeganc 

Ende  desen  twifel,   daer  ghi  in  sijt  ? 

Al  mochtic  hebben   groet  jolijt 


135  Met  ere  hogher  coninghinnen, 

Nochtan  soudicse  node  minnen 

Ende  u  laten,  scoene  kint. 

Bi  lode,  ie  en  lieghe  u  twint!" 

—  „Piramus,  in  mestrouwe  u  niet; 
140  Maer  dicke  eest  alsoe  ghesciet, 

Dat  men  vrouwen  loesheit  doet; 

Mare  ie  sette  lijf  ende  goet 

In  u,  ende  wil  met  u  gaen, 

Ende  latent  ane  u  trouwe  staen." 
145       Het  leghet  een  plein,  slecht  ende  scoene, 

Buten  der  stat  van  Babilone 

Tusschen  den  woude  enter  rivieren: 

Daer  stonden  boeme  menegertieren; 

In  den  overscoenen  pleine 
150  Spranc  herde  meneghe  scoene  fonteine. 

Daer  gheloofden  dese  twee, 

Piramus  ende  Tysbee, 

Emmer  te  comene  bi  nachte, 

Ende  des  hadden  si  ghedachte. 
155  Ende  alst  quam  ter  middernacht, 

Stont  Tysbe  op,  die  lach  ende  wacht. 

Herde  scoene  scheen  die  mane. 

Si  peinsde  haren  wech  te  gane; 

Die  dore  liet  si  open  staen 
160  Ende  es  dus  van  huus  ghegaen : 

Die  minne  makese  soe  bout. 

Tusschen  der  rivieren  ende  dwout 

Gincse  ten  bome  wert  van  huus, 

Ende  was  daer  eer,  eer  Piramus. 
165  Si  sat  neder  onder  den  boem, 

Ende  nam  al  omme  goem, 

Ochte  si  Piramus  iet  saghe. 

Doen  sach  si  ute  eenre  haghen 

Ene  vreselike  liebaerdinne 
170  Met  enen  herde  grammen  zinne 

Ghelopen  comen,  daer  si  sat. 

Tysbe  vervaerde  haer  om  dat, 

Ende  vloe  aldaer  besiden, 

Ende  liet  de  liebaerdinne  liden 


175  Midden  over  ghenen  pleine, 
Ende  liep  toter  fonteinen 
Drincken  ende  keerde  weder. 
Doen  sach  si  voer  haer  ligghen  neder 
Den  scoenen  mantel  in  dat  gras, 

180  Dien  Tysbee  ontfallen  was: 
Si  setter  op  haren  voet, 
Ende  maecten  allen  bloet 
Ende  scorden  menechfout: 
Doen  keerdese  weder  in  dat  wout. 

185       Hier  binnen  was  opghestaen 
Piramus  ende  quam  ghegaen; 
Die  mane  scheen  claer  als  den  dach. 
Daer  hi  voren  neder  sach, 
Verkendi  die  voetstappen  int  sant, 

190  Ende  haesten  doen  al  te  hant, 

Ende  quam  ghegaen  onder  den  boem, 
Ende  nam  al  omme  entomme  goem. 
Hi  sach  den  mantel  al  bebloet. 
Doen  verwandeldem  sijn  moet; 

195  Hi  verloes  al  sine  cracht, 

Ende  viel  neder  in  onmacht. 
Maer  als  hi  te  hem  selven  quam, 
Ende  sijn  ghedachte  weder  nam, 
Weder  hi  woude  oft  en  woude, 

200  Daer  hise  doen  roepen  soude, 
Sijn  suete  lief  Tysbee, 
Versuchti  sevenwerf  ende  mee. 
,,Ay  mi,"  seiti,  ,,scoene  wijf, 
Dore  mi  hebdi  verloren  dlijf! 

205  Wats  mi  elendech  man  ghesciet, 
In  mach  des  vergheten  niet. 
Ghi  daet  dat  ie  u  gheboet; 
Suete  lief,  ie  hebbe  u  doot. 
Daeromme  salie  mi  nu  hier 

210  Dooden.   Ie  woude  tselve  dier, 
Dat  u  tlijf  hevet  ghenomen, 
Hier  voer  mi  nu  moeste  comen, 
Ende  mi  oec  mijn  leven  name; 
U  doot  es  mi  soe  onbequame!" 


215  Doen  trac  hi  sijn  sweert  onvervaert, 

Ende  hilt  den  appel  nederwaert: 

Met  siere  herten  viel  hi  daer  inne: 

Dat  dede  al  die  sterke  minne. 
Ay  aerme,  wat  mach  men  des, 
220  Dat  men  soe  ontbeidech  es, 

Daer  men  met  minnen  es  bevaen ! 

Wat  hevet  u  Piramus  mesdaen  ? 

Waer  omme  en  haddi  niet  tgheluc 

Noch  te  beiden  een  clein  stuc  ? 
225  Soe  hadde  hi  behouden  dlijf; 

Ende  Tysbee,  die  als  een  serech  wijf 

Van  der  beesten  was  gevlouwen, 

Haer  herte  was  in  groten  rouwen; 

Si  duchte  haer  voer  ongheval, 
230  Ochte  si  weder  keren  sal; 

Doch  verwan  der  minnen  cracht. 
Alse  haer  Tysbee  hevet  bedacht, 

Dat  Piramus  mach  wesen  comen, 

Es  haer  den  twifel  al  benomen. 
235  Weder  gincse  ten  boeme  wert, 

Blodelike  ende  sere  ververt, 

Te  siene  ofti  comen  si; 

Ende  als  si  hem  naecte  bi, 

Sach  si  tsweert  allen  bloet, 
240  Dat  hem  ter  herten  dorewoet. 

Doen  bleef  si  staende  in  groten  vare, 

Ende  hadde  wonder  wat  dat  ware ; 

Doch  ginc  si  vort  daer  hi  lach, 

Ende  als  sine  alsoe  ligghen  sach 
245  Doorsteken  metten  sweerde, 

Viel  si  neder  op  die  eerde. 

Saen  wert  si  in  onmacht, 

Ende  alst  haer  weder  was  ghesacht, 

Stont  si  op  crankelike 
250  Ende  sprac  te  hem  ontfarmelike: 

,,Ay  mi,  scoene  Piramus, 

Suete  lief,  hoe  ligdi  dus  ? 

Wacharme,  hoe  stille  zwijchdi! 

Ie  ben  Tysbe,  sprect  jeghen  mi!" 


8 

255  Doen  sloech  hi  dooghen  op  te  hare, 
Ende  sach  in  haer  anschijn  clare: 
Hi  waende  haer  antwerde  gheven, 
Ende  mettien  es  hi  doot  bleven. 
Doen  viel  in  onmacht  dat  edel  wijf 

260  Plattelinghe  neder  op   sijn  lijf: 
Lanc  waest  eer  si  ghenas, 
Ende  als  si  becomen  was, 
Seide  si:    „Och,  leider  ongheval, 
Wat  hebdi  ons  gheweten  al ! 

265  Maer  daer  dongheval  beghint  te  gane, 
Daer  blivet  gherne  hangende  ane. 
Och,  en  waren  wi  onghevallech  niet, 
Dit  en  ware  ons  niet  ghesciet!" 
Si  dreef  de  jammerlijcste  claghe, 

270  Die  noit  wijf  dreef  in  enen  daghe. 
Noch  sprac  Tysbe  in  deser  wijs 
Toter  zielen  haers  amijs: 
,,Ontbeidt,  lief,  ontbeidt  na  mi, 
Ende  laet  mijn  ziele  varen  met  di ! 

275  Hebben  wi  bliscap  ofte  zeer, 

Wi  bliven  te  gader  emmermeer". 
Doen  viel  int  sweert  die  joncfrouwe. 
Dus  endde  hare  beider  rouwe. 
Die  zielen  voeren  ewelike 

280  Te  gadere  in  der  minnen  rike; 

Daer  vondense  joncfrouwen  ende  man 
Meer  dan  ie  ghesegghen  can: 
Hondert  scaren  ende  mee 
Saten  te  samen  twee  ende  twee, 

285  Die  ter  bliscap  sijn  ghevaren 
Met  der  minnen  maertelaren: 
Daer  moeten  si  alle  comen  binnen, 
Die  leven  in  gherechter  minnen! 


Van  tween  ghesellen  die  elc  voer  andren  sterven  wilden 

KAUSLER,  Denkmaler,  III,   165 — 176;  491 — 506; 

J.  TE  WINKEL,   Ontwikkelingsgang  II,  87. 

Van  al  dat  in  de  weerelt  es 

Ne  gaet  niet,  geloeft  mi  des, 

Voer  rechte  jonstelike  trauwe, 

Die  in  bliscepen  ende  in  rauwe 
5  Blijft  ende  niet  en  es  wisselbaer; 

Ende  hier  af  willic  doen  verclaer 

Van  tween  coeplieden,  die  jonstelike 

Andren  minden  ende  hertelike, 

Ende  noint  andren  ne  hadden  ghesien 
10  Maer  onderscreven,   gheloeves   myen, 

Ende  vele  coepmanscepen  ondersant. 

Deen  woende  te  Brugghe,  si  u  becant, 

Ende  dandre  te  Baldac  in  de  stede. 

Up  eenen  tijt,  al  voer  waerhede, 
15  Quam  den  coeman  van  Baldac  in, 

Dat  hi  peinsde  in  zinen  zin, 

Hi  wilde  zinen  gheselle  zien, 

Ende  bleef  begrepen  vaste  in  dien, 

Ende  bereedde  zine  vaert. 
20  Ende  over  lanc,  si  u  verclaert, 

Quam  hi  te  Brugghe  in  de  stede. 

Als  zijn  gheselle  die  waerhede 

Van  ziere  comsten  waert  becant, 

Was  hi  de  blijtste  die  men  vant, 
25  Ende   ontfinckene   jonstelike    zeere. 

Hine  spaerde  gout  no  selver  ter  eere 

Jeghen  zinen  lieven  compaen, 

Ende  heeftene  so  uterlike  ontfaen, 

Beede  met  vrienden  ende  met  maghen, 
30  Dat  nye  man  in  zinen  daghen 

So  groete  vriendelichede  en  zach, 

Waer  hi  nye  quam  up  eenen  dach. 

Ende  binnen  dat  dese  coepman  rike 

Te   Brugghe   was   sekerlike, 
35  So  was  besproken  een  huwelijc 

VERWIJS,    III.  2 

Van  eere  scoenre  maghet  rijc, 
Edele  ende  wel  gheboren; 
Ende  deze  maecht  utevercoren 
Sekerde  van  Brugghe  die  coepman, 

40  Die  zinen  lieven  gheselle  nam, 

Ende  leeddene  toter  scoenre  maecht, 
Den  welken  dien  soe  so  behaecht, 
Dat  hi  van  haerre  minnen  saen 
Met  groeten  ghepeinse  waert  bevaen, 

45  Ende  so  ontsteken  in  zinen  moet, 
Dat  hem  dinckt  dat  hi  verwoet, 
Ende  trac  ter  herberghen  sonder  waen 
Met  zwaren  zinne  ende  al  ondaen, 
Dat  hi  no  eten  no  drincken  en  mochte: 

50  Die  minne  dede  hem  so  onsochte 
Van  deser  lieveliker  jonf rauwe. 
Sijn  gheselle  hadde  zwaren  rauwe, 
Ende  lach  hem  vriendelike  an, 
Als  een  goet  ghetrauwe  man, 

55  Om  te  wetene  zinen  staet: 
,, Lieve  gheselle,  niet  en  laet, 
Ontdect  u  rondelic  jeghen  mi; 
Mach  ie  u  helpen,  gheloevets  mi, 
Ie  sal  mi  ghetrauwelic  in  u  quiten." 

60  Doe  so  gaf  hi  een  versiken 

Met  zwaren  ghepeinse  scamelike, 
Ende  sprac  zeere  bloedelike: 
,, Lieve  gheselle,  het  ware  om  niet: 
Niement  en  mach  betren  mijn  verdriet, 

65  Ende  biddu  dat  ghijs  mi  doet  verdrach." 
—  ,, Lieve  gheselle,  ie  en  mach, 
Ie  moet  weten  uwen  staet; 
Ende  mach  icker  toe  ghevinden  raet, 
Dien  sal  ie  u  werden  laten  te  goede 

70  Getrauwelike  met  goeden  moede, 
Ende  daer  en  twifele  u  niet  an." 
Doe  sprac  de  coepman:  „Och,  lieve  man, 
In  dars  u  ghewaghen  niet, 
Want  die  scaemte  mi  verbiet 

75  Entie  groete  jonste  mede. 


II 

Die  ghi  mi  in  deser  stede 
So  minlike  hebt  ghetoecht  nu; 
Want  ie  mochter  met  verwerken  u, 
Dat  mi  noch  ware  een  ander  doot: 
80  Dus  blivic  liever  in  der  noot, 

Dan  ie  mi  brochte  in  meere  quale." 

—  ,, Lieve  gheselle,  laet  varen  dese  taley 
Ende  secht  mi  uwer  herten  gront; 
Getrauwelike  te  deser  stont 

85  Salie  u  helpen  na  mijn  vermoghen, 
Al  soudicker  omme  lijden  doghen, 
Ende  segghet  mi  rondelic  al  claer." 
Doe  seide  de  coepman  over  waer: 
,, Gheselle,  ie  bem  van  minnen  tonder 

90  So  zeere,  dat  meer  es  dan  wonder, 
Ende  ie  sal  alup  ontsinnen, 
Ende  nochtan  van  deser  minnen 
Ne  mach  mi  nemmermeer  goet  ghescien." 

—  „Och  lieve  gheselle,  secht  mi  van  wien, 
95  Ie  sal  u  getrauwelic  werden  te  goede 

Neerenstelike  met  goeden  moede, 

Up  dat  ghi  mi  secht  wie  u  doet  quelen.', 

—  „Nu  ne  willics  u  niet  langher  helen," 
Sprac  die  coepman,  zeere  vervaert, 

100  „Het  moet  u  van  mi  zijn  verclaert: 
Het  es  die  scone  jonghe  maecht, 
Die  mi  aldus  heeft  verbaecht, 
Die  ghi  ghesekert  hebt  te  wive." 
Al  haddemen  met  eenen  knive 

105  Den  anderen  int  herte  ghesteken, 

Men  hadder  cume  bloet  uut  zien  leken, 
So  wonderlike  was  hem  te  moede; 
Nochtan  sprac  hi  metter  spoede: 
„Gheselle,  ghetroest  u,  hebt  goet  verdrach, 

110  Ie  salre  in  doen  al  dat  ie  mach. 
Om  de  groete  minne  van  u 
So  sal  ie  ter  tijt  van  nu 
Getrouwelic  letten  up  u  sake." 
Aldaer  scietsi  met  curter  sprake, 

115  Ende  die  goede  coepman  van  Brugghe 

Die  so  ghinc  met  leden  vlugghe 
Toter  jonfrauwen  moeder  ende  vader, 
Ende  verteldem  al  te  gader 
Die  woerde  van  sinen  lieven  gheselle. 

120  Nu  hoert  wat  ie  u  vertelle, 

Hoe  hi  bezorghede  zinen  veynoet, 
Ende  zeide  van  zinen  state  groet, 
Van  ziere  gheborten  ende  rijchede, 
Dat  hi  haestelike  dede 

125  Bi  consente  jonstelike, 

Dat  van  den  eersten  huwelike 
Van  hem  niet  en  soude  ghescien; 
Ende  vader  ende  moeder  worden  in  dien, 
Bi  rade  van  vrienden  ende  maghen, 

130  Dat  si  den  andren  coepman  ghaven 
Harer  dochter  in  huwelike, 
Ende  bi  den  rade  sekerlike 
Van  den  coepman,  diere  voeren  sprac: 
Dit  was  trouwe  sonder  lac ! 

135  Doe  ghinc  dese  goede  coepman 

Tote  sinen  gheselle,  die  lach  ende  stan 
In  suchtene  ende  in  groeten  zeere: 
„Wel  up,  gheselle,  ne  truert  nemmeere, 
Uwen  wille  die  sal  ghescien." 

140  Ende  hi  vertrac  hem  mettien, 
Dat  ie  voeren  hebbe  vèrclaert, 
Ende  dat  hi  die  jonf rauwe  ter  vaert 
Hebben  sal  in  huwelike. 
Doe  was  hi  blide  sekerlike 

145  Ende  dancte  zinen  gheselle  zeere 
Der  trauwen  ende  der  groeter  eere, 
Die  hi  hem  hier  in  hadde  ghedaen; 
Ende  hier  naer  ginc  men  verstaen 
Ten  huwelike  ende  ter  feeste, 

150  Die  men  hilt  met  bliden  gheeste 
Heerlic  ende  rikelic  mede 
Binnen  Brugghe,  der  goeder  stede. 
Ende  als  den  tijt  was  overleden, 
.So  wilde  die  coepman  van  steden 

155  Varen  to  zinen  lande  waert 

Mit  zinen  wive  onghespaert. 

Den  tijt  quam  dat  hi  woude  sceiden. 

Doe  woudene  die  coepman  gheleiden, 

Ende  vrienden  ende  maghen  van  der  jonf  rauwe 
160  Daer  was  droufheit  ende  rauwe 

Ten  sceedene  van  der  compaengye, 

Ende  boven  al,  gheloeves  mye, 

Van  den  tween  weerden  ghesellen 

Boven  al,  hoerdic  vertellen. 
165  Den  tijt  verghinc,  tversceet  verleet, 

De  coepman  zeilde  wech  ghereet 

Met  zinen  wive  te  lande  waert, 

Daer  hi  quam  al  onghespaert, 

Daer  hi  rikelic  was  ontfaen, 
170  Ende  der  jonfrauwen  groet  eere  ghedaen 

Ende  jonstelike  visentacie. 

Hier  naer  gheviel  in  curter  spacie, 

Dat  coepmans  maghe  te  Brugghe  int  stede 

Eenen  dootslach  daden,  voer  waerhede, 
175  An  eenen  heere  van  grooter  macht, 

Ende  met  hare  lieder  cracht 

Mochten  si  de  veete  ghehouden  niet, 

Sine  moesten  bliven  int  verdriet, 

Goedeloes  ende  slants  verdreven. 
180  Dese  coepman  quam  hier  bi  in  sneven, 

Dat  hi  zijns  goets  te  male  waert  quite. 

Doe  moesti  bliven  in  crancker  vite, 

Arem,  allendich  ende  onverduldich ; 

In  despiracien  menichfuldich 
185  Wart  hi  ende  in  ghepeinse  groet; 

Dicwile  weinschti  om  die  doot, 

Ende  daer  hi  was  in  desen  dole, 

Quam  hem  up  een  tijt  in  de  mole, 

Dat  hi  te  zinen  gheselle  wilde  varen. 
190  Hi  trac  ter  Sluus  al  sonder  sparen 

Sonder  hallinc  ende  penninc 

Ende  beleede  so  die  dinc, 

Dat  hi  int  scip  quam  sekerlike, 

Ende  barch  hem  daer  heymelike, 
195  Tes  si  van  den  lande  waren  in  de  zee. 

Doe  openbaerdi  hem  (wat  souts  mee?) 
Ende  quam  onder  die  scipheeren, 
Die  hem  daden  lettel  eeren. 
Som  woudsine  waerpen  over  boort, 

200  Som  vielsi  daer  af  in  discoort, 

Ende  daden  hem  om  Gods  wille  gracie. 
Als  overleden  was  die  spacie, 
Datsi  te  Baldac  quamen  an  tlant, 
Si  settene  haestelic  up  tsant: 

205  An  hem  te  houdene  was  cranc  profijt. 
Dus  so  landi  sonder  jolijt, 
Ende  was  in  meneghen  ghedochte, 
Wat  hi  voert  an  best  doen  mochte. 
Hi  dachte  te  sinen  gheselle  te  ghane, 

210  Maer  hi  viel  in  suiker  scame, 
Dat  hi  den  wille  onthilt  weder, 
Ende  ghinc  de  straten  up  ende  neder 
Bi  nachte,  dat  hi  zach  ende  vernam 
Waer  een  uut  een  huus  gheloepen  quam, 

215  Dat  hem  een  ander  volchde  naer, 
Ende  brochtene  ter  doot  al  daer. 
Die  tfeyt  dede,  ruumde  ziere  straten 
Ende  heeft  den  dooden  daer  ghelaten, 
Ende  die  coepman  bief  f  er  bi. 

220  Hier  af  quam  een  groet  ghecry, 

Ende  daer  vergaderden  vele  lieden. 
Die  rechter  quam,  hoerdic  bedieden, 
Ende  vraechde  den  coepman  zaen, 
Wie  die  moort  hadde  ghedaen. 

225  Die  coepman  lijde  up  de  stede, 
Dat  hi  selve  tfayt  dede. 
Hastelic  waert  hi  ghevaen 
Ende  ghejugiert,   sonder  waen, 
Ter  doot,  sonder  eenich  verdrach; 

230  Ende  curt  daer  naer  waert  de  dach, 
Dat  men  soude  justicieren. 
Men  leedden  udewaert  sonder  vieren. 
Ende  daer  hi  ter  justicien  was, 
Quammer  zijn  gheselle  ras 

235  Met  andren,  om  de  justicie  te  ziene, 

Ende  met  eenen  scerpen  anziene 
Wart  hi  bekennende  te  dier  ueren 
Sinen  gheselle  bi  avontueren. 
Haestelic  riep  hi:   „Her  rechter,  hoert, 

240  Laet  gaen  desen  man;  ie  dede  de  moort." 
Alle  diet  hoerden  worden  uten  keere, 
Mids  dat  hi  was  ghemint  so  zeere, 
Rike  ende  machtich,  van  groeten  maghen. 
Die  liede  ghinghen  weenen  ende  claghen 

245  Om  die  jonste  van  den  man. 
Die  rechter  sprac  den  andren  an, 
Waer  omme  dat  hi  lij  de  de  moort, 
Ende  dat  hi  selve  heeft  ghehoort, 
Dat  dese  ander  heeft  gedaen, 

250  „Her  rechter,"  seit  hi,  ,,laet  dit  staen; 
En  dede  niemen  tfayt  dan  ie." 
Dus  so  streden  si  een  lanc  stic, 
Ende  elc  zeide  te  dier  stede, 
Dat  hij.t  fayt  alleene  dede. 

255  Die  rechter,  die  dit  wonder  hoorde, 
Deedse  met  eenen  curten  woorde 
Weder  leeden  in  die  stede, 
Ghevanghen  ende  versceeden  beede. 
Also  laghen  si  die  nacht 

260  In  groeter  zorghe,  want  elc  acht 
Te  stervene  up  den  andren  dach. 
Elc  dreef  in  hem  selven  gheclach 
Van  der  zwaere  avontueren. 
Up  den  andren  dach,  ter  ueren 

265  Dat  dinghens  tijt  was,  onghelet 
Worden  is  brocht  voer  de  wet, 
Ende  daer  lijde  elc,  al  sonder  waen, 
Dat  hi  te  voeren  hadde  ghedaen; 
Ende  binnen  datmen  stont  in  deser  onleden, 

270  Quam  die  man  ter  selver  steden, 
Die  ghedaen  hadde  de  moort, 
Ende  hi  hoerde  dit  discoort 
Van  desen  tween  onsculdeghen  lieden, 
Ende  met  compassien,  hoerdic  bedieden, 

275  Quam  hem  groete  berauwenesse, 

Ende  up  Gods  ontfaermenesse 
Heeft  hi  hem  selven  gheopenbaert, 
Ende  naectelic  de  moert  verclaert, 
Ende  de  waeromme  dat  hijt  dede, 

280  Ende  ontlastese  beede  ter  stede. 

Dit  verwonderde  den  juge  noch  meere, 
Ende  met  eenen  curten  keere 
Leedden  si  de  twee  over  zijde, 
Ende  vraechden  hem  tien  tijde, 

285  Waer  omme  si  hem  sonder  noot 
Alsoe  leveren  wilden  ter  doot; 
Ende  eiken  si  alleene  spraken. 
Daer  ondervonden  si  de  saken, 
Dat  deen  dede  uut  onverduldicheden, 

290  Ende  dander  uut  goeder  ghetrauwicheden, 
Ende  verclaerden  de  vrientscap  groet, 
Die  elc  andren  dede  ter  noot, 
Ghelijc  dat  ghi  voeren  hebt  verstaen. 
Beede  worden  si  ontsleghen  saen, 

295  Ende  de  juge  sprac  metter  wet, 
Ende  daer  wart  in  teermen  gheset, 
Watmen   metten   derden   soude   doen: 
Ende  mits  datmen  vant  occusoen, 
Dat  de  doode  hadde  brocht  ter  doot 

300  Smans  broeder,  ende  noch  stont  bloot 
Onversoent  in  veeten  claer, 
Ende  dat  hi  alsoe  openbaer 
Lijde  uut  groeter  ontfaermenesse, 
Ghesciede  hem  gracie,  zijts  ghewesse, 

305  Dat  hi  daer  behilt  zijn  leven; 

Maer  sommen  van  goede  moesti  gheven 
Over  den  dooden,  seker  zijt, 
Ende  daer  met  wras  hi  ghevrijt. 
Die  coepman  van  Baldac,  seker  zijt, 

310  Nam  zinen  gheselle  in  curter  tijt 

Ende  leeddene  thuus,  al  sonder  waen, 
Daer  hi  eerlike  was  ontfaen 
Van  der  jonfrauwen,  scoepmans  wijf, 
Ende  bleef  wonende  al  zijn  lijf 

315  Metten  lieven  gheselle  zijn. 

Oec  gaf  hi  hem,  dats  waerheit  fijn, 
Siere  suster  ende  dheelt  van  zinen  goede 
Om   te  blusschene   zine   aermoede; 
Dus  was  trauwe  gheloent  met  trauwen. 

320  Ie  bidde  Marien,  onser  vrauwen, 
Dat  soe  ons  verbidden  moete, 
Dat  wi  van  onser  zonden  boete 
Vercrighen  in  onsen  laetsten  stonden, 
Dat  wi  in  trauwen  werden  vonden 

325  Voer  die  glorieuse  majesteit 
Der  helegher  Drievoudicheit. 
Amen ! 


Van  drien  ghesellen  die  den  bake  stalen. 

Belgisch  Museum,  X,  69 — 76. 

Ghi  goede  liede,  hoort  na  mie ! 

Selke  boerde  en  hoerdi  nie, 

Als  ie  u  hier  sal  vertellen. 
Wilen  waren  drie  ghesellen: 
5  Scakers,  dieve  ende  mordenaren 

Waren  si  wel  twintich  jaren, 

Ende  teenre  tijt,  gheloves  mi, 

Namen  si,  al  sonder  si, 

Enen  man  wel  hondert  scilde. 
10  Die  ene  sprac,  hine  wilde 

Hem  met  dier  dinc  nemmeer  generen, 

Hi  wouts  avestaen  ende  ontberen; 

Want  die  selc  waren  in  haer  doen, 

Storven  gherne  in  haer  scoen, 
15  Ofte  voor  den  hancdief  si  stupen; 

Men  sietse  van  der  galgen  drupen: 

Des  woudi  sijn  broet  winnen  gaen. 

Van  den  tween  sciet  hi  saen ; 

Met  enen  dorper  dienst  hi  vant. 
20  Die  knape  conste  wel  int  lant 

Erien,   diken,  coren  saien, 

Derschen,  wannen,  sniden,  maien. 

Alsoe  wel  diendi  dare, 

Dat  hem  die  dorper  tenden  jare 

25  Sine  dochter  gaf  tenen  wive 
Ende  al  sijn  goet  na  sinen  live. 

Tenen  tide  dese  knape 
Ghemiste  van  enen  scape, 
Dat  hi  liep  soeken  tot  hijt  vant. 

30  Doen  sach  hi  comen  int  lant 
Sine  twee  ghesellen  bloet 
In  netten,   om  der  lieden  broet. 
De  knape  liep  te  sinen  wive 
Ende  sprac:  ,,Hier  comen  twee  keitive, 

35  Minne,    dien    seldi   teten    setten; 
Siet  waer  si  comen  in  netten." 
Mettien  die  knape  uter  duere 
Ginc,  ende  sloet  hem  in  die  scuere. 
Saen  die  twee  ter  dore  in  spronghen. 

40  Watse  lasen  ofte  songhen, 
Dat  hebbic  te  male  vergheten; 
Maer  te  voren  si  wel  weten, 
Dat  haer  gheselle  es  de  weert. 
Si  liepen  sitten  bi  den  heert. 

45  De  ghone  sach  op,  waer  hinc  een  bake 
Hi  began  te  wriven  sine  kake, 
Ende  sprac:   ,, Gheselle,  bi  sent  Bave, 
Eer  morghen  vroech  sal  hi  ave!" 
Die  vrouwe,  dies  gheware  waert, 

50  Si  waende  datti  sinen  baert 
Van  der  caken  sal  doen  sceren. 
,Ja!"  sprac  si  met  groter  eren, 
,,Hi  es  soe  swert  ende  soe  ru, 
Daer  toe  gevic  twee  penningen  u." 

55  Na  den  eten  die  twee  van  danen  gaen; 
Grooten  raet  datse  slaen, 
Datse  selen  stelen  in  der  nacht 
Den  bake,  ho  wel  dat  men  wacht. 
Die  man  quam  sinen  wive  vraghen, 

60  Hoe  haer  de  twee  behaghen. 

Si  sprac:   „Deen  sach  sere  opwaert, 

Altoes  wreef  hi  sinen  baert, 
Ende  sprac:   men  moesten  avedoen. 
Ie  gaf  den  selven  gaertsoen 
65  Twee  penninghe  ter  hulpe  tier  saken." 

—  ,,Ay  minne,  si  meinen  onsen  bake: 
Te  nacht  selen  sine  halen; 

Ter  vaert  laetten  ons  nederdalen ! 

Ten  voeten  van  den  bedde  wine  legghen 
70  Diepe  int  stroe;  wijt  niemen  en  segghen." 
Die  twee  dieve  hen  bespraken 

Datse  tsnachts  int  huus  braken. 

Die  een  om  den  bake  quam: 

Hine  vanten  niet,  des  was  hi  gram. 
75  Die  neder  bleef,   sprac:    ,,Hebdine,  sech?" 

Die  ander  sprac:  „Die  bake  es  ween." 

—  ,Ja,"  sprac  hi,  ,,es  dat  waer?" 
De  dief  liep  sonder  vaer 

Daer  die  vrouwe  lach  in  slape 
80  Bi  haren  man,  den  goeden  knape. 

Dwijf  hi  uten  slape  trac, 

Die  dief,  die  an  haer  sprac: 

,,Segt  mi,"  seitti,  ,, lieve  minne, 

Brochti  den  bake  hier  inne  ? 
85  Waer  hebdine  ghedaen?" 

Dwijf  den  dief  antworde  saen 

Vakrecht,  binnen  haren  mont: 

,,Ghi  brochten  ghister  navont 

Tonsen  voeten  hier  int  stroe." 
90  Die  dief  sprac:  ,,Dat  sj_alsoe." 

Dwijf  te  slape  wert  ghereet; 

Die  dief  den  bake  ten  halse  smeet: 

Siere  verde  hiere  mede  liep. 

Die  knape  langer  niet  en  sliep, 
95  Uten  slape  hi  ontbrac. 

Sijn  wijf  dit  an  hem  sprac: 

,,Daer  ghi  den  bake  hadt  gheleidt, 

Moest  u  te  nacht  sijn  verseit: 

U  vroetscap  en  es  niet  weert  een  ey!" 
100  Die  knape  sprac:  ,,Mijn  bake  es  wey, 

Si  hebben  wech  hare  straten 

Die  twee  die  [hier]  gisteren  aten ! 
Maer  in  die  helle  moeten  si  quelen: 
Ie  salne  hen  leeren  stelen!" 

105       Die  knape  cleedem;  na  hi  ran. 
Sciere  achterhaeldi  den  man, 
Die  daer  sinen  bake  droech: 
Van  laste  maecti  groet  ghesoech. 
Dander  dief  stilde  die  honde. 

110  Die  knape  sprac  met  stillen  monde, 
Also  ofti  sine  gheselle  ware: 
,,Die  bake  wecht  u  al  te  sware: 
Gheeft  mi  den  bake,  gheselle  mijn ! 
Ie  salne  draghen  een  lettelkijn." 

115  —  „Nemten  hier!'  die  dief  sede, 
,,Want  hi  brect  mi  al  mine  lede." 
Den  knape  begans  wel  behaghen; 
Den  bake  ginc  hi  thuus  draghen. 
Die  dief,  die  den  bake  ontloet, 

120  Liep  vore:  in  sijn  ontmoet 

Vant  hi  sciere  den  anderen  dief. 
De  dief  sprac:   „God  gheve  u  grief! 
Waer  hebdi  den  bake  gedaen?" 
De  dief  die  antworde  saen: 

125  ,,Wat!  en  gavic  u  den  bake  niet?" 

—  ,,Ghi  daet  dat  u  groet  verdriet 
Gheve  entie  goede  sente  Jan! 

Ie  weet  wel  dat  die  goede  man 
Sinen  bake  onverholen 
130  Van  uwen  halse  hevet  ghestolen." 

—  ,,Ic  gheloefs  wel,"  dander  sprac: 
,,Hi  hevet  ghestolen  menech  pac; 
Maer  ontbeit  mijn,  ie  halen  weder." 
Die  dief  stac  met  haesten  neder 

135  De  broec  van  sinen  live. 
Alsoe  pleghen  de  dorpwive 
Op  thoeft  te  draghen  enen  doec 
Also  wimpeldi  sijn  broec. 
Over  droghe  ende  over  diep 

140  Tes  knapen  huse  waert  hi  liep, 

Ende  bleef  staende  vore  den  dam. 

Die  knape  metten  bake  quam: 

Sijn  wijf  waendi  daer  wel  sien. 

Hi  sprac:  ,, Minne,  hulpt  mien!" 
145  Stillekine  sprac  die  dief: 

„Gheeft  mi  den  bake,  suete  lief; 

Die  twee  dieve  moet  men  raden." 

Die  knape  ginc  den  bake  laden 

Den  dief  van  sinen  live: 
150  Wel  waendi  laden  sinen  wive. 
Die  dief  sciere  verde  liep. 

Die  knape  ginc  int  huus  ende  riep 

Met  ere  luder  sprake: 

,,Ende  hebbic  emmer  minen  bake!" 
155  Dwijf  lach  boven  ende  riep  weder: 

,,Lief,  hebben  wi  den  bake  weder?" 

Die  man  sprac:    ,,Sidi  daer  boven? 

Nu  en  was  ie  noit  soe  verscoven ! 

Den  bake  waendic  u  hebben  bevolen; 
160  Maer  si  hebbene  mi  ghestolen 

Van  den  halse,  die  twee  keitive ; 

Nochtan  laticken  hen  niet  bliven." 
Die  man  liep  na;  saen  hise  vant 

In  ene  scuere,  die  int  lant 
165  Woeste  ende  die  allene  stoet. 

Ay,  hoort  wat  die  knape  doet ! 

Boven  de  want,  onder  tac, 

Tenen  gate  sijn  eers  hi  in  stac, 

Te  male  bloet  sonder  broec. 
170  Die  dief  saecht;  hi  sprac:  ,,Loec! 

Gheselle,  mijn  moeder  vore  haer  doot; 

Si  was  uter  maten  groot 

Te  male  in  hare  anschijn  gheswollen: 

Haer  kinnebacken  soe  groet  als  bollen, 
175  Thaer  haer   over   dooghen   stont, 

Den  nese  hinc  lanc  onder  den  mont; 

Sie,  gheselle,  waer  si  staet; 

Vlien  es  ons  de  beste  raet!" 

Die  twee  dieve  liepen  dan. 

i8o  Sinen  bake  greep  de  man, 

Ende   lieper  mede   tsinen  huus. 
Die  twee  dieve  sere  confuus, 
Ter  scueren  weder  si  in  traken; 
Maer  doen  si  ghemesten  sbaken, 

185  Wisten  si  wel  ter  waerhede, 

Dat  de  man  om  sinen  bake  dede. 
Si  selen  weder  stelen  ganghen, 
Al  souden  siere  omme  hanghen. 
Si  keerden  weder  in  der  nachten 

190  Ende  braken  in  de  dore  bachten 
Een  groet  gat  onder  die  sille: 
Die  knape  saecht,  die  emmer  wille 
Sinen  bake  houden  te  rechte. 
Daer  sach  hi  waer  een  der  knechte 

195  Tenen  gate  sinen  aerm  in  stac. 
De  knape  sijn  swert  utetrac: 
Den  dief  hi  den  aerm  afsloech; 
Maer  hine  maecte  gheen  ghesoech, 
Maer  hi  seide:   ,,Gheselle,  comt  naer! 

200  Die  bake  es  mi  al  te  swaer: 

In  machen  niet  vorder  sleepen; 
Maer  ie  hebben  wel  begrepen. 
Stect  oec  u  hant  hier  binnen, 
Den  bake  selen  wi  wel  ghewinnen." 

205       Die  dief  dede  sanders  raet. 
Die  knape  anderwerven  slaet 
Den  dief  af  sijn  aerme, 
Ende  riep  hi:   ,,Wacharme, 
Minen  aerme  hebbic  verloren!" 

210  Die  ander  sprac:   ,,Nu  te  voren 
Verloesic  hier  oec  den  minen. 
Penninghen,  hellinghe,  potevinen 
Moeten  wi  bidden  gaen  int  lant. 
Worde  oec  ons  weere  becant, 

215  Ane  de  galghe  moesten  wi  waien. 
Swighen  best:  lopen  wi  draien!" 
Die  twee  dieve  liepen  vlien. 

An  dit  bispel  mach  men  sien 
Alse  een  doet  bederve  quaet, 

220  Siejiat  hijs  te  tide  avestaet, 
Eer  hem  scade  of  verdriet 
Oppenbaer  daer  af  ghesciet: 
Dies  en  doet,  hets  sijn  scade. 
God  huede  ons  van  allen  quade ! 


Pieter  van  Iersele. 

Wiscn  raet  van  vrouwen. 

Belgisch  Museum  III,   108 — 114. 

J.  TE  WINKEL,    de    Ontwikkelingsgang   der   NederL 

Letterk.  II,  82. 

Ghi  hebt  ghehoert  te  meneger  stonden, 

Dat  vrouwen  wisen  raet  vonden 

Te  Haerlem  oft  in  anderen  steden: 

Nu   hoert   wat   een   joncfrouwe   dede. 
5  Si  was  een  ertsche  creature; 

Op  een  huys,  dat  hoghe  muere 

Hadde,  daer  was  si  besloten  in. 

Haer  vader  peinsde  in  sinen  sin, 

Dat  hi  verwaren  woude  haer  ere, 
10  Des  quam  een  ridder  of  een  jonchere, 

Diese  aen  hem  te  wive  sochte, 

Ende  hise  teren  bringhen  mochte. 

Daerom  dede  hise  sijn  allene, 

Dat  si  met  man  neghene 
15  Gheselschap  en  mochte   hantieren, 

Dan  met  hovesschen  camerieren 

Plach  si  te  leiden  haren  tijt. 

Vrienscap  ende  minne  sonder  nijt 

Droech  si  tot  enen  jonghen  man. 
20  Wiselike  dat  sijt  began 

Hem  doen  te  wetene,  bi  wat  saken 

Dat  manlijc   anderen  quame  te   spraken. 

Si  ontboet  enen  predecare, 

Ende  si  deden  comen  tot  hare; 
25  Si  seide,  si  woude  hare  biechte  spreken: 

,,Want  niemen  en  es  sonder  ghebreken," 

Sprac  si,  ,, weder  man  no  vrouwe. 

Here,  want  ie  u  wel  betrouwe, 

Doer  God,  soo  hulpt  mi  gheraden! 

30  Met  eenre  dinc  benic  beladen: 
Een  jonghelinc,  die  hier  niet  verre 
En  woent,  heeft  mi  ghemaect  erre. 
Ie  soude  u  sinen  name  noemen: 
Hi  es  wel  driewerven  comen, 

35  Ende  ghinc  hier  wandelen  bi  den  muere. 
Ie  duchte  begrijp  van  onsen  ghebueré. 
Here,  ie  soude  u  bidden  gherne, 
Segt  hem,  dat  hijs  hem  set  tonberne, 
Ende  mi  sijnre  minnen  verdraghe, 

40  Eer  iet  minen  vrienden  claghe ; 
Daer  mochte  of  comen  paerlement: 
Te  vele  soe  wandelt  hi  hier  omtrent." 
Die  broeder  seide  als  een  goet  man: 
Hi  soudts  hem  gherne  spreken  an, 

45  Ende  bidden  hem  dat  hijs  ontbare, 
Ende  hoe  dat  si  een  goet  kint  ware. 
Die  goede  broeder  ghinc  al  te  hant, 
Daer  hi  den  jonghen  knapen  vant, 
Die  die  joncfrou  hem  te  spreken  bat. 

50  Tusschen  hem  tween  in  ere  stat 
Ghinghen  si  hemelike  staen. 
Die  broeder  seide:  „Ghi  hebt  mesdaen, 
Al  daer  ghi  waert  in  deser  weken, 
Ter  joncf rouwen,  die  ghi  wilt  spreken: 

55  Si  es  die  uwes  niet  en  gaert, 

Ende  doet  u  bidden  dat  ghijs  ontbaert." 
Die  knape  swoer:   ,,Bi  onsen  Here, 
Daer  af  en  wistec  min  no  mere." 
Die  broeder  seide  in  corter  woert: 

60  ,,Ic  bidder  u  omme,  hoedes  u  voert." 
Hier  mede  lieten  si  die  tale. 
Ie  salt  u  seggen,  verstaet  mi  wale, 
Wat  de  hovessche  joncfrou  dede, 
Daer  si  was  in  hare  stede; 

65  Dat  salie  u  vertellen  hier. 

Een  gordel  ende  enen  aelmoesnier 
Makede   si  van   goeder  houde, 
Ende  deder  penninghen  in  van  goude ; 

Dat  en  wist  haer  vader  noch  haer  moeder.  . 
70  Si  sende  weder  om  den  broeder, 

Ende  hi  quam  tot  haer  ghegaen. 

,,Ay  here,  ie  dede  u  verstaen 

Te  biddene  desen  jonghen  man, 

Dies  ie  niet  quijt  werden  en  can: 
75  Seidijt  hem  niet,  lieve  here?" 

Die  broeder  seide:  ,,Ic  baets  hem  sere; 

Hi  seide,  en  souder  u  nemmeer  af  spreken." 

—  ,,Ay,  here,  hi  was  inder  weken 

Nevens  die  muere  comen  hier. 
80  Dit  gordel  ende  dit  aelmoesnier 

Werp  hi  mi  ten  veinster  in, 

Des  ie  mi  scame  in  minen  sin: 

Deen  was  in  dander  ghewonden. 

Oec  riep  hi  ten  selven  stonden, 
85  Daer  waren  penninghen  in  van  goude, 

Dat  icker  mede  copen  soude 

Cleder,  cousen  ende  scoen. 

Gheloeft  si  God,  en  hebs  gheen  doen. 

Want  ie  hebbe  enen  riken  vader, 
90  Die  mi  wel  copen  mach  algader, 

Wat  sijn  wille  es  dat  ie  draghe. 

Here,  ie  segt  u  in  desen  daghe: 

Nemt  ende  draghet  hem  sijn  scoenheit, 

Ende  segt  hem  alsoe  als  ie  hebbe  gheseit, 
95  Dat  ie  sijns  goets  niet  en  ghere, 

Ende  dat  hi  hem  selven  daer  mede  pallere!" 

Die  broeder  nam  van  der  joncfrouwen 

Dat  scoenheit,  ende  staect  in  sijn  mouwen, 

Taelmoesnier  ende  tgordel  mede, 
100  Ende  ghinc  al  te  hant  op  die  stede, 

Daer  hi  vant  den  jonghen  man. 

Heymelike  sprac  hi  hem  an 

Ende  seide:  ,,Knape,  ghi  mesdoet, 

Dat  ghi  deser  joncfrou  goet 
105  Met  wandelinghen  smaelt  haer  ere, 

Daer  aen  mesdoedi  al  te  sere." 

Die  knape  seide  in  hogher  spraken, 

Des  soudi  sekerlike  missaken, 

VERWIJS,   III.  3 

Wiet  hem  aentide  tot  enegher  stede, 
no  Dat  hi  noit  op  haer  en  mesdede. 

Die  broeder  sprac:   ,,Oec  wats  ghesciet, 

Des  en  willic  gheloven  niet ! 

Siet  hier  tgordel,  dat  ghi  haer  brocht, 

Ende  taelmoesnier  van  siden  ghewrocht, 
115  Gulden  ghelt  daer  in  ghedaen. 

Si  en  wilt  gheen  goet  van  u  ontfaen: 

Neemt  hier  u  gordel  ende  u  ghelt 

Int  aelmoesnier  al  onghetelt; 

Si  en  wilt  uwes  goets  meer  no  min." 
120  Die  knape  peinsde  in  sinen  sin, 

Datten  die  joncf rouwe  minnen  woude. 

Taelmoesnier  goet  ende  tghelt  van  goude, 

Ende  tgordel  van  ziden  mede 

Gaf  hem  die  broeder  daer  ter  stede, 
125  Ende  seide  dat  hem  die  joncf rou  sende, 

Die  ghene  vrienscap  aen  hem  en  kende, 

Ende  si  sijns  goets  niet  en  gherde. 

Die  knape  naemt  als  donwerde, 

Ende  seide:   ,,Here!  ie  saeïs  mi  hoeden; 
130  Ghi  en  dorst  u  nemmermeer  vermoeden, 

Dat  icse  aenspreke  tenegher  tijt, 

Die  joncf  rou:   ie  scelse  quijt." 

Nu  heeft  die  broeder  wel  ghedaen 

Sine  boetscap  ende  es  thuus  ghegaen. 
135  Die  knape  was  een  scoen  jonc  man: 

Hi  treckede  dierbaer  cleder  an, 

Ende  hielt  hem  selven  suverlike. 

Die  joncfrou,  diene  maecte  rike, 

Als  ie  gheseit  hebbe,  dit  verstaet, 
140  Si  peinsde  herde  wisen  raet; 

Si  ontboet  met  enen  bode 

Den  broeder,  dat  hi  om  Gode 

Comen  soude  daer  si  was. 

Die  broeder  sat  ende  las, 
145  Ende  leide  sine  boeke  neder, 

Ende  ghinc  ter  joncf  rouwen  weder: 

Si  hieten  willecome  sijn. 

,,Ay  here,"  seit  si,  ,,die  herte  mijn 

Es  al  te  sere  in  onvreden ! 

150  Te  nacht  quam  hier  al  onghebeden 
Dese  man,  daer  ie  u  over  claghede: 
Hi  nam  dat  hijs  mi  niet  en  vraghede; 
Ie  saelt  u  in  biechten  segghen. 
Aldaer  mijns  vader  torve  legghen, 

155  Pliet  altoes  een  leder  te  stane; 

Te  nacht  hadde  hise  gheset  daer  ane 
Die  camer,  daer  die  venster  staet. 
Nu  en  wetic  mijns  ghenen  raet, 
Ie  moeter  seker  vore  sterven. 

160  Here  woudi  hem  noch  ene  werven 
Bidden,  dat  hijs  mi  verlate, 
Ie  wouds  u  vriendscap  ende  bate 
Doen,  dats  u  te  bat  soude  wesen." 
Die  broeder  seide:  ,,Haddic  ghelesen 

165  Mijn  ghetide,  ie  souder  gaen, 

Ende  doens  hem  sekerlike  afstaen." 
Die  broeder  ghinc  ende  sprac  hem  ane. 
Aldaer  men  speelde  op  ene  bane 
Was  hi  met  jonghen  ghesellen. 

170  Ie  sal  die  waerheit  hier  vertellen. 

Die  broedre  wenkeden  dat  hi  quam. 
Alder  ierst  dat  hine  vernam, 
Vraghedi:  ,,Here,  wildiiet?" 

—  ,,Mi  es  leet,  dat  u  goet  ghesciet!" 
175  Sprac  die  broeder  ende  seide: 

,,Ghi  werct  te  sere  bi  onbesceide ! 
Ie  hebbe  u  anderwerf  ghebeden, 
Ende  noch  soe  salie  u  bidden  heden, 
Dat  ghi  nemmermeer  en  gaert 
180  Te  comene  daer  ghi  te  nacht  waert." 
Die  knape  vraghede:   ,,Waer  was  dat? 
Ay,  of  ghi  alsoe  waerlike  hadt 
Uwen  onwille,  dat  waer  mi  leet." 

—  ,,Waendi  dat  ie  niet  en  weet, 
185  Hoe  ghi  comen  waert  te  nacht, 

Ende  hadt  ene  leder  gebracht  ? 


28 

Die  joncfrou  hevet  mi  gheseit: 

Aldaer  haers  vaders  berghinge  leit 

Pliet  altoes  een  leder  te  stane ; 
190  Te  nacht  haddise  gheset  daer  ane 

Die  camer,  daer  die  veinster  staet. 

Die  wech  es  broesch  ende  quaet, 

Ende  van  den  watere  sere  verreghent. 

Ghi  waret  bede  wel  gheseghent, 
195  Dat  die  wech  niet  en  brac, 

Of  dat  si  u  niet  af  en  stac." 

Die  knape  seide  in  hogher  talen, 

Hi  souds  hem  hoeden  herde  wale, 

Ende  het  soude  nemmeer  ghescien. 
200  Die  broeder  ghinc  thuuswert  mettien, 

Ende  en  sprac  den  knape  nemmeer  an. 

Des  avonts  ghinc  die  jonghe  man, 

Ende  nam  die  leder  daer  si  stoet. 

Als  hem  die  broeder  maecte  vroet, 
205  Ende  hem  die  joncfrou  hadde  ghebeden. 

Achter  aent  huus  ter  selver  steden 

Sette  hi  die  leder  ende  clam 

Ten  veinster  in.  Die  joncfrou  vernam 

Dat  hi  daer  was,  die  jonghelinc, 
210  Dien  si  vriendelike  ontfinc, 

Ende  haelp  hem  dat  hi  quam  binnen. 

Al  te  hant  si  doen  beghinnen 

Mont  aen  mondekijn  te  legghen. 

Niet  meer  en  willicker  af  segghen, 
215  Maer  Peter  van  Iersele  die  sede, 

Dat  hise  op  een  bedde  lede, 

Ende  leerde  haer  een  minnen  leven, 

Dat  si  goede  ghevriende  bleven; 

Ende  niet  meer  en  begherde  men  daer  ter  stede 
220  Den  broeder,  die  die  boetscap  dede. 

Amen. 

Hoe  een  keyser  twee  princhen  dede  versoenen. 

KAUSLER,   Denkmaler,  III,  118 — 120. 

Een  keyser  te  Roeme  was, 
Die  payselic,  gheloeft  mi  das, 
Sijn  lant  regierde  ende  wiselike, 
Ende  hilt  justicie  so  vromelike, 
5  Dat  niewer  was  orloghe  no  strijt; 
Ende  in  desen  selven  tijt 
Gheviel,   dat  twee  de  meeste  baroene 
Bi   diveerssen   occusoene 
In  ghescille  resen  met  groeter  hatye. 

10  Elc  andren  ontseide,  ghelovets  mye, 

Deen  was  hertoghe,  dander  grave  ....  J) 
Leiden  vermennesse,   ende  teenen  daghe 
Woude  elc  strijden  up  den  velde. 
Die  keyser  ontboet  beede  die  helde 

15  Voer  hem  binnen  den  vornoemden  tijden. 
Hi  zeide:  ,,Ghi  heeren,  ghi  wilt  strijden, 
Ende  mijn  volc  te  nieute  doen; 
Ie  wille  weten  toccusoen, 
Ende  u  daernaer  te  payse  setten." 

20  Sie  vertrocken  hem  sonder  letten 
Haer  lieder  bedachte  an  beede  zijden. 
Doe  wildi  aflegghen  dat  strijden, 
Ende  maken  tusschen  hen  beeden  zoene. 
Dat  en  was  in  gheere  manieren  te  doene 

25  Met  beden  noch  met  scoenen  woorden, 
Dat  hise  bringhen  mochte  in  acorden. 
Doe  vant  de  keyser  andren  raet 
Ende  seide:  ,,Hier  moet  zijn  verlaet 
Der  bloetsturttinghen  an  beeden  zijden; 

30  Maer  in  wil  niet  beletten  u  strijden/' 
Doe   dedise  toter  brouc  ontcleeden, 
Ende  in  eene  scoene  camere  leeden, 
Ende  eiken  eenen  knijf  in  de  hant. 
Doe  so  zeide  de  keyser  vaeliant 


1)  Hier    ontbreken    twee    regels. 

35  Tote  den  heeren  an  beede  zijden: 

„Nu  moochdi  vechten  ende  strijden 

Elc  up  andren  met  vromen  moede; 

Ende  nemmermeer  wert  u  te  goede 

Spijse  of  dranc  in  gheere  zijden, 
40  Voer  dat  ghehent  es  u  strijden, 

Ende  deen  van  beeden  doot  es  bleven, 

Of  dat  die  veete  zij  verdreven, 

Ende  dat  ghi  onderlinghe  maect  zoene." 

Doe  zij  hoorden  van  desen  doene, 
45  Si  vielen  stappans  in  acorde. 

Dus  souden  de  moghende  met  eenen  woorde, 

Coninghen,  keyseren,  des  seker  zijt, 

Vellen  meneghen  feilen  strijt, 

Ende  sparen  menich  onnoesel  bloet, 
50  Dat  si  bi  groeter  overmoet 

Destruweren  ende  bederven, 

Ende  jammerlic  in  zijn  zonden  doen  sterven. 

Dies  sulsi  zwaren  loen  ontfaen, 

Ende  alle  diere  te  rade  gaen, 
55  Daer  si  andwoerde  sullen  gheven 

Van  dat  si  hier  hebben  bedreven 

Voer  hem,  die  alle  herten  kent: 

Dat  es  die  Juge  omnipotent. 

De  minnaar,  na  in  den  boomgaard  te  zijn  gekomen,  was  daar  door 
de  pijlen  van  den  god  der  minne  getroffen,  die  hem  gevangen  neemt, 
waarop  de  minnaar  dezen  vrijwillig  als  leenheer  erkent  en  hem  man- 
schap doet.  Hierop  onderwijst  de  Minnegod  zijn  leenman  in  de 
hoofschheid,  schildert  hem  zijne  gevoelens  als  hij  verliefd  is  en 
geeft   hem   eenige   nuttige   wenken   om  te   slagen. 

Die  God  van  minnen  hi  vertelle 

Mi  altemale  ende  verspelle 

Sijn  gebod  van  inde  torde  al, 

Gelijc  dat  iet  u  seggen  sal 
5  In  dit  boec.  Diet  horen  wille, 

Hi  hore  ende  swige  al  stille; 

Hi  mach  horen  dat  goed  si 

Ende  genoech  leren,  gelovets  mi, 

Want  die  materie  es  nuwe  ende  goet. 
10  Ende  die  daertoe  leget  sinen  moet, 

Dat  hi  van  den  drome  hort  dinden, 

Hi  mager  die  naturen  in  vinden 

Ende  oec  al  den  art  van  minnen, 

Dien  ie  u  hier  sal  na  mijn  kinnen 
15  Ontbinden  al  in  dietsche  worden, 

Want  alle  die  saken,  die  horden 

Ten  drome,  waren  al  ware  dinge 

Ende  oec  grote  betekeninge. 

Die  God  van  minnen  sprac  ende  seide 

20  ,,Ic  verbiede  u  dorperheide, 
Ende  die  verwerpet  altemale, 
Opdat  gi  mi  wilt  dienen  wale, 
Want  ie  verbanne  in  alle  sinnen 
Alle  die  dorperheiden  minnen. 

25  Die  dorper  hi  doet  dorpernie: 
Sinen  dienst  en  gerdic  nie, 
Want  hi  es  fel  ende  sonder  genaden 
Ende  altoes  in  quaden  raden; 
Te  niemene  sone  draget  hi  minne, 

30  So  quaderande  es  hi  van  sinne. 
Hoet  u,  dat  gi  niene  vertrect 
Dinc,  die  wesen  wille  bedect, 
Ende  al  dat  te  heelne  staet: 
Hens  gene  meesterie  te  seggene  quaet. 

35  Besiet  ane  Keyen  den  drossate, 
Die  fel  was  ende  harde  ongemate; 
Bi  sinen  scerne,  dies  hi  plach, 
Lachterdenne  so  wie  dattene  sach, 
Ende  was  geheten  quaet  vilain. 

40  Alse   vele   alse   her   Walewain 
Prijs  hadde  om  sine  hovescheide, 
Alse  vele  quaets  men  seide 
Van  Keyen  om  sine   dorperheit, 
Die  hem  altoes  was  gereit. 

45  Met  sire  tongen  maecte  hi  gescal 
Vor  dandre  riddren  overal. 

Sijt  hovesch  mede,  dat  radic  wale, 
Ende  hebt  altoes  gereet  u  tale 
Beide  ten  riken  ende  ten  gematen; 

50  Ende  alse  gi  gaet  achter  straten, 

So  hebt  van  seden,  wien  gi  ontmoedt, 
Dat  gine  emmer  irstwaerf  groedt. 
Geviele  oec  dat  u  een  man 
Tirsten  groette  ende  sprake  an, 

55  Wart  een  oude,  wart  een  jonge, 
En  hout  niet  danne  stom  u  tonge, 
Gine  gruettene  weder  haestelinge, 
Ende  ontpluct  oec  sonderlinge 

Uwen  mont  engene  wile, 

60  Om  te  seggene  loddre  gile, 

Noch  loddre  worde,   die  sere  messtaen, 
Dien  laet  uten  monde  niet  gaen; 
Want  hovesch  sone  bilt  ickene  nie, 
Die  genne  noemde  dorpernie. 

65  Eert  altoes  vrouwen  ende  joncfrouwen, 
Ende  pijnt  te  dienne  hem  met  trouwen; 
Ende  hordi  van  hem  seggen  tale 
Iemene,  die  nine  steet  wale, 
Segt  hem  dat  hi  swige  al  stille. 

70  Doet  gherne  al  vrouwen  wille, 
Ende  emmer  seldi  doen  den  raet, 
Dat  gode  niemare  van  u  gaet. 
Hoet  u  mede  van  hovarden, 
Want  si  es  moeder  der  onwarden. 

75  Hovarde  es  sotheit  ende  sonde, 
Hovarde  en  can  in  gere  stonde 
Genedren  hare  hovardichede 
Te  dienne  of  te  biddene  mede; 
Want  hovarde  es  altoes  tsegen 

80  Dies  gerechte  minnaren  plegen. 
Maer  diegene,  die  hem  wilt  pinen 
Te  minne,  hi  sal  hem  metten  sinen 
Cuscelike  houden  na  sire  werde: 
Cuscheit  en  es  gene  hovarde. 

85  Hets  menich  cusch  in  sine  maniere, 
Hovarde  es  hem  harde  diere. 
Hout  u  wale  ende  cuschelike 
Van  cledren,  na  dat  gi  sijt  rike, 
Want  scone  cledren  temen  sere 

90  Ende  trecken  vorwaert  haren  here. 
Eist  dat  gi  hebt  nuwe  laken, 
So  seldi  doen  uwe  cledre  maken 
Den   genen  diese  wel  can  sniden, 
Ende  voren  ploien  ende  besiden, 

95  Ende  die  mouwen  cnoppen  wale: 
Dit  siert  den  mensce  altemale. 
Scone  gescoite  ende  goet 
Radic  dat  gi  dickent  anedoet: 


34 

Het  staet  al  nuwes  wel  anegedaen. 

ioo  Ende  hoet  u,  dat  si  niet  en  staen 
Wijt,  alsi  den  dorpre  doen, 
Hare  hoge,  wide  gecnoppede  scoen. 
Draget  fraie  gordele  ende  alminiere, 
Maer  dat  si  niet  en  sijn  te  diere.  t 

105  Hout  u  emmer  na  u  goet, 

Ende  hoedt  u,  dat  gi  onder  voet 
Niet  en  valt,  maer  altoes  blijft, 
So  dat  gi  tuwe  niet  over  en  drijft; 
Maer  hout  u  altoes  cuschelike, 

110  Na  dien  dat  gi  u  weet  rike, 

Ende  dat  gedragen  mach  u  goet. 
Van  blomen  so  draget  enen  hoet, 
Want  hi  en  es  van  cost  niet  groet, 
Ochte  te  Meye  van  rosen  roet; 

115  Dien  mach  elc  vercrigen  sciere, 
Want  hine  es  van  coste  niet  diere. 
Wasschet  uwe  hande  ende  scuert  u  tande, 
An  u  en  laet  vuelheit  gereande, 


Cort  u  nagle  wel  met  sinne, 
120  Ende  en  later  gene  swartheit  inne. 

Cnopt  u  mouwen  ende  kimt  u  haer: 

Gi  sels  te  sienre  seinen,  dats  waer. 

Ie  rade  u  ende  gebiede  u  dat, 

Dat  gi  u  pijnt  in  elke  stat 
125  Te  sine  in  hogen  ende  in  bliden, 

Want  minne  en  wilt  in  genen  tiden, 

Dat  enichge  droefheit  bi  hare  si; 

WTant  tevel  es  hovesch,  geloves  mi, 

Dat  gerne  es  blide  ende  speelt  mede. 
130  Nochtanne  gevalt  ter  meneger  stede, 

Dat  den  minnare  wert  bekent 

Na  bliscap  harde  groet  torment: 

Bi  wilen  joie,  bi  wilen  rouwe. 

Opdat  sijn  herte  es  getrouwe, 
135  So  moet  hi  menich  wonder  smaken, 

Die  minnen  dient  met  allen  saken. 

Werachtich  sere  es  die  minne; 

Sone  staet  niet  stille  in  den  sinne: 

Si  doet  wenen  den  minnare, 
140  Alse  nu  so  doet  is  singens  garen. 

Condi  maken  enich  spel, 

Datten  lieden  behaget  wel, 

Alsment  u  bidt,  so  doet  sciere, 

Ende  en  makes  u  niet  te  diere; 
145  Siter  af  milde  in  alre  wijs, 

So  salt  sere  hogen  uwen  prijs; 

Ende  sidi  dapper  ende  oec  snel, 

Ende  licht  op  dors  ende  ridet  wel, 

So  seldi  riden  op  entale, 
150  Die  orse  al  springende,  dat  sit  wale; 

Want  die  orse  wel  doen  springen, 

Dats  behagelheit  van  jongelingen. 

Condi  oec  wel  breken  speren, 

Dat  seldi  altoes  begeren, 
155  Ochte  van  wapenen  dat  bestaet, 

Want  u  prijs  daer  verre  mede  gaet. 

Hebdi  die  stemme  goet  ende  claer, 

So  seldi  singen  sonder  vaer 

Die  noten  scone  ende  faitise, 
160  Want  het  bringet  in  groten  prise. 

Oec  steet  wel  eiken  jongen  man, 

Dat  hi  op  snaerspel  spelen  can, 

Ende  oec  op  die  timbre  mede, 

Ende  reyen  ende  dansen,  alst  heft  stede, 
165  En  sijt  niet  vree,  dats  mijn  raet, 

Want  die  minnen,  dat  verstaet, 

Moetens  vele  te  mildere  sijn ; 

Want  die  minne  es  so  fijn, 

Dat  si  alle  vrecheit  haet: 
170  Daer  omme  scuwetse  ende  laet 

Ende  vliet,  want  het  es  lachter, 

Ende  si  set  den  minnare  tachter. 

Hennes  niet  recht,  geloves  mi. 

Dat  minnare  also  nodich  sij 
175  Als  een  dorper  fel  ende  sot, 

Die  noit  en  wiste  der  minnen  gebot. 

Het  es  recht  dat  si  geven 

Haer  goet,  die  in  minnen  leven, 

Want  si  die  om  een  sien  allene 

180  Al  hare  herte  geven  airene, 

Hoe  soudense  dan  hare  goet  gesparen, 
Sine  gavent  mildelike  tuwaren  ? 

Nu  willic  u  tellen  cortelike, 
Wat  gi  doen  selt  sekerlike; 

185  Want  die  worde  vernoyen  min, 
Alsmen   cortelike   seit   dien   sin, 
Want  vermoylec  es  lange  tale. 
Nu  hort  ende  verstaet  mi  wale: 
So  wie  dat  dienen  wilt  der  minnen, 

190  Hine  mach  hovarde  niet  hebben  binnen, 
Mar  moet  sijn  hovesch  ende  goedertiere, 
Ende  soete  ende  sachte  van  maniere, 
Ende  mede  milde,  dat  seggic  u. 
Ende  vore  u  sonden  settic  u  nu, 

195  Dat  gi  der  minnen  selt  met  trouwen 
Dienen  u  leven  sonder  berouwen, 
Die  u  die  herte  maecte  in  rure, 
Ende  pensen  om  die  suete  ure, 
Daer  af  coemt  joie  ende  delijt. 

200  Om  dies  ie  wille  dat  gi  sijt 

Met  fijnre  herten  een  minnere, 
Sone  willic  dat  gi  herentere 
U  herte  legt,  maer  tere  stat 
Willic  dat  si,  vor  waer  wet  dat, 

205  An  enen  mensche  sonderlinge. 
Ie  hate  alle  helecht  wenninge; 
Want  icse  en  mach  minnen  niet, 
Diemen  hare  herte  deilen  siet 
Ende  hare  minne  in  vele  staden. 

210  Ie  wille  dat  gi  sijt  beraden, 
Dat  gise  in  ene  stat  bestaet, 
Ende  emmer  siet  dat  gi  versmaet 
U  herte  te  leenne  teneger  stede, 
Want  het  es  kaitivichede. 

215  Gefse  altemale  sonder  wanc, 

So  mogedijs  hebben  groten  danc. 
Want  doget,  die  van  geleenden  dingen 
Coemt,  vergaet  haestelingen; 

Maer  die  dinc  diemen  gevet, 

220  Hets  recht  datmer  danc  af  hevet; 
Want  stucken,   diemen  willechlike 
Geeft,  ontfaet  een  dankelike; 
Maer  gifte  en  es  wart  eens  poitevins, 
Diemen  gevet  behouden  tsins. 

225  Alse  gi  dus  hebt  uwe  herte  geleget 
Ende  gegeven,  alse  iet  geseget 
U  hebbe,  ende  daer  in  wilt  duren, 
So  selen  u  die  avonturen 
Der  minnen  comen  openbaer 

230  Die  dickent  sijn  hart  ende  swaer. 
Want  u  sal  vallen  ter  meneger  tijt, 
Alse  gi  metten  lieden  sijt, 
Ende  u  gedinct  van  uwer  minnen, 
Die  gi  draget  int  herte  binnen, 

235  So  seldi  sceden  daer  van  hen 

Ende  gaen  allene,  dat  si  uwen  sen 
Niet  ne  merken  no  en  verstaen; 
Ende  alse  gi  sijt  van  hem  gegaen, 
Alse  nu  so  sal  u  suetheit 

240  Die  minne  tonen,  daer  na  arbeit, 
Ende  gi  selt  pensen  dat  ende  ditte. 
Nu  sal  u  coude,  nu  sal  u  hitte 
Comen  ende  nu  pine  groet; 
Alse  nu  bleec  ende  alse  nu  roet 

245  Seldi  wesen  ende  daerna  beven. 
Noit  en  sagedi  in  u  leven 
Rede,  die  u  dochte  wesen 
So  swaer,  dat  hi  gelike  desen, 
No  van  coude,  no  van  hitten. 

250  Bi  uren  seldi  moeten   sitten 
Stom  alse  een  beelde  van  stene, 
Dat  levende  sin  en  heeft  negene, 
Dat  hant  no  voete  can  geruren: 
Dus  saldi  sijn  ter  meneger  uren; 

255  Ende  alse  gi  danne  tuselven  weder 
Coemt,  sal  u  uter  herten  neder 
Suchten  comen  diepe  ende  swaer, 
Ende  selt  seggen  dan  daer  naer: 

,,Ay  God!  nu  ben  ie  harde  quaet 

260  Dat  ie  niet  en  doe  den  raet, 
Dat  ie  die  scone  sage  van  na, 
Noch  oec  daer  waert  niet  en  ga. 
Wat  sendic  mine  herte  daer, 
Mijn  ogen  en  gingen  mede  naer  ? 

265  Opdat  mijn  ogen  niet  en  geleiden 
Mijn  herte  daer  al  sonder  beiden, 
Daert  te  wesene  so  begeert, 
Ine  prise  ere  not  niet  wert 
Wat  dat  moegen  sien  mijn  oogen; 

270  Si  en  souden  niet  gedogen, 
Dat  si  hier  lagen  stille, 
Mijn  herte  en  ware  daert  wesen  wille, 
Ende  en  sagese  al  openbare, 
Daer  mi  soe  sere  langet  naer. 

275  Bi  Lode !  te  rechte  bem  ie  musart, 
Ende  blode  ende  sere  vervart, 
Dat  ie  so  lange  tijt  mach  sijn 
Sonder  mijn  lief,  mijn  minnekijn, 
Ende  iet  met  ogen  niet  en  sie, 

280  In  hadt  so  gerne  gesien  nie,  • 
Alsict  nu  soude  anesien." 
Dan  maecti  u  op  die  vart  mettien, 
Ende  waent  sien  dat  gi  begaert. 
Maer  het  gaet  u  achterwart: 

285  Gine  selse  sien  no  spreken  mogen. 
Dan  moetti  keren  in  wanhogen, 
Drove  pensende  ende  wel  erre; 
U  troest  hi  sal  wesen  verre. 
Gi  selt  suchten  met  dieper  herten, 

290  So  dat  u  sal  u  leven  smerten; 
Dit  sal  u  comen  sonder  gewere. 
Dit  kint  elc  gerecht  minnere, 
Dat  dit  es  seker  ende  waer. 
Dan  en  sal  u  herte  daer  naer 

295  Hem  niet  custen  in  sijn  droven, 

Maer  selt  anderwaerf  gaen  proven, 
Ochte  gise  iet  selt  mogen  sien; 
Ende  mach  u  dat  gelue  gescien, 

Dat  gise  saget,  al  daedt  u  pine, 

300  Gi  sout  verbliden  daer  te  sine, 

Ende  oec  soude  u  herte,  dat  claget, 
Joie  hebben,  dat  gi  saget 
Hare  scoenheit,  die  u  sal  dunken  groet. 
Ende  dat  verstaet  nu  wel  al  bloet, 

305  Dat  bi  siene  u  herte  sal 

Ontfuncken  ende  ontsteken  al, 
Ende  alse  dicke  alse  u  gescien 
Mach,  dat  gise  moeget  anesien, 
Sal  u  tfier  ontsteken  meer 

310  Dant  noit  dede  te  voren  eer. 

So  een  meer  siet  sijn  minnekijn, 
So  meer  bernt  die  herte  sijn, 
Want  dicwile  die  minne  goet 
Stect  int  herte  der  minnen  gloet. 

315  Want  elc  minnere  heeft  gereet 
Tfier  der  minnen,  dat  es  heet. 
Alse  een  dan  siet  sine  vriendinne, 
Die  es  tfier  van  sinen  sinne, 
Ende   diene  altemale   ontsteect, 

320  So  hi  meer  jegen  hare  spreect, 
So  hi  seerre  bernt,  dats  waer; 
W^ant  die  meest  den  viere  es  naer, 
Hi  bernt  meest  van  tfiers  gloede: 
Dat  orcontscapen  ons  die  vroede. 

325  Die  wile  gi  sijt  in  anesien, 

Sal  u  duncken,  mocht  gescien, 
Gine  porret  nemmer  van  daer  voet, 
Maer  alse  gi  keert  ent  wesen  moet, 
So  sal  u  dinken  alden  dach. 

330  Die  vroude  die  uwe  herte  anesach; 
Maer  alse  gi  sijt  enwech  van  hare 
Gesceden,  so  saldi  openbare 
U  selve  scelden  ende  sere  beclagen, 
Dat  gi  hare  en  dorst  gewagen 

335  Dat  u  so  sere  op  therte  lach. 
Des  seldi  droven  alden  dach, 
Dat  gi  noit  so  coene  en  wart, 
Dat  gi  spreken  dorst  en  wart, 

Maer  saet  stom  alse  ene  beeste 

340  Neven  hare ;  dit  sal  u  tmeeste 
Sijn  ende  oec  tswaerste  mede, 
Want  u  sal  duncken  dat  gi  tier  stede 
Met  lachtere  sijt  van  hare  gesceden, 
Ende  met  groter  dorperheden, 

345  Dat  gi  dus  sijt  van  hare  gegaen. 
Dan  sal  u  duncken  sonder  waen, 
Dat  gi  van  hare  te  verre  sijt; 
Maer  mocht  e  vallen  noch  die  tijt, 
Dat  gi  hare  saluut  mocht  geven, 

350  Het  soude  u  helpen  al  u  leven. 

Noch  sal  u  vallen  int  herte  mede, 
Dat  gi  gerne  ginct  tier  stede, 
Daer  gi  saget  die  scone  doe. 
Dan  saldi  pensen  wie  ende  hoe 

355  Gi  gegaen  moecht  in  der  straten, 
Daer  gi  die  scone  in  hebt  gelaten, 
Die  gi  met  talen  en  dorst  bestaen. 
Te  haren  huus  soudi  gerne  gaen, 
Consti  vinden  ockisoen, 

360  Dat  gijt  met  redenen  wel  mocht  doen; 
Want  hets  recht,  daer  gi  mint  sere 
Si  al  u  wandelen  ende  u  kere. 
Mar  jegen  tfolc  so  helet  wale 
Ende  soect  dan  andre  tale, 

365  Die*  u  aldaer  comen  doet. 

Ende  quame  daer  in  uwen  moet 
Die  scone,  die  gi  alsoe  mint, 
Gine  sout  macht  een  twint 
Hebben  te  anegroetene  hare, 

370  Maere  gi  selt  al  openbare 

U  varuwe  verwandelen  menichfout; 
U  herte  sal  warden  heet  ende  cout, 
Ende  u  sal  begeven  oec  u  tale ; 
Ende  alse  gise  waent  beginnen  wale, 

375  Seldijs  qualec  hebben  die  macht. 
Gevielt  oec  dat  gi  hadt  die  cracht, 
Dat  gi  te  sprekene  beginnen  sout, 
Al  ware  dat  sake  dat  gi  wout 

Met  ernste  seggen  wel  drie  saken, 

380  Gine  sout  die  twee  niet  mogen  geraken, 
So  sere  soudi  sijn  in  vare, 
Dat  gi  spraket  jegen  hare. 
En  es  so  wel  gesent  man, 
Noch  die  so  wale  spreken  can, 

385  Hine  soude  daer  in  sine  tale 

Genoech  vergeten,,  dat  wetic  wale, 
En  sijn  die  gene  die  loselec  minnen, 
Die  el  seggen  dan  si  binnen 
Pensen  ochte  dinken  mede, 

390  Ende  dat  es  ene  grote  valschede. 
Dan  alse  gi  tusscen  uwen  beden 
Dan  hebt  gesproken  ende  sijt  gesceden 
Met  hovesscer  tale  onderlinge, 
Ende  gi  dan  penst  om  enege  dinge, 

395  Die  ure  herten  quetst  ende  weget, 

Ende  die  gi  hare  sout  hebben  geseget, 
Dan  saldi  dogen  grote  pine, 
Daer  u  lange  in  staet  te  sine, 
Ende  selt  tu  selven  seggen  dan: 

400  „Wat  vergaetti,  onsalich  man, 
Die  wile  dat  ics  hadde  die  stade!" 
Dese  pine,   dese  ongenade 
Moeten  hebben  die  minnaren, 
Ende  hen  selven  sere  vertaren. 

405  Altoes  soe  moet  hem  gebreken, 
Tes  icker  wille  die  hant  toesteken. 
Maer  navons,  alse  gi  slapen  sijt 
Op  u  bedde  ende  u  donct  tijt, 
So  gaet  u  over  dan  gereet 

410  Meer  dan  dusentichsterande  leet. 
Cleine  delijt  seldi  vercrigen, 
Ende  oec  onlange  seldi  swigen 
Sonder  suchten  ende  beven, 
Ende  in  groten  lede  leven, 

415  Ende  keren  ende  wenden  tallen  uren, 
Ende  qualec  seldi  mogen  duren; 
Gi  selt  liggen  in  groten  stride 
Nu  over  den  rugge,  nu  over  die  side; 

VERWIJS,    III. 

Gine  selt  geduren  te  gere   stede, 

420  Daer  gi  moecht  hebben  pais  ende  vrede. 
Gelijc  alse  die  den  tantswere  heeft, 
Ende  die  in  groten  dogene  leeft. 
Danne  so  seldi  daer  gedinken 
Hare  scone  ogen,  die  haer  vlinken, 

425  Ende  hare  welgedane  figure, 
Diere  engene  creature, 
Die  nu  leeft,  en  mach  geliken. 
Dit  sal  u  int  herte  striken 
Ende  geven  groet  delijt. 

430  U  sal  oec  dincken  selke  tijt, 

Dat  gi  die  scone,  die  es  volmaect, 
Bi  u  hebt  al  moedernaect 
In  uwen  arme,  in  die  gebare 
Alse  ocht  uwe  getrouwet  wijf  ware, 

435  Ochte  uwe  amie  van  allen  saken. 
Dan  saldi  borge  in  Spaengen  maken 
Ende  grote  joie  van  niewete  driven, 
Daer  gi  onlange  in  selt  bliven. 
Alse  u  die  joie  es  ontgaen. 

440  Dan  seldi  wenen  menichgen  traen 
Ende  dicke  seggen:  „Deus,  God  here ! 
Waest  een  droem,  dat  mi  dus  sere 
Verblijdde  ende  maecte  in  vrouden  ? 
Wilde  hi  mi  altoes  hier  in  houden, 

445  So  waer  ie  vol  van  avonturen ; 

Maer  dat  mi  onlange  mochte  geduren, 
Dat  was  sekerlee  mine  doet. 
God  here!  mochtic  die  joie  groet 
Noch  ene  waerf  met  mine  ogen  sien, 

450  Ende  mi  mochte  vor  mine  doet  gescien, 
Ie  wout  op  een  covent  vorwaer, 
Dat  ie  stappans  storve  aldaer; 
En  dade  mi  pine  cleine  no  groet, 
Dat  ie  in  lieves  arme  bleve  doet. 

455  Sere  torment  mi  die  minne, 
Ende  dorepijnt  al  mine  vif  sinne, 
Mar  quame  mi  alselke  salichge  stonde, 
Dat  ie  ane  hare  selke  joie  vonde, 

So  ware  mijn  seer  vergaen  te  spele. 
460  Wacharme,  nu  biddic  te  vele ! 

Ie  en  houde  mi  selven  niet 

Over  vroet,  dat  mi  gesciet; 

Es  dat  ie  selke  overdaet 

Iesch,  ie  hadde  dullen  raet, 
465  Want  die  gene  die  eescht  sotheit, 

Hets  wel  recht  dat  men  ontseit. 

Ine  weet  niet  wane  mi  quam 

Die  herte,  daer  ie  dit  uut  nam ; 

Want  menech  scoonre  ende  wiser, 
470  Menich  hoger  ende  faitiser, 

Soude  hem  met  min  genogen  laten 

Dan  ie  dede  met  mire  onmaten. 

Mar  mochtic  hebben  teneger  stont 

Een  cussen  ane  mijns  lieves  mont, 
475  So  haddic  een  rike  begeren 

Vor  al  mijn  leet  ende  vor  al  mijn  deren. 

Mar  dat  es  swaer  te  comene  an. 

Ie  dede  wel  als  een  dom  man, 

Dat  ie  daer  mijn  herte  leide, 
480  Daer  ie  meer  af  onsticheide 

En  crige  no  goelee  wart. 

Nu  seggic  wale  alse  musart, 

Want  allene  een  vriendelic  sien, 

Dat  mi  van  hare  mochte  gescien, 
485  Ware  mi  beter  op  ene  tijt 

Dan  van  ere  andre  al  delijt. 

Deus,  hoe  gerne  dat  icse  sage ! 

En  salt  naken  niet  ten  dage, 

Dat  ie  van  minen  bedde  mochte  staeny 
490  Ende  ie  die  scone  mochte  sien  gaen? 

Dese  nacht  es  utermaten  lanc; 

Mi   dunct  hine   heft  engenen   ganc. 

Wat  beliggic  langer  hier  ? 

Mijn  herte  bernt  mi  alse  een  vier. 
495  Liggen  es  te  swaren  sake 

Die  niet  en  slaept  met  gemake. 

Mi  verwast  sere  ende  pijnt, 

Dattie  sonne  nu  nine  scijnt, 

Ende  die  nacht  nine  wilt  tegaen. 

500  Waert  dach,  ie  soude  op  dan  staen. 
Ay  sonne,  wane  haesti  uwen  opganc, 
Ende  jaget  enwech  dien  nacht  lanc, 
Ende  wilt  versnellen  ende  bat  ruren: 
Ine  can  hier  langer  niet  geduren." 

505      Aldus  seldi  jegen  den  nacht 
Striden  met  wel  groter  cracht, 
Sonder  slapen  ende  oec  rusten. 
Want  u  sals  wel  lettel  lusten, 
•     Opdat  gi  noit  kindet  die  minne. 

510  Ende  alse  u  danne  vernoit  van  sinne, 
Dat  gi  moet  liggen  ende  waken, 
So  seldi  u  ter  vart  opmaken, 
Eer  die  dach  nemmeer  opgeet: 
Dat  liggen  sal  u  sijn  so  leet. 

515  Gi  selt  u  scoien  ende  cleden, 
Gi  selt  u  alop  gereden; 
Eist  in  hagle,  eist  in  snee, 
Dan  sal  u  pinen  no  geven  wee, 
Dat  gi  laten  selt  u  vart, 

520  Gine  selt  hraesten  vaste  daer  wart, 
Aldaer  u  lief  wonende  si, 
Op  avonture,  ochte  gi 
Van  hare  mocht  vernemen  iet, 
Die  lettel  acht  op  u  verdriet; 

525  Want  si  sal  liggen  slapen  vaste 
Ende  pensen  lettel  om  u  onraste 
Noch  om  u  diere  buten  staet. 
Gi  selt  hebben  menichgen  raet, 
Wat  gi  moegen  selt  bestaen. 

530  Vor  dachterste  dore  seldi  gaen 
Besien,  ochte  die  scone  si 
Daer  buten  iet,  gelovets  mi; 
Daer  seldi  een  stuc  liggen  vore. 
Condi  vinden  enichge  score 

535  Ane  enichge  venstre  tenichger  stat, 
Ocht  in  die  want  maken  een  gat, 
Daer  seldi  u  oren  leggen  ane, 
Om  te  horne  ende  te  verstane, 

Ochtemen   slapen  si  daer  binnen,  Svp ,  sl'T  <\  . 

540  Ende  ocht  die  scone  in  enichgen  sinne 

Mochte  noch  wesen  iet  in  wake. 

Danne  so  radic  u  die  sake, 

Dat  gi  sucht  ende  claeget  uwen  rouwe, 

Dat  horen  moege  die  joncf rouwe, 
545  Dat  gi  dore  die  minne  van  hare 

En  cont  geduren  hare  noch  dare, 

Want  wive  ontfarmich  sijn  van  herten. 

Eest  dat  si  clagen  hort  u  smerten 

Ende  u  pine  ende  u  vedriet, 
550  Haer  sels  ontfarmen  emmer  iet, 

Dat  si  u  wart  so  sere  te  sure, 

Sine  si  te  hart  jegen  nature. 

Gevalt  dat  gise  nine  siet, 

So  cust  die  porte,  en  lates  niet, 
555  Daer  dat  helichdoem  woent  binnen, 

Daer  gi  omme  waent  ontsinnen. 
Dit  gaen,  dit  keren  ende  dit  waken 

Doet  den  minnare  mager  maken.  <b^,^ 

Ende  afnemen  sijn  anscijn: 
560  Dies  seldi  noch  wel  seker  sijn 

Ende  met  u  selven  wel  orconden, 

Dat  minne  en  laet  ten  genen  stonden, 

Ende  oec  noch  te  genen  male 

Haren  vrient  geverut  wale. 
565  Mare  die  valsche  losengiere 

Hebben  ene  andre  maniere; 

Want  si  doen  verstaen  den  vrouwen, 

Dat  sise  minnen  so  met  trouwen, 

Dat  si  eten  no  drinken  en  mogen, 
570  Dat  sere  ende  qualec  es  gelogen; 

Want  vetter  siet  men  al  hare  lede 

Dan  abte  ochte  prioren  mede. 
Noch  so  willic  dat  gi  sijt 

Hovesch  ende  milde  talre  tijt 
575  Jegen  die  maget,   die  met  hare  woent. 

Die  en  laet  niet  ongeloent, 

Gi  en  geft  hare  selc  clenode, 

Dat  si  niet  en  neme  node, 

Maer  gerne  ende  willeke  ontfa; 

580  So  seit  si  altoes  verre  ende  na 
Van  u,  waer  datment  begeert, 
Dat  gi  sijt  prijs  ende  ere  wert, 
Ende  sal  u  loven  die  helecht  bat. 
Ie  rade  u  dat  gi  ute  ure  stat 

585  Alte  lange  en  mert  niet. 

Ende  es  dat  sake  dat  gesciet, 
Dat  u  verre  te  verne  steet 
Om  orbare  die  u  anegeet, 
Hoet  u  dat  gi  niet  en  mert, 

590  Ende  coemt  besien,  daer  ligt  bespert 
Al  u  herte  ende  in  bedwange, 
Ende  en  daegt  niet  buten  lange; 
Want  van  lieve  lange  merren 
Stoert  die  minne  ende  doetse  verren. 

595  Nu  hebbic  u  al  mijn  begeren 
Geseit  hoe  die  minneren 
Moeten  dienen,  selense  gewinnen 
Troest  ende  loen  van  hare  minnen.' ' 

ECHITES'    STRIJD. 

B.  IV,  vs.  1258— 1849. 

Echites,  zoon  van  den  graaf  van  Athene,  in  liefde  ontbrand  voor 
Mergriete  van  Limborch,  die  door  een  toeval  aan  's  graven  hof 
en  in  dienst  van  Echites'  moeder  was  gekomen,  moet  het  hof  ont- 
ruimen, als  zijne  liefde  wordt  ontdekt  voor  de  schoone,  welke  zich 
voor  eene  koopmansdochter  uitgeeft.  Mergriete,  die  eerst  zou  ver- 
brand worden,  wordt  naar  het  hof  van  Constantinopel  gebracht,  wint 
daar  de  gunst  der  keizerin  en  verhaalt  eindelijk  aan  Echites,  die 
radeloos  van  liefde  tot  haar  komt,  hare  edele  geboorte,  en  zegt  hem 
haar  hart  toe,  zoo  hij  ridder  wilde  worden  en  zich  eer  en  roem 
verwerven.  Echites  gaat  daarop  als  een  echt  dolend  ridder  uit  om 
avonturen  te  zoeken. 

Smergens  doe  die  dach  was  claer, 
Stont  op  Echites  blidelike, 
Ende  nam   orlof  hovesscelike 
Ane  alle  diere  waren, 
5  Ende  voer  wech  sonder  sparen 
Vaste  in  ten  woude  waert 
Blideliic  ende  onvervaert, 
Peinsende  om  die   scone  smale, 
Die  sine  herte  heeft  te  male, 
10  Diene  hilt  van  herten  blide  .... 


Ende  reet  berch  ende  dal; 

Gode  hi  hem  altoes  beval. 

Soe  langhe  reet  die  ridder  coene, 
15  Dat  hi  eens  marghens  vore  noene 

Quam  in  enen  sconen  vergier; 

In  midden  stont  enen  eglentier 

Boven  ene  scone  fonteine ; 

Soudic  al  die  sconeit  reyne 
20  Prisen,  het  ware  mi  te  swaer; 

Die  fonteyne  was  oec  soe  claer, 

Dat  wonder  te  seggen  ware. 

Die  ridder  peinsde:  „Eer  ie  vort  vare, 

Willic  mi  hier  een  luttel  rusten; 
25  Het  mochts  eiken  mensce  lusten 

Te  rustene  in  alsoe  sconer  stede." 
Hi  beete  neder  ende  dede 
Siin  ors  peistren  gaen  int  gras; 
Hi  ghinc  liggen,  als  iet  las, 

30  Slapen  onder  ghenen  eglentier. 
In  gheen  overscone  vergier 
Lach  hi  ende  sliep  toten  middaghe. 
Doe  quamen  daer  met  groten  geclage 
Drie  meerwijf;  doen  sine  saghen, 

35  Lieten  si  staen  haer  claghen; 
Deen  seide  ter  ander  ghesellinne: 
„Die  vroemste  ridder  dien  ie  kinne 
Leit  ende  slaept  in  dit  vergier." 
Dandre  seide:  „Wanen  quam  hi  hier? 

40  Hets  Echites  van  Athenen." 

Die  derde  seide:   ,,Hi  vaert  henen 
Om  tornoye  in  Vranckerike; 
Dat  riet  hem  die  suverlike 
Mergriete,  des  edels  hertoghen  kint 

45  Van  Limborch,  die  hi  soe  mint, 

Ende  die  hi  te  wive  hadde  gecregen, 
Maer  sijn  moeder  was  daer  jegen, 
Daer   sine  mede   verwrachte. 
Hadsi  nochtan  hare  gheslachte 

50  Ghekint  alsoe  wel  als  ie  doe, 
Sine  hadder  niet  geseit  toe." 
Dierste  seide:  ,,Nu  segt  mi, 
Ende  wanen  quam  die  maget  vri 
Van  Limborch  tote  Athenen; 

55  En  es  Limborch  niet  verre  henen?" 
—  ,Jaet  en  trouwen,  dat  es  waer; 
Met  ongevalle  quam  si  daer, 
Ende  heeft  daer  menich  leet  ontfaen 
Dore  desen  ridder  welgedaen." 

60       Echites,  die  daer  lach  int  gras, 
Soe  vast  hi  in  slape  niet  en  was, 
Hi  en  hoerde  alle  tale, 
Ende  verstoetse  herde  wale. 
Doe  hief  hi  thoet  op  ter  vaert. 

65  Die  meerwiif  worden  vervaert, 

Ende  wouden  vlien;  doch  seide  hi: 

„Ghi  vrouwen,  en  vliet  niet  van  mi, 

Maer  segt  mi,  dat  God  u  lone, 

Es  die  welgheraecte  scone, 
70  Daer  ghi  af  spraect  te  voren, 

Van  hoghen  gheslachte  geboren?" 

Doen  seide  dat  een  meerwiif: 

„Dat  nemic",  seitse,  ,,op  miin  liif, 

Dat  van  Limborch  die  goede  hertoge, 
75  Die  es  van  gheslachte  hoghe, 

Es  hare  vader,  siin  wiif  haer  moeder. 

Her  Heinriic,  hare  goede  broeder, 

Vaertse  soeken  achter  lande, 

Ende   doget  pine   menegherande, 
80  Ende  ie  seggu  licteken  goet, 

Dat  ghi  mi  te  bat  geloeven  moet: 

Ghi  vaert  te  Vranckerike  waert, 

Omdat    ghi    tornierens    ghaert; 

Onder  weghen  seldi  ontmoeten 
85  Enen  knecht,  die  sal  u  groeten 

Ende  sal  u  vraghen  of  ghi  iet  vernaemt, 

In  den  weghe  danen  ghi  quaemt, 

Van  enen  ridder,  die  van  Limborch  ware, 

Ende  her  Heinriic  hiete  oppenbare. 
90  Dan  sal  hi  u  vort  doen  verstaen, 

Hoe  die  jonf rouwe  van  Meylaen 

Heeft  enen  sone  van  heme, 

Die  tusscen  siin  scoudren  bracht  een  screme 

Van  goude.  Nu  es  si  ghehuwet, 
95  Dies  hare  herde  sere  beruwet; 

Want  hare  man  wilt  tkint  doden. 

Soe  sal  hi,  want  niemen  canne  verbloden 

In  campe,  ende  daerbi 

Doeten  souken  die  vrouwe  vri: 
100  Heinriic  siin  vader,  der  maget  broeder, 

Die  soe  sere  haet  u  moeder, 

Entie  ghi  mint  vor  al  dat  leeft. 

Eist  dat  u  God  gratie  gheeft, 

Soe  modi  keren  metten  ghersoen, 
105  Ente  Meylaen  den  camp  doen 

Vore  tkint,  dies  moye  gi  mint, 

Ende  segt  dar  uwen  vrienden  tkint 

Bestont,  soe  hebdi  wel  verdient, 

Dat  Margriete  si  u  vrient. 
iio  Nu  bliift  te  Gode,  wi  moeten  sceden, 

Onse  here  God  moet  u  gheleden." 
Dus  voeren  die  meerwiif  wege. 

Echites,  dien  God  gheve  seghe, 

Sat  op  siin  ors  ende  voer  sier  straten, 
115  Peinsende  sere  utermaten 

Van  dat  hem  dat  merwiif  seide. 

Meneghen  bosch  ende  menege  heide 

Voer  hi  ende  menich  lant. 

Tenen  tide  voer  hi  daer  hi  vant 
120  Ene  scone  wide  valeye, 

Scone  groyende  alse  in  Meye ; 

Dweder  was  scone  ende  claer. 

Mettien  soe  versach  hi  daer 

Ene   scone   fonteyne  springhen, 
125  Hogher  dan  hi  mochte  verlinghen; 

Daer  stont  hi  op  ende  sach. 

Mettien  hoerdi  groet  hantgeslach 

Boven  opten  berch  comen; 

Den  stouten  riddre  enten  vromen 
130  Wonderde  dit  herde  sere; 

Te  hem  selven  seidi:  ,,God  here! 

Wat  dingen  mach  dit  wesen?" 

Doen  verhoerdi  binnen  desen, 

Dat  twee  gewapende  ridders  quamen, 
135  Ende  ene  maget,  dies  si  hem  scamen 

Mochten,   sloughen  utermaten  sere. 

Echites,  dien  jonghen  here, 

Ontfarmde,  daer  hiit  toesach, 

Soe  menegen  swaren  slach 
140  Gaven  si  hare  alle  beide. 

Die  maget,  die  in  desen  leide 

Was,  riep  ontfarmelike : 

,,God,  here  van  hemelrike, 

Wat  hebbic  mesdaen  je  gen  u, 
145  Dat  ghi  mi  hebt  gelevert  nu 


Den  quaetsten  tyrannen  die  leven ! 

Si  hebben  minen  broeder  verdreven 

Ende  minen  vader  geslegen  doet." 

Echites  hads  jammer  groet, 
150  Hi  seide:  ,,Ghi  heren,  doer  wat  saken 

Wildi  dus  dese  maget  mesmaken  ? 

Twaren  ghi  doet  dorperheide." 

Die  een  ridder  hi  seide: 

„Dies  vragen  wi  u,  here, 
155  Dunct  u,  dat  wi  hare  doen  onnere, 

Soe  comt  ende  nemes  recht;  . 

Niettemeer  dan  dor  enen  knecht 

En  lieten  wiis;  nu  vaert  uwer  straten." 

—  „Soe  mochte  mi  wel  die  maget  haten, 
160  Die  in  mijn  herte  es  conincginne," 

Peinsde  Echites  in  sinen  sinne, 
,,Soudense  van  mi  dus  sceden. 
Hout,  ghi  heren,  ghi  moet  beden. 
Twaren  ghine  ontfoertse  mi  niet." 
165  Alse  dit  deen  ridder  siet, 

Seidi:   ,,Geselle,  laetse  hem  hebben." 

—  ,,lc  slougen  eer  toten  rebben," 
Sprac  dander,  eer  icse  hem  Hete. 
Wel  eist  recht  dat  hns  mesniete 

170  Siere  groter  sotternie; 

Waendi  dat  icken  ontsie  ? 

Nenic,  ene  quade  not." 

Echites  seide:  ,,Gi  siit  sot, 

Dat  ghi  u  smiins  onderwint; 
175  Waendi  dat  ie  ben  een  kint? 

Ghi  moet  hier  die  jonfrouwe  laten." 

—  ,,Soe  mochten  wi  ons  sere  haten, 
Lieten  wise  dore  ene  bede." 

—  ,,Soe  hoet  u  dan!"  Echites  seide. 
180  Dat  si  doen  quamen  te  samen, 

Echites  en  darf  hem  niet  scamen, 
Soe  sere  heeft  hine  ontmoet, 
Ende  soe  anxtelike  ghegroet. 
Den  iersten  stac  hi,  datti  op  derde 
185  Met  allen  viel  met  sinen  perde, 

Soe  sere  dat  hem  siin  arm  brac, 
Ende  Echites,  diene  sach  liggen,  sprac 
,,Mi  dunct,  ghi  seltse  mi  laten." 

—  „Dat  sal  ie  te  minen  onbaten." 
190  Dander  seide:   ,,Dan  sal  ie  niet." 

Mettien  hi  toeloepen  liet 

Dors,  ende  liep  Echites  ane, 

Ende  begonste  sere  te  slane 

Opten  scilt  metten  swerde. 
195  DWalsch  seit,  dat  hi  geberde 

Soe  vromelike,  dat  wonder  es. 

Doen  seide  miin  her  Echites: 

,,Twaren  ridder,  hens  gheen  spel 

Dunct  mi  utermaten  wel; 
200  Ghi  dunct  mi  een  fel  ghebuer, 

Ghi  maect  mi  vele  die  jonf rouwe  suer; 

Nu  eist  tiit  dat  ie  mi  were 

Ende  tuwert  andersins  ghebere." 

Doe  hief  hi  tswert  met  beiden  handen, 
205  Ende  slouchen  dore  toten  tanden: 

Doen  viel  hi  ter  erden  doet. 

Doe  hadde  die  ander  anxt  groet, 

Ende  riep:   ,,Here,  dore  God  genade! 

Ende  en  doet  mi  nemmeer'te  quade, 
210  Ie  wille  doen  al  u  gebot." 

—  „Ghi  en  sprect  niet  alse  een  sot," 
Sprac  Echites,  ,,ghi  segt  wale." 

Te  voeten  viel  hem  die  scone  smale; 

Ontfermelike  seitse:    ,,Here, 
215  God  loens  u,  ghi  hebt  mi  groet  ere 

Ghedaen  ende  sere  vertroest, 

Ende  uut  pinen  sere  verloest." 
Echites  hief  op  die  maget  vrie 

Ende  seide:  , „Scone,  wanen  quaemdi 
220  An  dese  ridders,  in  dit  wout  ? 

Segt,  waest  sonder  uwe  scout 

Tferdriet  dat  si  u  daden?" 

—  ,,Here,  soe  moet  mi  God  beraden, 
Alsi  hebben  langhen  tiit, 

225  Here,  ghestaen  na  miin  despiit; 

Miin  vader  was  een  ridder,   here, 
Die  mi  minde  herde  sere, 
Ende  voerde  met  hem  daer  hi  voer. 
Dese  ridder,  die  ons  achtervoer, 

230  Ende  siin  gheselle  slougen  doet 
Minen  vader  ende  daden  mi  noet, 
Omdat  ie  siins  niet  en  gherde. 
Noch  waric  mi  liever  onder  derde 
Begraven  vele,  dan  si 

235  Haren  wille  hadden  van  mi; 

God  lonu,  ghi  hebt  den  enen  doet." 
Dander,  die  sine  hande  boet, 
Seide:  ,,Dore  God,  here,  sent  mi, 
Wildi,  verre  of  bi, 

240  Ende  laet  mi  quite  daer  met." 

Echites  seide:   ,,Ic  wille  ghiit  wet: 
Ghi  entie  jonf rouwe  moet  varen 
TAthenen  sonder  sparen, 
Ende  segt  minen  vader  den  grave, 

245  Hoe  ghi  van  mi  sciet  ave. 
Ende  van  daer  moeti  vort 
Te  Constantinople  in  de  port: 
Daer  vindi  ene  jonf  rouwe, 
Dier  ie  van  herte  ben  ghetrouwe, 

250  Metter  jonger  keyserinnen: 
Die  groet  mi  in  allen  sinnen; 
Scone,  dan  sprect  selve  mine  wort, 
Ende  waer  ghi  wilt,  riidt  dan  vort." 
Die  ridder  entie  scone  smale 

255  Seiden,  si  soudent  doen  wale. 
Echites  nam  orlof  an  hen 
Ten  woude  waert,  daer  siin  sen 
Drouch,  voer  hi  met  bliden  moede: 
Nu   gheleiden   God,   die   goede; 

260  Ende  dander  twee  voeren  ongespaert, 
Soe  si  rechts  mochten  tAthenen  waert. 

Die  nuwe  ridder  van  Athenen 
voer  bosch  ende  heide  henen, 
Soe  langhe  dat  hi  quam  gereden 

265  In  Roemenien;  tere  steden 

Ontmoeti  comende  enen  garsoen. 

Tierst  datti  sach  dien  baroen 

Soe  gewapent  comende  gevaren, 

Groetene  die  knecht  twaren, 
270  Ende  seide:  „Her  ridder,  dore  onsen  Here, 

Berecht  mi  dore  u  ere, 

Of  ghi  ieweren  vernaemt, 

In  den  weghe  danen  ghi  quaemt, 

Van  enen  ridder  iewer  iet, 
275  Die  her  Heinriic  van  Limborch  hiet  ? 

Ie  hebben  gesocht  menege  mile, 

Ende  pine  gehadt  dicwile; 

Want  mi  jagen  uut  noetsaken, 

Die  ie  u  wille  cont  maken. 
280  Van  Meylaen  die  rike  vrouwe, 

Die  God  quite  van  allen  rouwe, 

Heeft  van  den  ridder  fiin 

Een  scone  knapeliin. 

Nu  es  si  nuwelinghe  ghehuwet 
285  Ende  heeft  enen  vylein  getruwet, 

Nochtan  es  hi  die  vroemste  man, 

Dien  men  in  al  dlant  vinden  can. 

Nu  wilt  hi  tkint  doeden  doen, 

Dies  droeve  es  menech  baroen; 
290  Want  tusscen  sine  scoudre  een  tekiin 

Bracht,  van  goude  een  cruce  fiin; 

Dies  minnent  alle  die  liede  sere. 

Nu  weet  wel  die  felle  here, 

Dat  hem  siin  sine  mage  verre, 
295  Ende  wilt  daer  omme  dat  ment  verberre, 

Ende  wilt  oec  iemen  verweren, 

Dat  moet  siin  tenden  siin  spere: 

Dies  en  dart  niemen  wederstaen. 

Dus  doet  miin  vrouwe  soeken  gaen 
300  Sinen  vader,  of  ie  can, 

Om  te  bestridene  haren  man". 
Doe  miin  her  Echites  dit  verstoet, 

Peinsdi  in  sinen  moet: 

,,Nu  eist  al  waerheide, 
305  Dat  mi  tfroede  meerwiif  seide. 


55 

Ie  wille  tkint  verlossen  varen 

Sonder  enich  langer  sparen, 

Want  ie  soude  tkint  gherne  sien." 

Dien  knecht  seidi  mettien: 
310  ,,Ic  wille  varen  met  u  te  lande 

Ende  loesen  tkint  uten  bande ; 

Want  lief  hebbic  des  kints  mage: 

En  leeft  man,  dien  ie  eer  saghe, 

Dan  ie  tskints  vader  dade." 
315  Die  knecht  seide:  ,,Here,  dor  God  genade, 

Wildi  om  tkint  u  aventuren  ? 

Dat  moet  siin  ter  goeder  uren," 

Sprac  die  knecht,  ,,nu  kerewi." 

Die  ridder  seide:  ,,Dat  si!" 
320  Si  keerden  beide  te  Meylaen  wert, 

Entie  ridder  onververt 

Seide  ten  knecht,  doe  sier  quamen: 

,,Segt  mi",  seiti,  ,,in  Gods  namen, 

Waer  willen  wi  varen  inne?" 
325  Die  knecht  seide:   ,,Here,  die  gravinne 

Willic  gaen  spreken,  ende  ghi  selt  twaren 

In  ene  herberghe  hierbuten  varen, 

Die  ie  u  hier  wisen  sal, 

Ende  ie  sal  vernemen  al 
330  Ane  miere  vrouwen  haren  raet, 

Ende  wat  ons  te  doene  staet." 

Doe  voer  hi  in  ene  herberge  goet, 

Entie  ridder  hi  doet 

Hem  te  gemake  ente  peyse, 
335.  Ende  was  utermaten  eyse.  ^/ 

Nu  liep  die  knecht  tsiere  vrouwen, 

Die  sere  was  bevaen  met  rouwen, 

Want  des  anders  dages  woude  die  grave 

Hem  des  kints  doen  ave. 
340  Doe  die  gravinne  den  knecht  sach, 

Vragesi  hem,  soe  si  eerst  mach, 

Ofti  den  ridder  vonden  heeft. 

Die  cnape  hare  antwerde  gheeft, 

Ende  seide:  ,, Vrouwe,  nenic  niet, 
345  Maer  anders  soe  es  hier  gesciet: 

Een  ridder  comt  hier  met  mi, 

Die  seit  dat  hi  maech  si 

Des  kints  ende  wilt  wreken." 

Doen  Europa  hoerde  spreken, 
350  Soe  wert  si  een  deel  blide, 

Ende  ontboet  tien  tide 

Dien  ridder  dat  hi  tote  haer  quame, 

Dient  was  herde  gename, 

Ende  quam  daer  heymelike. 
355  Doene  die  gravinne  rike 

Sach  soe  over  welgedaen, 

Seide  si  thaer  selven  saen: 

,,Of  God  wilt,  ie  werde  vertroest 

Bi  den  ridder  ende  tkint  verloest." 
360  Si  ontfincken  herde  wale, 

Ende  hare  jonf rouwen  altemale, 

Ende  seide:   ,,Willecome  moeti  siin, 

Bi  Gode,  her  ridder  fiin, 

Want  helpen  hebbic  te  doene  sere, 
365  Alse  u  geseit  es,  her  ridder  here. 

Men  wille  mergen  verdoen  miin  kint, 

Dat  miin  herte  sere  mint; 

Want  ie  hebt  sekerlike 

Van  den  vroemsten  van  erdrike 
370  Riddere,  dat  wetic  wel: 

Hi  street  hier  jegen  enen  ridder  fel 

Enen  camp  dore  mine  lieve, 

Ende  brachte  mi  weder  in  gerieve 

Miin  lant,  dat  miin  oem  te  voeren 
375  Mi  hadde  genomen,  ende  ware  verloren 

Bleven,  en  haddiit  ghedaen. 

Daerna  soe  wert  soe  vergaen 

Tusscen  ons,  dat  wie  sint 

Vergaderden,  ende  ie  hem  een  kint 
380  Drouch,   dat  hem  geliket  sere. 

Ay  wildiit  sien,  lieve  here, 

Soe  en  sagedi  nie  creature 

Hebben  soe  overscone  figure, 

Dorst  iet  seggen  openbare, 
385  Opdat  ie  niet  siin  moeder  ware." 

Die  riddre  antwerde  te  dier  talen: 
,, Goede  vrouwe,  soe  doet  dan  halen." 
Die  gravinne  seide:  ,,Dat  si!" 
Echites  seide:    ,, Vrouwe,   nu  segt  mi, 

390  Doe  die  vader  van  hier  sciet, 
Waer  hi  voer,  vernaemdiis  iet?" 
—  ,,Nenic,  anders  niet,  here, 
Dan  hi  mi  seide,  dat  hi  sere 
Tongemake  ware  dore  dat  hi 

395  Siere  suster,  ene  maget  vri, 

Verloren  hadde,   ende  hadde  vernomen, 
Dat  si  ware  in  Grieken  coraen 
In  die  stad  van  Athenen ; 
Derwaert  voer  hise  zoeken  henen: 

400  Inne  weter  af  te  seggen  anders  niet." 
Mettien  si  hare  bringen  hiet 
Hare  kint,  dat  men  dede  saen. 
Doe  weende  die  vrouwe  menegen  traen, 
Tierst  dat  siit  sach  ane. 

405  Europa    die    welgedane 
Seide  doen  ontfarmelike: 
,,0  God,  here  van  hemelrike, 
Dat   dese  cleine  creature, 
Die  heeft  soe  scone  figure, 

410  Moet  jammerliic  verdreven  siin!" 
Doet  anesach  die  ridder  fiin  . 
Erensteliic  soe  hi  best  mach, 
Doe  dochtem,  dat  hi  anesach 
Mergrieten  siere  vriendinnen. 

415  Doe  wart  hi  in  allen  sinnen 
Soe  verbliit,  dat  hi  seide:1 
,, Vrouwe,  laet  staen  u  jammerheyde; 
Dat  kinne  God,  eer  iet  Hete, 
Dit  kint,   vallen   in  verdriete, 

420  Ie  streder  orarae  in  campe  eer 
Jegen  hem  seven  ende  meer; 
Want  bi  Gode  onsen  here, 
Des  kints  mage  minnic  sere." 
Tkint  drouch  men  wech  tien  tide, 

425  Entie  vrouwe  was  herde  blide. 

Miin  her  Echites  seide:   „Vrouwe  vri, 

Hoe  selen  wi  doen,  dat  segt  mi". 

—  ,,Here,  ie  mach  u  seggen  dat, 

Morgen  alse  men  uter  stad 
430  Tkint  brinct  daer  ment  doeden  sal, 

Soe  salre  met  loepen  tfolc  al, 

Ende  miin  here  salre  bi  riden 

Ghewapent  in  allen  siden. 

Dan  siter  ghereet  bi, 
435  Ende  ie  sal  beraden  mi 

Met  minen  magen,  met  minen  lieden, 

Wilt  u  iemen  els  mesbieden, 

Dat  si  u  selen  ten  staden  staen. 

Nu  vaert  ter  herbergen,  hets  best  gedaen, 
440  Dat  miin  man  niet  verneme, 

Hie  souts  sere  belghen  heme". 

Doe  voer  die  ridder  ter  herbergen  waert. 

Tote  smergens  dat  die  dach  verclaert 

Sliep  hi;  doe  stont  hi  op  ter  vaert 
445  Ende    wapendem    ongespaert, 

Ende  reet  in  een  bosscelkiin, 

Daer  hem  geseit  was  dat  hi  siin 

Soude,  daer  hi  comen  soude; 

Daer  woudi  tote  dies  maels  houden, 
450  Dat  si  quamen  metten  kinde, 

Dien  si  souden  doen  sinen  inde. 

Scone  ontspranc  die  dach  ende  claer. 

Die  grave  dede  gebieden  daer, 

Dat  niemen  en  quame,  clene  no  groet, 
455  Mede  dan  die  hi  ontboet. 

Doe  nam  hi  tkint  der  moeder  siin. 

In  een  gulden  bandekiin 

Dediit  dragen  tsiere  doet  wert. 

Die  moeder,  die  hare  sere  ververt, 
460  Viel  in  onmacht  seven  warf: 

Hets  wonder  datsiis  niet  bestarf 

Van   groten  bitterliken  rouwe. 

,,0  wi  arme",  sprac  die  vrouwe, 

,,Dat  mine  arme  cleine  poppe 
465  Moet  sterven,  alder  werelt  te  scoppe  f 

Groete  here  sente  Ambrosiis, 

Ie  sal  u  gheven,  gheloefdiis, 

Een  kint  van  zilvere  alsoe  groet, 

Loest  miin  kint  uter  noet!" 
470  Alle  die  liede  ghemeenlike 

Weenden  alle  ontfarmelike, 

Dats  enen  stene  mochte  ontfermen. 

Die  grave,  die  clene  acht  op  haer  kermen 

No  en  mict,  reet  ter  vaert 
475  Metten  sinen  uutwaert, 

Ende  alse  hi  quam  op  der  heyden 

Bi  den  bossche,  dedi  ghereiden 

Een  groet  vier  van  droegen  houte: 

Hi  woude  dat  saen  versmoute. 
480  Sine  gesellen,  die  met  hem  waren 

Comen,  hoerde  men  mesbaren> 

Nochtan  ontfarmes  hem  niet, 

Wat  rouwen  hi  daer  siet, 

Maer  seide:  ,,Ic  sal  den  bastaerd 
485  Nu  doen  varen  hinderwaert". 

Van  Athenen  die  vrome   deghen, 

Doe  hine   sach,   quam  hi  geslegen 

Uten  bossche  gruwelike, 

Ende  riep  lude:   ,, Grave  rike, 
490  Hout,  ie  calengiere  dit  kint; 

Ie  hebben  ende  sine  mage  gemintr 

Hoet  u  hier  jegen  mi". 

Die  grave  seide:  Wat  meindi, 

Eist  u  in  ernste  of  in  scerne  ? 
495  Weder  het  es,  ie  hoede  mi  gherne". 

Echites  seide:   ,,Jaet  en  trouwen! 

Ie  sal  u  doen  leven  met  rouwen, 

Of  ie  sterve  in  den  wille". 

Die  grave  seide:  ,,Beit  al  stille, 
500  Ghine  wet  niet,  goet  man,  wat  gi  jaget;, 

Waendi  dat  ie  ben  versaget? 

Nenic  niet,  geloeves  mi!" 

Doe  rechte  siin  spere  die  ridder  vri; 

Op  Echites  quam  hi  ghevaren. 
505  Daer  menich  toesach  twaren, 

Reet  hi  ontwee  siin  spere. 
Echites  die  meren  ghere 
Des  graven  hadde,  geraecten  weder 
Opten  scilt,  dat  hi  ter  neder 

510  Viel  van  den  orsse  ter  erden. 
Echites  die  vinc  ten  swerde, 
Alsem  die  grave  oprechten  soude, 
Ende  slouchene  alsoe  houde 
Op  thoeft,  dat  hi  rnmede  beide 

515  Stegereep  ende   ghereide, 
Ende  viel  op  derde  al  plat. 
Sine  vriende  die  sagen  dat. 
Voeren  alle  Echites  toe; 
Al  was  hi  in  anxte  doe, 

520  Dat  was  wonder  clene ; 

Doch  en  ghemoeti  ghenen 
Sine  wedersaken  in  den  gedringe 
Hine   slouchene  met  Mimminge 
Soe  diep  int  hoet,  datter  in  loec. 

525  Die  grave  stoet  op  oec, 

Ende  gaf  Echites  enen  slach, 
Dat  hi  op  tpert  in  onmacht  lach. 
Daer  ware  hi  bleven  doet, 
Maer  datten  drouch  uter  noet 

530  Ferrant,  dat  wel  dragende  part, 
Soe  datti  becomen  waert. 
Ende  doe  die  ridder  was  becomen, 
Ende  hi  hem  heeft  vernomen 
Soe  verre  uten  stride  ontdragen, 

535  Begonsti  herde  sere  clagen, 

Ende  seide:   ,,God  geweldich  here, 
Hoe  ben  ie  gonneert  dus  sere!" 
Mettien  slouch  hi  weder  in, 
Droevende  in  sinen  sin, 

540  Dat  hi  ontfloen  was  soe  verre. 
Den  grave  ontmoeti  alsoe  erre, 
Ende  hief  Mimminge  alsoe  heet, 
Dat  té  dien  slaghe  sneet, 
Ende  geraecten  op  dassel  ter  cure, 

545  Ende  slouchen  in  bellunc  dure. 

Dat  beneden  den  gordel  uutquam. 
Doe  seide  die  ridder  lofsam: 
,,  Tkint  haddi  bat  quite  gelaten". 
Alle  die  daer  gewapent  saten, 

550  Voeren  hem  altemale  toe. 
Miin  her  Echites  ghinc  doe 
Van  ierst  striden  op  die  heren: 
Niemen  en  constem  ontkeren; 
Want  soe  wien  hi  gheraect, 

555  Heefti  ene  doetwonde  gemaect. 

Diere  jonf rouwen  vriende  ende  mage 
Quamen  toe  met  groten  gedrage, 
Ende  gingen  den  andren  toe; 
Wie  soe  ierst  mochte  hi  vloe, 

5Ó0  Ende  lieten  tkint  in  den  wege. 

Her  Echites,  dien  God  geve  sege, 
Nam  tkint  ende  cusset  an  den  mont, 
Ende  voerdet  ter  selver  stont 
Ter  moeder,  die  was  blide  des. 

565  Doe  nam  miin  her  Echites 

Orlof  ende  voer  wech  daer  naer, 
Hine  woude  niet  langher  bliven  daer, 
Dies  si  alle  droeve  waren, 
Ende  reet  wech  sonder  sparen 

570  Te  Vranckerike  soe  hi  best  conde, 
Daer  hi  menege  tafelronde 
Ende  meneghen  tornoy  verwan, 
Soe  dat  men  van  den  edelen  man 
Sprac  aldie  werelt  dore. 

575  Hi  wert  soe  overvrome  ter  core, 
Soe  welgeraect,  soe  goedertieren 
Van  seden  ende  van  manieren, 
Dat  men  in  des  coninx  sale 
Van  hem  sprac  altemale. 

580  Die  coninc  orlogede  in  Normandien, 
Maer  boven  allen  partien 
Soe  deedt  soe  wel  her  Echites, 
Dat  hi  meer  gepriist  es 
Dan  die  andre  altemale. 

XIX. 

Van  mer. 

Waerom  souden  wy  trueren  yet  ? 

Sint  God  die  werlt  werden  liet, 

Sone  was  sy  nye  soe  wel  te  vreden. 

Die  paeus  die  leeft  by  goeden  reden 
5  Om  te  dienen  onsen  Heer; 

Exempel  ende  gherechte  leer 

Doetet  volck  in  duechden  leven: 

Omdat  sy  goede  exempel  gheven, 

Die  mitten  paeus  gaen  te  rade, 
10  Soe  en  tretter  nyemant  buten  pade, 

Wy  en  meenen  al  gherechticheit. 

Heb  ie  meer  niet  gheseit, 

Soe  is  een  woert  daer  an  vergheten. 

Die  byden  paeus  syn  gheseten, 
15  Cardinael  ende  legaet, 

Si  leven  al  in  goeder  staet 

Sonder  nijt  ende  ghierichede; 

Bisscopen  ende  prelaten  mede 

Sijn  gherechtich,  waermen  coomt: 
20  Mer  is  woort  dat  luttel  vroemt! 
Die  heilighe  kerck  heeft  ander  kinder, 

Beyde  meerder  ende  minder, 

Als  abten  ende  rijcke  monicken, 

Prochypapen  ende  canonicken, 
25  Die  alle  schinen   gheestelijck; 

Want  daer  en  isser  gheen  soe  rijck, 

Si  en  hadden  liever  meer  dan  min; 

Doch  si  en  gheren  gheen  ghewin 

Vorder  dan  hem  toe  behoert. 
30  Isser  mer  niet  in  twoert, 

Soe  doele  ie  seker  in  mijn  dichten. 

Die  den  luden  nu  verlichten 

Mit  absolucien  tontbinden, 

Nader  waerheit  die  wy  vinden, 
35  Sy  sijn  op  reden  al  ghestelt: 

Sy  en  absolveren  niet  om  tghelt, 

Noch  oeck  deken,  noch  provisoer, 

Si  segghen  elck  man  te  voer, 

Si  en  willen  gheen  onrechte  miede. 
40  Nader  waerheit  die  ie  bediede 

Soe  moghen  si  gherechtich  sijn  ghenoemt: 

Mer  is  woert   dat  luttel   vroemt! 
Die  keyser  ende  sijn  hoghe  man 

Die  hebben  oec  ghenomen  an 
45  Tswaert  der  gherechticheit  te  voeren, 

Ende  in  doechden  soe  te  roeren, 

Dats  die  werlt  si  verhoecht. 

Nu  die  keyser  mint  die  doecht, 

Nu  doen  die  coninghen  oec  alzoe. 
50  Hy  mach  mit  rechte  wesen  vroe, 

Die  hem  mitten  goede  verzelt: 

M  e  r  is  woert,  dat  mi  versnelt. 
Als  ie  die  zulke  prisen  waen, 

Constmen  meerre  wel  verstaen, 
55  lek  soude  noch  dichten  ende  vinden, 

Hoe  sy  hem  te  gader  bynden, 

Keyser,  coninghen  in  eendracht, 

Om  te  crighen  sulke  macht, 

Dat  sy  die  straten  maken  vry. 
60  Eendrachteliken  sonder  twy, 

Menen  is  pays  entaertoe  vrede, 

Als  ghi  wel  siet  in  kerstenhede, 

Hoe  deen  den  anderen  nu  spaert. 

Ghiericheit  is  onwaert 
65  Ende  versmaet  in  allen  dinghen, 

Omdat  keyser  ende  coninghen 

Sterken  trecht  al  dair  si  moghen; 

Des  gheliken  doen  hertoghen 

Entie  graven  in  hoer  lant, 
70  Soe  dat  is  alle  werden  bekant 

Gherechtich,  schamel  ende  milde. 

Ie  waen  een  yghelijc  wel  wilde, 

Dat  die  ghierighe  waer  verdoempt: 

Mer  is   woert   dat   luttel   vroemt! 
75       Onder  alle  dese  hoghe  heren 

Leeft  oock  ridderscap  in  eren 

Eikerlij c  na  sijnre  macht. 

Si  sijn  in  doechden  soe  bedacht^ 

Dat  sy  gherechtichede  minnen. 
80  Al  mochtmer  noch  soe  veel  an  winnen, 

Mit  ghelde  en  canmense  ghemieden; 

Si  sijn  ghenadich  horen  lieden, 

Soe  dat  wy  nyemant  horen  daghen. 

Tmach  den  volke  wel  behaghen, 
85  Dat  reden  is  dus  zere  vercoren 

Onder  theerscap  wel  gheboren, 

Dat  elck  sijn  recht  by  reden  hout. 

Oeck  vintmen  theerscap  menichfout 

Tot  ridders  oerden  oeck  ghewijt, 
90  Die  jongheers  heten  inder  tijd: 

Si  gaen  oec  mede  den  selven  ganc. 

An  horen  raet,  in  horen  banc 

Is  ghiericheit  gedreven  off. 

Wy  moghen  Gode  wel  gheven  loff, 
95  Die  ons  dese  gracie  heeft  ghesent 

Waerre  m  e  r  niet  soe  wel  bekent ! 
Ie  soudse  noch  veel  hogher  prisen, 

Die  trecht  regieren  ende  wisen: 

Baeliuwen,  schouten  ende  scepen 
ioo  Die  sijn  in  doechden  soe  begrepen, 

Dat  sij  niet  dan  recht  en  doen. 

Men  biet  den  armen  sulke  soen 

Voer  misdaet,  die  hem  is  gheschiet, 

Dat  hi  hem  wel  ghenoeghen  lyet, 
105  Al  had  hi  min  van  sijnre  blaem. 

Onrecht  heeft  soe  wreden  naem, 

Waermen  comt  ter  werlt  wijt, 

Datmen  mit  ghelde  gheen  respijt 

In  onrecht  can  ghecrighen. 
110  Nu  moeten  al  die  schalken  zwighen, 

Die  hem  dickent  hebben  beroemt: 

Mer  is  woert,   dat  luttel  vroemt! 
Die  huusman  staet  oeck  op  sijn  hoede, 

Om  wel  te  leven  als  die  vroede, 
115  Min  noch  meer  in  sinen  daghen 

Als  sijn  overouders  plaghen; 

Hine  wil  bailiu  noch  scepen  wesen, 

Daer  menich  man  by  is  gheresen; 

Hij  wilt  den  heren  laten  wouden, 
120  Dat  sy  trecht  by  reden  houden, 

Ende  gheen  onrecht  en  laten  doghen, 

Dair  hem.  twair  off  comt  voer  oghen. 

Die  coopman  die  is  oeck  gheneghen 

In  sinen  comanscap  te  dreghen 
125  Rechte  mate  ende  anders  niet; 

Ja  ende  neen  is  hoer  bediet, 

Die  hem  mit  comanscap  gheneren. 

Sonder  hoghen  ofte  meerren 

Wort  nu  comanscap  bescheiden; 
130  M  e  e  r  r  e  volcht  mi  sonder  beiden, 

Om  te  straffen  dat  ie  make ; 

Off  m  e  e  r  r  e  mient  dus  felle  wrake, 

Ie  moet  mi  hoeden  veel  te  meer. 

Een  zeeman  die  nu  vaert  ter  zee 
135  Om  visch  off  om  ander  neer. 

Gherechticheit  is  al  hoer  gheer; 

Sy  en  nemen  niet  in  hoer  partie 

Boeven  of  f  te  schalkernye. 

Die  zeeman  leeft  der  avonturen, 
140  Hy  en  dede  niet  om  gheen  besuren, 

Anders  dan  hi  selve  gaert. 

Off  elkerlijc  hem  wel  bewaert, 

Als  ie  u  hier  te  voren  telle, 

Soe  en  dienter  nyemant  om  die  helle, 
145  Daer  Lucifer  in  is  verdoemt: 

Mer  is  woert,   dat  luttel  vroemt! 
Goede  heren,  goede  papen, 

Goede  ridderen  ende  knapen, 

Die  sijn  ghenoechlijc  mede  te  hoven, 
150  Mer  vrouwen  gaen  hem  al  te  boven 

Te  prisen  in  gherechter  doecht. 

Als  die  heren  sijn  onthoecht 

Op  horen  landen,   fel  ende  wreet, 

Die  vrouwen  sijn  altoes  bereet 
155  Horen  volck  te  staen  in  staden, 

Ende  heymelic  den  heer  te  raden 

Off  openbaer  der  meenten  best. 

Gaetmen  oest  off  gaetmen  west, 

Men  vint  die  vrouwen  goedertieren, 
160  Want  si  en  willen  niet  regieren, 

Datten  heren  is  bevolen. 

Hoe  mach  Kerstenheit  dan  dolen, 

Oft  wel  te  punten  is  beheert  ? 

Heb  ie  m  e  r  niet  gheleert, 
165  Soe  is  mijn  dichten  luttel  waert; 

Ende  die  die  waerheit  niet  en  spaert, 

Die  sel  altoes  vrouwen  prisen, 

Ende  ymmer  doecht  ende  eer  bewisen, 

Want  si  sijn  van  hogher  waerde. 
170  Men  vint  in  vrouwen  gheen  hovaerde, 

Daer  ondoecht  uut  can  gheleken; 

Vrouwen  souden  node  spreken 

Dat  horen  manne  waer  contraer; 

Si  leven  al  in  rechten  vaer, 
175  Openbaer  ende  stille, 

Om  te  doen  hoers  mans  wille, 

Dair  sy  moghen  dach  ende  nacht. 

Al  hadden  die  vrouwen  wel  die  macht, 

Sy  en  willen  gheen  onminne  maken; 
180  Eer  si  onpunteliken   spraken, 

Si  zweghen  liever  seven  daghe: 

Aldus  en  comter  ghene  plaghe, 

Diemen  witen  mach  den  vrouwen. 

Sy  leven,  die  die  werlt  bouwen 
185  Mit  ghenoechten  alte  male, 

Als  een  die  wandert  inden  dale, 

Daer  die  Meye  staet  ghebloemt: 

Mer  is  woert,   dat  luttel  vroemt! 
Hoe  comt  m  e  e  r  r  e  dus  te  werke 
190  Onder  pape  ende  clercke, 

Ende  onder  grote  heren  machtich  ? 

Is  daer  yemant  soe  voerdachtich, 

Die  my  ontbint  ende  overspelt, 

Hoe  m  e  e  r  r  e  crijcht  dus  groet  ghewelt, 
195  Dat  mense  dicht  bi  goeden  luden  ? 

Hoert,  ie  sel  u  twaer  beduden: 

M  e  e  r  r  e  maect  een  weynich  dat, 

Waer  m  e  r  an  is,  hem  brect  al  wat; 

Doch  die  goede  is  sonder  m  e  e  r  r  e. 
200  Wijsten  mi,  hi  woent  noch  verre, 

Die  m  e  r  en  heeft  noch  dat  engheen; 

Mar  God  is  sonder  dat  alleen; 

Wil  hi  ons  helpen  ende  raden, 

So   en   can  ons  mer  noch   dat   ghescaden. 


XXXIX. 

Van  den   Meerblade. 

Nadat  ie  merek  in  minen  sin, 
Twisken  verlies  ende  groet  ghewin 
Is  een  kenlic  onderscheit: 
Hoveerde  ende  oetmoedicheit 
5  Sijn  seer  onghelijc  te  pleghen: 
Oetmoedicheit  is  gheneghen 
Tot  eiker  doecht  diemen  beghint; 
Die  hoveerde  is  soe  ghesint, 

Datse   die   doghet   heel   benijt, 

10  Ende  tieghen  reden  altoes  strijt. 
Hoe  mach  ie  dan  hoveerde  prisen, 
Off  erghent  by  ghelyke  wisen 
In  figuren  off  in  reden; 
Want  sy  wil  tot  eiken  steden 

15  Die  hoochste  sijn  in  hoir  begheren, 
Off  sy  benyden  diet  hoer  weren. 
Hoe  soude  ie  dan  figuren  nemen, 
Die  enighen  mensche  mochte  betemen, 
Te  liken  gyeghen  rechte  hoveerde  ? 

20  Mar  kinder  crijcht  sy  opter  eerde: 
Daer  vindick  wel  ghelyke  by 
In  figuren,  hoe  dat  sy. 
Dat  sijn  die  gheen  die  smeken  connen, 
Enten  hoff  hebben  ghewonnen 

25  Byder  clesy,  byden  heren. 

Figuren  die   ons  doechde  leren, 
Die  machmen  gherne  bringhen  voert: 
Ie  heb  allesins  ghehoirt 
Figuren  ende  goede  exempel. 

30  Men  seit  ons  van  vrou  Eren  tempel, 
Wye  soe  mach  dair  in  regneren: 
Die  smeken  connen  ende  flatteren, 
Dien  waer  hi  seker  onbetame. 
Die  edel  goede  vrou  ver  Scame 

35  Die  soude  den  tempel  doen  bewaren 
Ende  regieren  mitten  haren, 
Die  den  heren  dede  kinnen, 
Hoe  dat  si  ere  mochten  ghewinnen, 
Als  plach  te  sijn  by  ouden  tyden, 

40  Doe  schaemte  niet  en  woude  lyden, 
Dat  die  heren  schande  creghen; 
Ten  wort  verstoppet  noch  versweghen, 
Men  laecte  den  heren  hoer  misdoen. 
Nu  en  isser  nyemant  alsoe  coen, 

45  Die  die  heren  dar  castien; 
Elck  wil  mitten  brode  lyen 
Ende  leren  smeken  dair  hi  mach. 
Al  lijt  die  Schaemte  groot  gheclach, 


69 

Dair  en  wilmen  langher  niet  off  horen: 
50  Sy  sijn  al  doeff  mit  beyden  oren, 

Die  leren  souden  ende  verstaen 

Der  rechter  eren  pat  te  gaen: 

Des  heeft  die  Schaemte  groten  toren. 

Node  ghift  sijt  al  verloren, 
55  Dorst  hoir  yemant  helpen   keren, 
•  Die  machtich  waer  al  byden  heren. 

Trouwe,  Milthede  ende  Oetmoet 

Die  en  hebben  langher  lij  ff  noch  goet 

Dat  is  yammer  an  te  sien. 
60  Dair  comen  smekers  int  ghemien 

Ende  byden  heren  also  veel, 

Dattet  gaet  ten  anderen  speel. 

Vrou  Eren  tempel  wart  ghescoort. 

Elckman  wil  ant  hogher  boort, 
65  Ende  an  tnaeste  lant,   can  hijt  vinden  :  , 

Die  smeker  seylt  mit  allen  winden: 

Hoe  hi  vaert,  tis  hem  alleens. 

Mitten  heren  crijcht  hi  meens 

Soe  veel  datmen  daer  ontfaet. 
70  Ie  waen  hi  tscrift  oec  wel  verstaet, 

Want  die  clesy  houten  an 

Die  smeken  ende  flatteren  can. 

Wat  node  doet  hem  den  hoff  te  rumen  ? 

Hi  strijet  den  heren  van  den  plumen, 
75  Mitten  schalken   gaet  hi  runen: 

Al   saydement  coern  buten   dunen, 

Hi  soudt  al  prisen  watmen  dede, 

Om  te  crighen  moghenthede. 

Dat  heeft  hi  langhe  tijt  gheploghen, 
80  Ende  hem  selven  opghetoghen, 

Dat  hi  boven  is  an  trat, 

Ghelyken  dattet  meerblat 

Altoes  boven  is  an  tvlot. 

Gherechtich  man  scheltmen  zot ; 
85  Die  tieghen  onrecht  wil  kiven, 

Selden  mach  hi  boven  driven, 

Gheliken  dat  dat  meerblat  doet: 

Gaet  ter   ebbe   off  comt  ter  vloet. 


Tmeerblat  is  altoes  boven. 
90  Die  smeker  die  cant  oec  wel  loven 

Wattie  heren  nu  beghinnen, 

Opdat  hi  hulde  mach  ghewinnen, 

Entaerin  bliven  voort  gestade 

Gheliken  als  die  meerblade 
95  Altoes  boven  sijn  int  rysen. 

Wye  soude  hem  tspel  verloren  wisen, 

Die  tselve  ghewinnen  niet  en  can  ? 

Men   ghift  der  eren  nu  den  ban, 

Schaemte   en    is   niet   veel    gheacht, 
100  Mar  Hi,  die  alles  dincs  hevet  macht, 

Die  selt  int  leste  wel  bescheiden, 

Al  dunct  Hi  ons  wat  lang  te  beyden, 

Tsi  hier  doch  een  corte  tijt. 

Die  dan  van  thoghe  nederglijt, 
105  Ende  ymmer  daelt  soe  lang  soe  meer, 

Die  mach  sijn  clymmen  rouwen  zeer; 

Wanttet  doet  hem  een  ende  al: 

Van  bovenen  comt  die  hoochste  val; 

Die  neder  opter  eerden  leyt, 
110  Die  is  te  vallen  onbereyt, 

Want  hi  en  mach  niet  lagher  comen. 

Van  hoghen  wort  die  val  ghenomen: 

Hierom  selmen  tclymmen  schuwen, 

Soe  en  darff  ons  niet  voer  tvallen  gruwen, 
115  Die  daelt  daermen  niet  en  rijst, 

Dat  is  den  meesten  val  ghewijst, 

Want  hi  slacht  nae  Lucifeer, 

Die  om  hoveerde  viel  soe  seer. 

Hier  by  is  oetmoedichede 
120  Wortel  alre  goeder  zeede. 


LXXV1I. 

Een  onderscheit  van  hilic  ende  van  gheesteliken  luden. 

Die  wil  is  een  al  daermen  telt, 
Ende  waerment  Duutsch  te  rechte  spelt, 

Daer  staet  die  wil  alleens  ghenoemt, 

Daer  wonders  veel  ter  werlt  uut  comt; 
5  Want  elck  heeft  sonderlinghe  wil, 

Ende  nymmermeer  en  staet  hi  stil, 

Hi  en  werct  in  desen  off  in  dien; 

Ende  wat  hi  biet  dat  moet  gheschien, 

Of  men  salt  mit  crachte  wederstaen. 
10  Die  wille  blijft  wel  onghedaen, 

Daer  die  wise  hem  laet  gheraden; 

Mar  war  dat  domheit  is  gheladen, 

Daer  gaet  die  wille  sinen  ganck. 

Staet  hi  vry  sonder  bedwanck, 
15  Om  dat  die  wille  is  menichsens 

In  woerden,  wercken  ende  in  ghepens, 

Soe  wort  ter  werlt  opgheheven 

Menigherhande  staet  van  leven; 

Want  elcman  denctet  tsine  goet, 
20  Dair  die  wil  in  leven  doet. 

Dus  crighen  wy  Lollaerts  ende  Baghinen, 

Nonnen  die  oeck  heilich  schinen, 

Tsaertroysers,  Zweesteren  ende  Bagaerden, 

Ende  ander  gheestelyke  harden, 
25  Die  ons  leren  ende  wisen, 

Soe  dat  se  ons  billics  staen  te  prysen: 

Want  wat  sy  leren  int  sermoen 

Ons,  dat  ghaen  si  selve  doen: 

Dus  gheven  si  goet  exempel  mede. 
30  Si  sijn  ghewyet  op  die  bede, 

Karmeliten  ende  Augustinen, 

Minrebroeders  end  Jacopinen, 

Ende  oec  om  salicheit  gheset; 

Want  leven  si  wel,  si  leren  bet: 
35  Dat  is  int  oechschijn  openbaer. 

Lieghe  ie  niet,  soe  seg  ie  waer; 

.Brecter  yet,  dat  volle  God: 

Daer  wort  sulc  wijs  ghescouden  sod. 

Al  dese  heilighe  goede  lyede, 
40  Die  ie  roer  in  mijn  bediede, 

Leven  sy  wel  in  horen  saken, 

Wye  machse  dan  mit  rechte  laken  ? 


72 

Mar  sy  die  heymelyc  gaen  leren, 
Dat  man  ende  wijf  van  ander  keren 

45  Hoir  ghenoecht  ende  horen  wil, 
Die  mochten  liever  zwighen  stil; 
Want  wederwil  ende  onghenoecht 
En  wercken  salicheit  noch  doecht. 
Hilic  is  een  salicheit, 

50  Daer  veel  meerre  bate  an  leit 
Dan  an  die  langhe  cappe  wijt, 
Off  an  hoer  gheestelic  abijt, 
Dat  si  draghen  off  visie  ren. 
Dit  proeftmen  waer  in  veel  manieren ; 

55  Want  si  sijn  self  van  hilic  comen. 
Hoe  heilich  dat  wire  enich  nomen, 
Waer  was  ter  werlt  ye  heer  soe  groot 
Of  paeus  soe  heilich  sijn  genoot, 
Hi  en  hadde  moeder  ende  vader, 

60  Die  vleysscheliken  beyde  gader 
Male  by  anderen  mosten  wesen, 
Eer  sy  ye  ter  werlt  resen  ? 
Wat   sal   dan  runen  ofte   raden, 
Dat  wittachtich  hilic  doet  versmaden! 

65  Willen  si  goede  exempelen  gheven, 
Dat  donct  mi  talre  beste  leven, 
Tfolc  tot  doechden  mede  te  trecken. 
Hoe  soudmen  beter  leer  ondecken 
Maechden,    knapen,   mannen,   vrouwen, 

70  Dan  si  tgoede  leven  schouwen, 
Dattie  wise  voer  hem  gaen  ? 
Ghenoechtet  hem,   si  nement  aen, 
Wanttie  wille  staet  an  hem. 
Wat  ist  anders  dan  een  schem, 

75  Dat   ons  voerden   oghen   schijnt, 
Schoen   ghelaet,   alst  herte  grijnt, 
Of  van  binnen  is  gheveynst  ? 
Die  wise  ruuct  wel  of  hi  peynst, 
Weder  men  siet  of  datmen  braet, 

80  Daer  hi  voerby  den  coken  gaet. 
Nu  moecht  ghi  vorder  vraghen  mi, 
Wyen  ie  myen,  of  oeck  wa'er  by 

Dat   ie  spreke   sulke   woerde: 
Ie   heb  gheweest  al  daer  ie   hoerde 
85  Begheven  luden,   monicken,   nonnen, 
Die  nuwen  staet  hebben  begonnen, 
Die  niet  en  was  by  ouden  tyden, 
Daer  sy  hem  selven  in  verblyden, 
Ende  menen  dat  si  heilich  sijn; 
90  Oeck  hoop   ie   inder  herten  mijn, 
Dattet  ymmer  is   alsoe; 
Want  twifel  maect  den  mensch  onvroe, 
Wil   hy   hem   der   hoop   ontyen. 
Si  prysen  desen,  si  prysen  dien, 
95  Hoer  eyghen  leven  alre  meest, 

Mar  wittachtich  hilic  ende  alsulc  feest 
Laten  si  dicwijl  ongheprijst, 
Daer  veel  meerre  baet  uut  rijst 
Dant  van  allen  desen  doet, 

100  Die  die  werlt  ende  taerdsche  goet 
Voerden  oghen  sere  versmaden, 
Oeck  wat   sy  heymelijc  laden. 
Alle  dese  oorden,  die  wy  tellen, 
Cloosteren,    clusen   ofte   cellen, 

105  Die  sijn  soe  nuttelijc  niet  versiert 
Als  hilic,  daerment  wel  hantiert. 
Man  ende   wijf  dat  is  een   oerde, 
Die  mitten  godlyken  woerde 
Was  ghemaect  al  hier  te  voren, 

110  Eer   Jhesus   Christus   wert    gheboren, 
Vijf  dusent  jaer  of  daer  by; 
Maer  doe   die  soen  ons  maecte  vry 
Uut  die  sonden  van  Adaem, 
Doe  sette  hi  voert  in  sinen  naem 

115  Priesters    oerde   ende   tsacrament. 
Hi  is  wijs  die  wel  bekent 
Wat  hem  God  gheboden  heeft, 
Opdat  hijt  hout  entaernae  leeft. 
Wise  priesters  wel  gheleert 

120  Die  en  sijn  ter  domheit  niet  ghekeert, 
Dat  si  sulke  dinc  yet  laken, 
Dat  nyemant  beter  can  ghemaken, 

VERWIJS,    III. 

Oeck  höe  veel  wijsheit  dat  hi  conde. 

Wy  willen  tarchste  slaen  van  monde, 
125  Ende  prisen  dat  ons  wel  behaecht: 

Bleven  al  die  vrouwen  maecht, 

Die   mannen  priesters   ende   oec   knapen, 

Souden  dan  nonnen  ende  papen 

Die  werlt  wel  staende  moghen  houden 
130  Onghestraft  by  horen  scouden, 

Soe   woudic   noch   ter   scolen   gaen, 

Entie   oerden   laten   staen, 

Die  alre  oerden  moeder  es. 

Ghi  moecht  mi  wel   gheloven  des, 
135  Dat   ie  tarchste  myen  te   laken, 

Opdat  ie  dbeste  can  gheraken. 

Optie  goede  en  spreke  ie  niet, 

Die  doen  als  hem  scriftuer  ghebiet, 

Of  der  heiligher  kereken   ghebode; 
140  Want  sy  vervenen  hem  mit  Gode.: 

Ende  wye  mit  Gode  hem  veryenen, 

Die  moghen   hoghen  loon  verdienen: 

Dien  willic   laken   noch   00c   straffen; 

Mar  man  ende  wijf,  die  moghen  scaffen 
145  Goeden  oirbair  nae  costume, 

Ende  nochtan  pade  vinden  rume 

Op  te  gaen  in  hemelrijcke; 

Men  loont  den  menschen  niet  al  ghelike 

Inder  aerden  hier  beneden; 
150  God   kennet   oeck   wel   reden: 

Wye  wel  doet  die  sal  wel  vinden; 

Naerre  en  willics  niet  ontbinden. 

Daer  sijn  veel  woninghen  bereyt 

Int  rijck  sijns  vaders,  heeft  hi  geseit; 
155  Die  int  middel  wert   ghevoecht, 

Tis  reden  dat  hem  wel  ghenoecht, 

Of  int  alre  laetste  mede; 

Want  elkerlijc  is  wel  te  stede, 

Wye   van  Gode  wert  gheloont. 
160  Al  is  een  keyser  hoghe   ghecroont, 

Hi  besit  eens  keysers  stat. 

Die  huusman  et  oec  mede  sat, 

Al  en  is  hi  niet  soe  hoghe  gheseten. 
Hoe  God  sijn  hemelrijc  wil  meten, 

165  Of  wyen  hi  hoochste  wisen  sal, 
Dat  heeft  hi  ons  verborghen  al: 
Si  sijn  oec  sot  die  daer  na  lesen. 
Hilijck  mach  wel  salich  wesen, 
Op   datmen   hout  na   rechten    reden; 

170  Want  waert  een  vijftien  jair  gheleden, 
Dat  nyemant  hilic  hadde  ghedaen, 
Hoe  soudt  dan  inder  werlt  gaen  ? 
Berecht  mi  des,  wel  arme  domme, 
Die   heymelic   wilt    leyden    omme 

175  Den  sulken,  dat  si  hoer  hilic  laten, 
Man  ende  wijf,  dat  si  hem  saten 
Horen  bant  te   schoren  weder. 
Ghi  selt  van  hoghen  dalen  neder, 
En  doet  dat  ghi  u  bet  voersiet. 

180  By  goeden   hilic   datter   gheschiet 
Soe  mach  die  werlt  in  eren  bliven, 
By   hilic   letmen    menich    kiven, 
Tfelt  00c  nijt  van  groten  heren; 
Mar  hoe   ghi   selt  te  hilic  keren, 

185  In  wat  maten  of  an  wyen, 
Dat  seldi  vraghen  of  besien. 
Die  wise  man   die   denct  te  voren,     . 
Wye  hi  is  of  waen  gheboren, 
Of  hoe  sy  hoer  goet  hebben  ghecreghen, 

190  Daer  hi  dat  sijn  sel  menghen  teghen. 
Dickent  vaertet  hinderwaert, 
Datmen  onnuttelyken  bespaert, 
Of  dat  qualyck  is  ghewonnen: 
Hier  om  soe  sijn  si  wel  versonnen, 

195  Die  te  voren  ondervynden, 

Eer  si  in  hilic  hem  verbynden; 

Want  man  ende  wijf  is  quaet  te  scheiden, 

Noot  en  doetse  daer  toe  leyden, 

Of  nutscap  by  hoers  priesters  rade; 

200  Anders  sellen  si  vro  ende  spade 
Rechtvaerdelyck    in    reyn    ghedacht 
Te  samen  wesen  dach  ende  nacht. 

Die  in  hilic  hem  verzeilen, 

Ende   tot   gheenre   sotheit   stellen, 

205  Daer  si  schoren  horen  ghespan, 
Sijn  si  vrouwen,  sijn  si  man, 
Elc  sal  draghen  sinen  bant 
Die  die  stool  mit  spriesters  hant, 
Ghebonden  heeft  in  waerdicheit, 

210  Soe  datmen  doeghet  van  hem  seit ; 
Mar  die  hoer  echtscap  qualic  houden, 
Die  worden  sot  ter  werlt  gheschouden, 
Of  mit  sonden  zeer  besmet; 
Want  God  heeft  selve  hoir  oirde  gheset, 

215  Tusschen   tmiddel  ende  tbeghinnen, 
Dat   si  malcander   sellen  minnen, 
Ende  voert  ten  eynde  van  horen  daghen, 
Ende  ghene  vreemde  minne  draghen, 
Daer  sonde  of  scande  uut  can  ghespruten 

220  Hier  mede  willic  dit  dicht  besluten. 

Vander  drie  re  hand  e  stoet  der  werlt. 

Als  dat  nyeuwe  jaer  beghint, 
Die  hem  te  rechte  wel  versint, 
Die  mach  den  hoochsten  dancken  seer, 
Van  suiker  gave,  van  suiker  eer, 
5  Als  hi  ons  doet  in  alre  tijt; 
Wanttie  werlt  wert  seer  verblijt, 
Als  dat  nuwe  jair  instaet: 
Van   vroechden   drijftmen   groet   beraet 
Inder  werlt,  dat  ghift  natuer: 
10  Wanttie  coude  winter  zuer 

Daelt  dan  vast  van  daghe  te  daghe 
Al    brenct    hi    menighe    felle    vlaghe 
Int  nieuwe,  diemen  wel  siet  blij  eken, 
Dat   vergheetmen    lichteliken ; 

15  Want  die  hoop  verdrijftet  al, 
Dattie   zomer   comen   sal, 
Die  die  werlt  zeer  verhoghet. 
Tnyeuwe  jaer  mit  sijnre  doghet 
Doet  die  cleyne  voghel  singhen; 

20  Men  siet  die  sonne  hogher  dringhen 
Dan  si  daer  te  voren  dade; 
An  beiden  zyden  vanden  pade 
Sprutet  gras  in  corten  tyden; 
Mit  recht  moghen  si  hem  verbliden 

25  Voghelkijn  ende  ander  dier. 
Hier  om  peynse  ie  ende  visier, 
Dat  wy  Gode  wel  dancken  moghen, 
Ende  sijn  doecht  hebben  voer  oghen, 
Die  hi  in  minnen  ons  bewijst, 

30  Wanttet  nyeuwe  jaer  daelt  ende  rijst; 
Nochtan  brengetet  sulke  vrucht, 
Mit   soeten   douwe,   mit   ander   vucht, 
Aldaer  die-  werlt  by  wert  ghevoet. 
Die  ons  aldus  veel  eren  doet, 

35  Hoe  soudwy  hem  ymmermeer  volloven  ? 
Nu  is  die  mensche  soe  verscoven 
Ende  versteent  int  herte  binnen, 
Dat  hijs  niet  en  can  versinnen 
Overmits  des  duvels  zaet, 

40  Dat   onder  drierehande   staet 
Is  ghesaeyt  hier  in  aertrijeke; 
Des  willic  u  toghen  een  ghelijcke, 
Ende  segghen  ons  van  eiken  wat. 
Wijlneer  was  Roem  die  stat 

45  Boven  al  der  werlt  heer, 

Ende   si  stonden  in   suiker  eer, 
Men  wiste  nerghent  hoers  ghenoet; 
Want  wat  die  stat  van  Rome  gheboot, 
Daer  en  dorste  nyemant  over  doen. 

50  Doe  gevielt  in  een  sisoen, 

Dat  die  wijsheit   sprac  te  samen, 
Ende   ordineerden  tonser  vrame, 
Dat  si  drie  beelden  deden  maken, 
Daer  elkerlijc  van  sinen  zaken 

55  Goede   exempelen   mocht  an   leren : 

Beyde  papen  ende  heren, 

Entie  huusman  daer  byneven; 

Ende  elc  die  wort  sijn  staet  bescreven, 

Hoe   hi  leiden   soude  sijn  tijt: 
60  Daerna  vormdmen  hoer  abijt. 

Dat   eerste   beelde    lietmen   houwen 

Nae  enen  priester;  daer  mochtmen  schouwen 

Ghevormt    in    priesterlijc    ghewade, 

Als  die  wijsheit  wert  te  rade, 
65  Dat  enen  priester  toebehoerde, 

Ende  men  screef  van  woerde  te  woerde 

Boven  hem  al  sonder  beyden, 

Hoe  hi  sijn  leven  soude   leyden. 
Als  dit  beelde  was  volreit, 
70  Doe  wort  dat  ander  toegheleit 

Als  een  ridder  mit  sijn  ghesmide, 

Ende  een  zwaert  op  sijnre  zijde. 

Boven  hem  soe  screefmen  daer, 

Wat  dat  rechte  ridderscap  waer, 
75  Ende  hoe  hi  wapen  soud  hantieren. 
Daer  na  ghincmen  voert  visieren 

Tderde    beelde,    in   dier   ghevoech 

Alse   een  huusman  mitter  ploech, 

Ende  oec  soe  screefmen  boven  desen, 
80  Wat  sijn  leven  soude  wesen. 

Als  dese  drie  beelden  waren  volwracht, 

Die  wijsheit  was  doe  soe  bedacht, 

Dat   si   senden   wilden    schier 

An  elke  stat  een  messagier, 
85  Dat  sy  te  hove  souden  comen, 

Ende  verstaen  tot  horen  vromen, 

Elkerlijc  in  sinen  moet, 

Wat  binnen  Roem  bescreven  stoet 

Boven  den  beelden,   daer  ie  of  seide, 
90  Op  dat  si  alle  mit  bescheide 

Horen  staet  hantieren  souden, 

Also  als  die  van  Romen  wouden. 

Aldus  so  schieten  is  horen  raet, 

Ende  senden  bode  an  eiker  staet, 

95  Dat  si  mit  vlijt  hem  souden  reyden, 

Ende  comen  te   hove   sonder  beyden; 

Dit  sprac  die  bode  aldaer  hi  quam. 
Als   elkerlijc  die  waerheit  vernam, 

Doe   versamenden  si  tenen  stonden 
ioo  Die  alrewijste  die  is  vonden 

Van  eiken  staet  uut  allen  landen, 

Die  si  te  Rome  mochten  sanden, 

Beyde  heren  ende  papen, 

Daertoe  anders  wise  knapen, 
105  Die  voorden  huusman  souden  spreken. 

Aldus  sijnsi  te  Romen  binnen  ghestreken, 

Om  te  vernemen  trechte  waer, 

Wat  bedude  dese  nyeuwe  maer; 

Ende  als  si  Romen  dus  hebben  versocht, 
110  Worden   si   inden   tempel   ghebrocht, 

Daer  dese  drie  beelden  ghehouwen  stoeden; 

Doe  ghincmen  elc  tsijn  bevroden: 

Die  gheen  die  priesters  souden  sijn 

Die  lazen  daer  die   letteren   fijn, 
115  Die  si  daer  saghen  ghescreven  staen, 

Die   beduden   sonder  waen, 

Dat  si  souden  alle  gader 

Bidden  anden  hemelschen  vader 

Voer  den  staet  der  werlt  al. 
120  Oec  waen  ie  datmen  hem  beval, 

Dat  sy  gheestelyc  souden  leven, 

Opdat  si  exempel  mochten  gheven 

Van   hoerre   woorden   mitten  wereken, 

Om  tghelove  voort  te  stereken 
125  Onder  tfolc,   cleyn  ende   groot. 

Oeck  beval  men  hem  al  bloot 

Gheen  hoecheit  totter  werlt  te   gheren; 

Mar  wyen,  dopen,  absolveren, 

Daer  souden  si  horen  sin  toe  zaten, 
130  Tfolc  te  houden  in  caritaten 

Mit  hoerre  leringhe,  die  si  wisten 

Vanden  vier  ewangelisten, 

Bescreven   uten   monde  ons   Heren: 

Die  souden  si  predicken  ende  leren, 

135  Ende  selve  beleven  dat  si  seiden; 

Soe  mochten  si  tfolc  ten  hemel  leiden, 
Waer  si  quamen  tallen   steden. 
Al  vonden  si  tfolc  van  crancken  reden, 
Die  souden  si  mit  exempel  dwinghen, 

140  Dat  si  daer  mede  tot  doechden  ghinghen; 
Want  als  si  gheen  ondoecht  en  saghen, 
Si  souden  veel  te  noder  waghen 
Sonde  te  doen  in  horen  tyden: 
Dus   mochtet   volc   an   alllen   zyden 

145  Comen  totter  hoger  zael, 

Aldaer  die  menighe  blijft  in  dwael, 
By  quaden  exempele,  die  si  sien 
Totter  werlt  nu  gheschien. 

Alst  dus  den  priesters  was  beduut 

150  Int   ghemeen   al  overluut, 

Wat   horen   leven   toebehoert, 
Doe   riepmen   daer  die    ridders   voert. 
Entie  bedudemen  onghespaert 
Hoe  si  voeren  souden  tzwaert, 

155  Dat  den  keyser  toe  onverholen 

Van  Goedes  weghen  wert  bevolen, 
Entien  van  Romen  by  ouden  tyden. 
Tzwaert  is  scarp  an  beyden  zyden, 
Daer  om  machment  mit  rechte  vresen; 

160  Dit  sal  voer  weduwen  ende   wesen 
Scharpe    snyden    sonderlinghen ; 
Tzwaert  sel  oec  den  bosen  dwinghen, 
Die  ter  doecht  is  ongheraect: 
Hier  om  soe  wortet  zwaert  ghemaect, 

165  Ende  om  ander  zaken  mede. 
Tzwaert  sel  voer  gherechtichede 
Striden  waer  dat  is  te  doen. 
Een  ridder  die  sel  wesen  coen 
Opten   bosen   tallen   stonden; 

170  Want  ridderscap  wart  eerst  ghevonden 
By   groter  coenheit  die   si  deden, 
By  doechden  ende  by  edelheden, 
Alsmen  van  sinte  Jorijs  scrijft, 
Die  buten   schulden   wert  ontlijft. 

175  Ende  ghepijnt  hier  in  sijn  leven; 
Nochtan  en  wildijt  niet  begheven, 
Hi  en  hiltet   zwaert  altoes  in  eren. 
Oec   ghincmen   den  ridders  leren, 
Dat  si  die  paden  souden  vryen, 

180  Daer  rovers  waren   ende   quadien; 
Soe  dat  die  goede  mochten  wanderen 
Sonder  vrese  tot  malcanderen. 
Die  ridderscap  rechte  bekennen, 
Men  cant  volscriven  mit  ghenen  pennen, 

185  Hoe  edel  dat  hore  wesen  es. 
Sonder  dwanc,  sijt  seker  des, 
Hebben  si  mit  vryen  wille  ghestreden 
Voer   skeyzers   zwaert  al   onvermeden, 
Soe  datten  keyser  wert  bekent, 

190  Ende  dede  hem  gheven  sulc  present, 
Dat  si  souden  hebben  ridders  naem, 
Ende   altoes  houden   sonder  blaem. 
Hier  by  soe  mach  een  ridder  weten, 
Ende  mitter  waerheit  daer  na  meten, 

195  Wat  sijn  eyghen  naem  bediet. 
Die  en  can  ie  proeven  anders  niet 
Dan  als  een  kemp,  na  mijn  verstaen, 
Die  voer  sijn  heer  wil  te  crite  gaen 
Om  sijns  heren  recht  te  houden. 

200  Soe  waen  ie  dat  noch  ridders  souden 
Voer  die  gherechtichede  kiven, 
Soe  mochten  si  altoes  in  eren  bliven, 
Elc  ridder  waer  hi  henen  wende; 
Ende  als  hoer  leven  quaem  ten  ende, 

205  Soe  soudse  God  hier  boven  cronen 
Ende   mit   sijn   hemelrijcke    lonen. 

Als  dus  den  heren  was  berecht 
Nader  scrift  die  waerheit  slecht, 
Hoe   sijt   mochten   hier   beghinnen 

210  Mitten  zwaerde  lof  te  winnen, 
Ende  nader  tijt  die  hoghe  stat, 
Soe  wert  den  huusman  sinen  pat 
Nader  letter  oec  bediet, 
Hoe  hi  en  treden  soude  of  niet: 

215  Dus  setmen  elc  na  sijnre  waerde. 
Den   huusman  hietmen  opter   aerde 
Mitter  ploech  den  acker  bouwen, 
Ende  sijn  God  daertoe  betrouwen, 
Dat  hijt  wel  al  vervollen  mach. 

220  Die  huusman  die  sel  sijn  beyach 
Soecken  in  dit  aertsche  dal, 
Alsoe  als  God  Adaem  beval, 
Doe  hi  viel  bi  Yeven  rade. 
Mitter  ploech  ende  mitter  spade 

225  Sel  hi  die  werlt  al  gheneren; 
Hi  sel  spitten,  hi  sel  eren, 
Om  sijn  zaet  ter  aerden  te  bringhen. 
Die  huusman  sel  in  allen  dinghen 
Rechtveerdeliken  emmer  bliven, 

230  Ende  in  hoveerde  niet  hogher  cliven 
Dan   sinen   staet   behoerlic   es. 
Oec  soe  las  men  hem  een  les, 
Dat  hi   soude   oetmoedich  wesen, 
Ende  onderdanich  allen  desen, 

235  Die  priesterscap  hadden  ontfaen: 
Den  heren  00c  te  dienst  te  staen, 
Want  si  moghen   hier   op   eerden 
Voer  hem  striden  mitten  zweerde, 
Ende  hem  staen  alsoe  in  staden, 

240  Dat  sise  beschermen  voerden  quaden. 
Aldus  bewijsde  men  elc  mit  reden, 
Hoemen  wilde  dat  si  deden. 

Nu   priesters,    ridders,    ackerman, 
Hier  moechdi  exempel  nemen  an, 

245  Of  elkerlijc  weel  heeft  ghehouden 
Tromsche  bot,  also  si  souden. 
Van  desen  ghebreke  mochtmen  maken 
Noch  veel  ander  nyeuwe  zaken, 
Mer  Willem  en  derfs  niet  wel  beghinnen 

250  Van  Hildegaersberch,  men  wout  versinnen 
In  doechden  of  hijt  brochte  voert: 
Soe  node  heeft  hi  sijn  tael  ghestoert. 
Ghebrec  is  eerst  int  fondament; 
Datmen  te  luttel  reden  kent, 

255  Dat  doen  die  priesters,  dat  is  thoeft, 

Daer  onse  ghelove  bi  wert  verdooft 

Ende  verblint,    dats  yammerhede ! 

Wat  gheboot  die  Roemsche  stede, 

Dat  bebdi  ghehoert  nu  wel  een  deel; 
260  Nu  willen  is  leven  mit  riveel, 

Dat  is  waer,  ie  hebt  vernomen; 

Waermen  weet  die  clesi  comen, 

Daer  wilt  al  in  feesten  leven; 

Oec  heb  ie  die  waerheit  beseven, 
265  Datse  duerbair  cleder  draghen, 

Daer  toe  ryden  hoghe  paghen 

In  hoveerde,  die  God  verboot. 

Sel  iet  waer  ontbinden  bloot, 

Soe  willen  si  skeysers  recht  bewaren, 
270  Dat  siedi  dicwijl  openbaren, 

Want  si  sijn  der  heren  raet, 

Dat  hoort  wel  tot  horen  staet. 

Willen  si  den  heren  tscrift  ondecken, 

Ende  nader  waerheit  te  doechden  trecken, 
275  Alsoot   behoorde   thoren   leren, 

Soe  souden  si  duecht  voerwert  keren, 

Ende  buten  banen  niet  te   rollen. 

Regieren  si  wissel  ofte  tollen, 

Dat  hout  die  scrift  voer  onrecht  goet; 
280  Want  God  die  maectet  selve  vroet 

Sinte  Matheeus,   dien  hi  sach 

Tollen  bewaren  om  sijn  beyach. 

Nu   moechdi   antwoerden   optie   stede, 

Dat  ie  roerde  die  heerlichede: 
285  Dan  doe  ie  niet,  condijt  ghegronden, 

Ie    heb    die    rechte    waerheit    ontbonden. 

Waer  die  huusman  niet  verladen, 

Dat  hi  sijn  goet  mochte  gheraden, 

Soe  worde  alder  werlt  ghenoech; 
290  Wat   sal  meer  dan  int  ghevoech  ? 

Ende  most  die  coopman  onbelet 

Varen  daermen  tollen  set, 

Soe  worden  al  die  heren  rijc 

Ende  die  landen  des   ghelijc ; 

295  Want  wat  die  huusman  trect  te  samen, 
Dats  oec  den  heer  tot  sinen  vramen, 
Hoeneer  hi  wil,  tis  wel  recht, 
Want  si  sijn  alder  heren  knecht. 
Nu  heeft  der  ghiericheit  ghewelt 

300  Die  clesi  alder  eerst  bedwelt, 

Die   sel   int   eynde   luttel  vromen; 
Nu  is  si  onder  die  heren  comen, 
Want  si  wil  al  die  werlt  verdoven. 
Een  havic,  die  hem  gheneert  mit  roven, 

305  Voeren   die   heren   op  hoer  hant; 
Des  ghelijc  wordsy  becant, 
Dat  si  den  havic  slachten  som; 
Want  sijn  bec  is  voren  erom, 
Hi  mach   schoren  ende  breken. 

310  Oec    willen    die    heren   tsamen    reken 
Groten  schat,  alsmen  ons  seit, 
Bij  concent  der  ghiericheit, 
Dat  ymmer  is  die  selve  sake, 
Daermen  bi  comt  ter  helscher  wrake; 

315  Want  si  is  voer  Gode  onmaer. 
Die  huusman  claecht  al  openbaer, 
Dat  hem  die  heren  luttel  comen 
Tenigher  bate  ofte  vromen, 
Diese  van   rechte   souden  beschermen: 

320  Oeck  wat  si  claghen  ofte  kermen, 
Die   huusman   moetet   lach   betalen. 
Nu  die  heren  dus  verdwalen 
Entie   cleysie  buten  pade, 
Nu   glijt   die   huusman  vanden   grade 

325  Menichwerf  mit  onbescheide, 

Ende  hi  dwaelt  meer  dan  dander  beide. 
Waer  die  huusman  also  vroet, 
Dat  hi  regierde  sijn  eyghen  goet, 
Die  mit  reden  waer  te   custen, 

330  Die  heren   lieten   wel   gherusten. 
Nu  is  die  huusman  alsoe  dol: 
Gheen  en  doet  den  anderen  vol 
In  reden  noch  in  voerwaerden: 
Mar  si  dimmen  mit  hovaerden, 

335  Ende  elc  wil  anders  beter  sijn: 
Dat  is  den  huusman  al  die  pijn, 
Dat  hi  hem  selven  dus  verghet. 
Tsoude  int  eynde  hem  lonen  bet, 
Dat  elc  den  anderen  reden  dede: 

340  Die  heren  soudents  hem  onnen  mede. 
Nu  wil  deen  den  anderen  schaden, 
Ende  voerden  heren  helpen  verraden, 
Opdat  hi  en  brenct  in  laste  zwaer. 
Die  huusman  volcht  den  heren  naer 

345  Om  schout  te  wesen  ofte  baeliu: 
Deen  is  echt,  dander  nu, 
Ende  elc  doet  onrecht  ende  ghewelt: 
Dus  comt  die  heer  an  shuusmans  ghelt. 
Wouden  die  huusman  tsamen  spreken, 

350  Daer  en  waer  paep  nochte  deken, 
Diese  tonrecht  soude  beschatten; 
Nu  is  die  huusman  goet  te  matten, 
Want  hi  selve  versiet  den  scaeck. 
Wat  baet  dat  ie  die  heren  laec  ? 

355  Die  huusman  heeft  die  meeste  schout. 
Want  hi  selve  troeder  hout 
Ende  dat  schip  laet  ommeseilen. 
Soe  wye  die  rechte  waerheit  wil  deilen, 
Die  sel  den  rechten  sin  verstaen: 

360  Wye  mach  hier  tfat  bet  ommeslaen, 
Dan  diet  selve  heeft  in  die  hant  ? 
Tis  den  huusman  wel  becant, 
Dats  die  clesy  hout  op  yen; 
Al  valtet  dat  die  heren  twien, 

365  Si  en  houden  ewich  gheen  contraer; 
Want  si  zoenen  wel  daer  naer, 
Ende  doen  malcander  doecht  ende  eer: 
Dit  en  acht  die  huusman  min  noch  meer; 
Die  een  die  slaet  den  anderen  doot, 

370  Ende   sulc  wil  boven  sijn  ghenoot 
Clymmen   in   sijn   overmoet, 
Ende  brengt  hem  selven  onder  voet: 
Dit  weet  hi  wel,  al  en  laet  hijs  niet. 
Dit  ghebrec  ende  dit  verdriet 

375  Heeft  hi  in   die  werlt   ghespraeyt, 

Die  nymmermeer  gheen  doecht  en  zaeyt, 
Dat  is  die  vyant  vander  helle. 
Wat  baet  dat  ie  u  langhe  telle  ? 
Tis  best   dat  elcman  wederstaet 

380  Dit  ghebrec,   dat  is  mijn  raet. 

Groet   ghebrec   daer   dicke   of   coemt, 
Dat  den  menschen  luttel  vroomt, 

Ende    worter   alinghe   mede    gheschent, 
Als   daventuir  ten   quaetsten   went, 
5  Dats   een  ha.estich  anevanc 

Ter  minnen.  Ach !  wat  quader  ganc 
Gaet  die  menighe  mit  sienden  oghen, 
Dat  hi  him  brinct  in   scharpen  doghen, 
Ende  meynt  te  bouwen  enen  sconen  gaert, 

10  Daer   dicke   een   netelbusch   of  waert. 
Mit  oirlof  spreke  ie  tot  den  vrouwen, 
Want  ie  doet  in  goeden  trouwen, 
Om  die  te  waernen  van  onghelimpe. 
Menich   vroukijn   spreect   in   schimpe 

15  Tot  enen  jonghen  geckelijn: 

,,Vrient!    du  moets  mijn  boelkijn  sijn 
Desen  Mey  ende  langher  niet". 
Soe  is  der  liever  wael  gheschiet. 
Wanneer  si  heeft  enen  somergheck, 

20  So  gaet  sijn  lij  ff  al  queck,  al  queck, 
Ende  bringhet  hoer  dan  een  meyen  rijs, 
Recht  off  hi  seide:    ,,  Wildijs?  wildijs?" 
So  gaet  hi,  als  die  jonghen  plien, 
Ende  wil  sijn  nuwe  vrienden  sien. 

25  Hem  is  tot  sinen  nuwen  heemde 
So  lieve,  ende  him  is  so  vreemde, 
Dat  hi  den  boel  ghecreech  so  wel. 
So  heeft  hi  dan  een  heelghesel, 
Die  van  Sottighem  is  gheboren 

30  (Want  ie  heb  dicke  segghen  horen, 
Dat  ghelike  mint  ghelike), 
Den  seit  hi  dan  al  heymelike, 
Hoe  dat  hi  een  boelkijn  heeft, 
Die  al  na  sinen  wille  leeft. 

35  So  wil  hi  darwaert  hene   gaen, 
Off  hise  erghent  mach  sien  staen, 
Die  harde  weynich  na  him  waeckt. 
Siet  hise   dan,   soe  ist  wael  ghemaect. 
Dan  isser  alte  wael  ghepepen. 

40  So  sal  hi  dan  sijn  gheselle  gaen  slepen 
Inden  wijn;  daer  ghaen  si  sitten. 
Die  wile  hi  zweeft  in  deser  hitten, 

So  werpt  hi  sijn  arm  in  die  lucht 

Ende  maect  een  heerlic  gherucht: 
45  »Wy  hou!  ie  heb  minen  boel  ghesien ! 

Huden  en  mach  mi  niet  misschien!" 

Vrolic  is  hi  mit  ghesanghe. 

So   vraghen   die  ander  also  langhe, 

Dattet  die  heelghesel  al  seit, 
50  Wair  dat  Hannen  sin  op  steit. 

Des  wondert  den  ghesellen  dan 

Ende  segghen:   ,,Is  Hannen  alsulken  man? 

Ende  dat  hoert  Hannen  alte  geerne, 

Dat  die  ghesellen  der  taveerne 
55  Weten  van  sijnre  minnen  staet, 

Dat  hi  so  schonen  boelkijn  haet. 

Dit  gaet  dan  voert  doer  alle  die  stadt. 

Hoe  luttel  weet  die  joncfrou  dat, 

Die  mit  boerteliken  woerden 
60  Ghecomen  is  in  suiker  oerden, 

Dat  si  int  gherucht  moet  staen. 

Nu  moet  sijt  ymmer  hebben  ghedaen, 

Weder  si  schulde  heeft  ofte  gheen. 

Dus  wortet  na  ghekeert  in  ween, 
65  Dat   sij   lachende  heeft   ghesproken, 

Ende  wort  an  hoer  te  recht  ghewroken, 

Dat   si  mit  doren  ommegaet. 

O  eerbaer.wiven!  dat  verstaet: 

Wye  him  neder  werpt  inden  slijck, 
70  Hi  wart  vul  slikich  by  ghelijck; 

Wye  mit  zwinen  wil  ommegaen, 

Daer  leert  hi  wael  gnorren  aen; 

Wye  mit  ghecken  leven  wil, 

Die  moet  hantieren  ghecken  spil; 
75  Wye   mit  kynder  levens  pliet, 

Kintscheit  brinct  hem  int  verdriet. 

Slaet  die  doren  van  uwer  hant, 

Wildi  behouden  der  eren  pant: 

Die  gheck  en  wil  niet  sijn  ghedoret. 
80  Loefdi  him  wat  ende  hi  dat  horet, 

Dat  suldi  moeten  houden  vast, 

Of  hi  brinct  11  daer  om  in  last. 

Versiet  u  wel  ende  volcht  mijn  scriven. 

Ie  hebt  ghehoert  van  goeden  wiven, 
85  Die  daer  sorchlic  over  claechden, 

Ende  mi  oick  om  raet  vraechden, 

Hoe  sij  der  ghecken  worden  quijt; 

Want  si  volchden  talre  tij t 

Ende  en  lieten  nymmermeer  af, 
90  Om  een  goet  woert  datmen  him  gaf, 

Dat  sy  him  billicx  niet  en  souden 

Aentrecken  noch  aen  houden. 

Die  ghecken  sijn  lichtelic  aen  te  vaerden; 

Mer  quijt  machmense  qualic  waerden. 
95  Daer  om  so   wilt  die   ghecken   scuwen 

Ende  den  wisen  u  eer  betruwen. 

Watmen   mit    ghecken   wil   bestaen, 

Moet  ymmer  gheckelic  vergaen. 

Dat  scheen  wael  an  die  schone  Perne, 
100  Die  alte  zonderlinghe  gherne 

Mit  enen  gheck  te  boerden  plach, 

Daer  ie  u  af  f  sal  doen  verslach. 

Men   spreect   ghemeenlic   onverholen: 

Mit  stereken  sotten   is   quaet  folen. 
105  Dat  suldi  weten  ende  niet  wanen; 

Want  wijlneer  was  in  Tuskanen 

Een  schone  maghet,   seer  bequaem, 

Perna  was  horen  rechten  naem, 

Van  edeler  aert  ende  rijck  van  guede, 
110  Lustelich  ende  frisch  van  moede. 

Een  gheck,   gheheten  Thirobinus, 

Verkeerde  veel  tot  horen  huus 

Ende  plach  die  joncfrou  boel  te  heten. 

In  schimpe  deedsi  him  oec  weten, 
115  Dat  hi  alleen  hoer  boelkijn  waer 

(Des  si  doch  niet  en  meynde  een  haer). 

Dus  hadde  Perna  hoer  solaes 

Mitten  groten  jonghen  dwaes. 

Het  viel,  dat  Perna  was  ghegaen 
120  Afterwaert  om  hoir  hoeft  te  dwaen. 

Die  gheck  quam  daer  ende  vantse  alleyne. 

Tehant  sprac  die  goede  reyne, 

VERWIJS,   III. 

Die  gheen  arch  noch  quaet  en  dacht: 
,,Wane,  boel?  wye  heeft  u  hier  ghebracht? 

125  Wye  seyde  u  dat  ie  was  alhier  ? 
Sit  hier  neder  bijden  vier 
Ende  dient  my  thent  ie  hebbe  ghedaen". 
Mittien  is  hi  hoer  toeghegaen 
Ende  dructse  vast  in  sinen  arm. 

130  Die   goede  joncfrou   dacht:    „Wacharm! 
Hoe  vaer  ie  nu  mit  desen  sotte?" 
Trouwen  het   ghinc   daer  uten   spotte. 
Mit  crachte  swanch  hise  totter  aerden: 
Dair  is  die  maghet  wijf  ghewaerden. 

135  Si  riep  ende  dreef  f  groot  gheluut; 
Ten  bate  niet,  die  boert  ghinc  uut. 
Die  joncfrou  heeft  een  kint  ontfanghen 
Ende  die  doer  is  wech  gheganghen. 
Daer  bleeff  si  sitten  in  groten  leyde. 

140  Ten  lesten  ghinc  si  in  Goeds  gheleyde 
Ende  streeck  wech  mit  droevigher  list, 
Dat  niemant  vanden  huse  en  wist, 
Wairwaert  datsi  nam  een  evnde. 
Langhe  doelde  si  in  ellende, 

145  So  si  in  vreemde  lande  was, 

Ter  tijt  toe  dat  si  skinds  ghenas. 

In  enen  woude  si  ghelach, 

Dairt  nyemant  en  wiste  noch  en  sach; 

Ende  als  si  denckende  wart  omtrent, 

150  Hoe  si  hoer  selven  hadde  gheschent 
Ende  so  lastelic  was  voirdoert, 
So  heeftsi  eersten  tkint  versmoert 
Ende  hoir  selven  na  verhanghen: 
Dus  ist  hoir  mitten  dwaes  verganghen. 

155  Hadsi   den   gheck  niet  anghelocket, 

So  en  waer  dat  speelkijn  niet  gherockent. 
O  salighe  wive !   denct  daer  an, 
Ende  ghi,  magheden  sonder  man, 
Ende  wacht  u  wel  voor  Thirobuus, 

160  Dat  ghi  niet  en  wart  confuus ! 
Laet  die  stompe  doren  lopen, 
Dat  ghi  niet  en  derft  wanhopen; 

Als  die  guede  Perna  dede, 

Die  starff  in  onverduldichede. 
165  Wanneer  dat  ghi  ten  danse  gaet, 

So  siet  wail  om,  wye  bi  u  staet, 

Ende  neemt  den  ghenen  bij  der  hant, 

Die  u  in  doechden  is  bekant 

Ende  u  mach  leren  off  ghi  dwaelt. 
170  Van  him  so  wordi  wael  betaelt 

Ende  crijchter  eer  ende  vreude  bi. 

Seg  ie  u  recht,  so  volghes  my. 
Men  mach  mereken  ende  versinnen,. 

Wat  van  ghecker  lude  minnen 
175  Ghecomen  is  ende  hoe  menich  leit 

Ghesciet  is  bijder  haesticheit. 

Hadde  Paris,  die  jonghe  man, 

Enen  wisen  rock  ghetoghen  an, 

Doe  hi  sijn  ghecke  sporen  spien 
180  Ende  ymmer  Helena  woude  sien, 

Soe  waer  Troeyen,  die  edele  stadt, 

Onverderft  ende   onghemat; 

Sijn  vader  ende  oick  sijn  moeder, 

Hector  ende  alle  sijn  broeder 
185  Ende  ander  menich  vorste  guet, 

Die  daer  om  hebben  ghestort  hoer  bloet, 

Die  waren  alle  te  live  ghebleven. 

Het  was  him  doch  te  voren  ghescreven, 

Voer  hi  tot  Menelaus  an 
190  Ende  naem  Helena  van  horen  man, 

Dat  Troyen  daer  om  soude  vergaen; 

Mer  sinen  ghecken  dommen  waen 

Woude  hi  daer  om  niet  laten  aff, 

Ende  en  achte  nyemants  raet  een  caff. 
195  Alsoe  en  willen  die  dwase  jonghe, 

Die  sijn  in  horen  eersten  spronghe, 

Om   nyemants   wille   laten  bliven, 

Si  en  willen  horen  wille  driven. 

Si  en  sorghen  niet  daer  voren, 
200  Ofs  die  vrouwen  ghecrighen  toirn 

Of  dat  si  in  onvrede  leven: 

Dat  coomt  him  al  ghelijck  ende  even. 

Weder  si  schanden  hebben  off  eer, 

Des  en  ruecken  si  min  noch  meer, 
205  Op  datsi  werven  dat  si  jaghen. 

Salmen  die  rechte  waerheit  saghen, 

Het  valt  dicke  bider  vrouwen  schulde, 

Dat  si  leven  in  onghedulde; 

Want  ie  kenne,  die  wij  f  lij  ck  list 
210  Soect  alle  weghe  dat  spillic  ist, 

Jonck  ende   schoen  van  aenghescouwe. 

Weder  si  guet  sijn  off  ontrouwe, 

Doren  ofte  wijs  van  sinne, 

Huefsch  off  van  loser  minne, 
215  Dorper  ofte   schamel   man, 

Dat  en  siet  die  wijflicheit  niet  an. 

Sint  dat  sijt,  leyder,  niet  an  en  sien, 

Soe  moet  bij   wilen  daer  gheschien, 

Dat  beter  after  waer  ghebleven. 
220  Wes  daer  by  tijden  wert  gheweven, 

En  weten  die  van  Delf  niet  al. 

God  gheve  him  heyl  ende  goet  gheval, 

Die  heymelic,  huefsch  ende  schamel  sijn, 

Wanneer  him   boert  der  minnen   schijn. 
225       Niemant  en   straffe   mine   sprake, 

Dat  ie  die  jonghe  doren  lake, 

Om  dat  ie  van  daghen  sy. 

Ie  bin  doch  aller  minnen  vry: 

Wes  ye  gheleefde,  dat  is  doch  doot 
230  In  mi;  mer  doe  die  tijt  gheboot, 

Dat  ie  mede  ter  heyden  ghinc, 

Doe  dede  ie  als  een  jonghelinc. 

Mi  docht,  ie  maectet  alte  wale ; 

Mer  had  ie  gheconnen  dese  tale, 
235  Die  ie  mit  jaren  hebbe   gheleert, 

Ie  woudet  wel  bet  hebben  ghekeert. 

Dus  weet  icket  bij   naturen, 

Hoe  die  jonghen   den   tuyn  bemuren; 

Want  die  twee  weghen  heeft  bestaen, 
240  Die  weet  wail,  welc  best  is  gheghaen. 

Daer  om  en  verstatet  niet  in  toern. 

Ie  hebbe  ghelaect  den  jonghen  doren, 

Op  dat  hoer  elc  quet  salich  wijff 

Daer  voren  hoede  ende  houde   stijff. 
245  Die  jonghe  wise  en  lakic  niet; 

Want  het  is  dicke  ghesien  ende  gheschiet, 

Dat  een  guet  eerbaer  jonghe 

Meer  wijsheit  hadde  in  sin  ende  in  tonghe 

Dan  sulc  die  ouder  was  van  daghen. 
250  So  moghen  dan  die  vroukijn  vraghen, 

Hoe  sy  die  jonghen  sullen  kennen, 

Die  guet  sijn  ende  out  van  sinnen. 

Trouwen,  daer  om  is  voer  ghesproken, 

Dat  haesticheit  heeft  dicke  ghebroken, 
255  Dat  wael  gheheel  hadde  ghebleven, 

Haddet  sinnicheit  bedreven 

Mit  goeden  sinnen  ende  sacht. 

Mit  heymeliken   vrienden   wael   bedacht 

Salmen  wijslic  zoecken   raet 
260  Ende  vernemen  eens  mannes  staet. 

Niet  verre  van  huus  en  salmen  riden; 

So  machmen  weten  tallen  tijden 

Ende  vernemen  van  sinen  ghevaerde, 

Van   sijnre  coomst,  van  sinen  aerde, 
265  Weder  hi  guet  si  ofte  boes, 

Weder  hi  truwe  si  ofte  loes, 

Weder  hi  listich  is   off  ront, 

Ende   off  hi  heeft  enen  hoefschen  mont? 

Of  hi  enen  gueden  adem  heeft, 
270  Of  hi  in  lieften  heeft  gheleeft, 

Of  hi  die  vrouwen  gaerne  eert, 

Ende   wes  dat  hi  meest  heeft  gheleert. 

In  gheselscap  ende  in  spele 

Salmen   horen   sine   kele, 
275  Of  si  hevet  goet  gheclanc, 

Ende  off  hi  lijden  mach  bedwanck 

Of  hi  milde  ende  eerbair  si 

Ende  off  hi  helen  can  daer  bi. 

Niet .  lichtelic  salmen  anegaen, 
280  Voir  datmen  claerlic  heeft  verstaen, 

Of  hi  wetende  is  off  geck 

Of  dat  hi  hevet  enich  ghebreck. 

Wairmen  dan  tghestant  sulck  vint, 
Dat  hi  billic  sal  sijn  ghemint 

285  Van  vrouwen  ende  van  goeden  man, 
Dan  salmen  vriendelic  nemen  an 
Ende  herberghen   den  waerden   gast 
Ende  sluten  inder  herten  vast, 
Ten  ware  of  hi  worde  onstedich, 

290  So   suldi  u  des  maken   ledich 

Ende  gheven  hem  vrilic  sinen  sack: 
Soe  doedi  u  selven  groot  ghemack. 
Want  soudi  quelen  ende  leven  onsacht 
Om  enen  die  uwer  niet  en  acht, 

295  Als  vele  der  vrouwen  hebben  ghedaen, 
Dat  soude  u  te  leyde  vergaen, 
Als  ghi  van  Fillis  hebt  ghehoert 
Ende  van  anderen  sult  horen  voert, 
Die  him  lij  f  s  ende  goeds  verdorven 

300  Ende  in  wantroiste  storven. 

Voirmaels,   inder  ouder  stont, 
Upter  zee   van   Ellespont, 
Soe  woende  een  coninc  van  Abiden. 
Over  die  zee,  ter  ander  zijden, 
5  Woende  die  coninc  van  Sestoen. 
Die  van  Abyden  had  enen  zoen, 
Scoon,    starck  ende   wael   gheraect, 
In  doechden  zedich  ende  volmaect: 
Leander  was  hi  gheheten. 

10  Die  ander  coninc,  suldi  weten, 
Had  een  dochter  suverlijck, 
Doerluchtich,    schoon   ende    doechdentlijck. 
Dese  twee  waren  so  ghesint, 
Dat  elc  anderen  heeft   ghemint 

15  Mit  ziele  ende  mitter  ganser  doecht: 
Elck  was  van  anderen  zeer  verhoecht. 

Sy  branden  beyde  van  groter  minne, 
Die  sy  droeghen  in  haren  sinne. 
Die  liefte  en  mocht  niet  beter  sijn, 

20  Alsoe   sy   deden   wael   aenschijn. 
Die  zee  was  diep  ende  niet  te  wijt, 
Ende  Leander,  des  zeker  sijt, 
Was  so  machtich  inden  leden, 
Dat  hy  die  zee  tot  sulken  steden, 

25  Mit  sinen  armen  overzwam, 
So  dattet  nyemant  en  vernam, 
Dat  die  liefte  in  beyden  was. 
Want  twas  een  ghemeen  repas, 
Vandaen  mit  schepen  over  te  varen, 

30  Tvolck  plach  daer  mit  groten  scharen 
Te  vergaderen  op  dat  zant, 
Ende  voeren  over  in  Zesten  lant. 
Leander  en  wort  daer  nye  ghesien, 
Dat  hi  overvoer  mittien 

35  Off  mit  desen  teniger  ure. 
Die   schone  wijflike   creature, 
Die  van  veel  doechden  hadde  prijs, 
Hadde  enen  knecht,  gheleert  ende  wijs. 
Als   hoir   die   minne   maecte   banghe, 

40  Ende  die  ridder  merrede  langhe, 
Dat  hy  niet  en  quam  tot  haer, 
Sende  si  den  bode  aldair 
Mit  eenre  bootscap  die  sy  maecte 
(Dat  konde  wael  die  waelgheraecte) 

45  Ende  als  hy  den  bode  vernam, 
Des  nachts  hi  dan  overzwam 
Tot   sijnre  minnentliker  vrouwe, 
Die  hi  minde  in  ganser  trouwe, 
Sonder  enigherhande  fael. 

50  Des  zo  ghetruwede  sy  hem  wael 
Ende  dede  hem  alles  des  ghelijck, 
Wes  hi  oick   gheerde  op  eerdenrijck. 
Na' dat  sy  vermocht  in  eren 
Deed  sy  him  guetlic  sonder  weren; 

55  Want  hoir  meninghe  ende  die  sijn 
Die  stonden  in  gheliken  schijn. 

Ende  alle  hoer  zaken  waren  goet 
Ende  onverscheyden  inden  moet. 
Nu  ghevielt  eens,  dat  dat  meer 

60  Van  stormen  was  verbolghen  zeer 
Ende  wayde  een  onverdrachlic  wynt, 
Soe  dat  hi  niet  en  was  ghesint 
Over  te  waden  in  dier  noot, 
Want  hi   beyaghen  mocht   die   doot. 

65  Doch  duyerde  die  storm  so  langhe, 
Dat  him  sijn  herte  wert  so  banghe, 
Dat  hi  szwemmens  woude  bestaen ; 
Want  sijn  herte  docht  him  ontgaen, 
So  zeer  beghonde  him  te  verlanghen. 

70  Sijn  armen  liet  hi  int  water  hanghen: 
Al  naect  spranck  hi  in  die  baren  bloot. 
Die  storm  was  zwaer,  die  stroem  liep  groot. 
Haddet   geweest   ghevuechlic  weder, 
Hi  haddet  ghezwommen  ghins  ende  weder; 

75  Mer  nu  en  condijs  niet  ghelengen: 

Die  stroom  en  woudes  niet  ghehenghen. 
Die  waghen  sloeghen  hem  inden  mont, 
Ende   hy   verdranck   in   corter   stont. 
Hier  binnen  wert  dat  water  linde 

80  Ende  tweder  stillede  vanden  winde. 
Die  maecht  mit  hoerre  zoeter  hant 
Screeff   een   brieff   ende   heeft   ghesant 
Horen  trouwen  bode   over  tmeer 
Tot  Leander  den  groten  heer 

85  Den  brieff,  dien  sy  hem  oversende, 
Also  Ovidius  hoer  legende 
In  epistolen  heeft  bescreven, 
Die  hout  aldus  ghelijck  ende  even. 
Die  sin  daer  off  is  recht  aldus: 

90  ,,Den   minnentliken   Abydeus 

Sende  ie,   Adonis  van  Zesten   rijck, 

Dusent   grueten   guetelijck. 

Dn  alre  liefste  salich  man, 

Hoe  moechstu  wesen  nu  daer  an, 

95  Dattu  so  langhe  hebs  ghebeyt 
Te  comen,   daer   dijn  herte  leyt, 

Daer  du  dijn  ruste  plaghes  te  zoecken  ? 

Als  du  comes  uut  dinen  hoecken, 

Als  alle  dijn  leden  sijn  moede  ende  mat, 

ioo  Ende  du  van  twater  bist  worden  nat, 
Ghedenck  hoe  ie  dan  plach  te  comen. 
Als  ie  dijns  zwemmens  hebbe  vernomen, 
Dattu  biste  comen  ant  lant, 
So   come   ie  lieflic  alte  hant 

105  Bereyt  mit  drueghen  blancken  laken, 
Dijn  zuete  leden  druech  te  maken; 
Ie  druck  di  vriendelic  in  minen  armen, 
Dijn  schone   lijff  te  verwarmen; 
Goede  cleyder,   te  maten  heit, 

110  Heb  ie  di  alle  weghe  bereyt. 

Soe  gaen  wy  op  die  camer,  schoon 
Ghechiert  als  een  conincx  troen. 
Twe  lieve  minnentlike  monde 
Versamenen  him  wel  menighe  stonde. 

115  Al  die  ghenuechte,  gunst  ende  vrede, 
Die  ye  wij  ff  enen  goeden  man  dede, 
Doe  ie  mit  zueter  lusten   di. 
So  deetstu  lieflic  weder  my: 
Die   ene  borst  verwarmt   den   ander. 

120  Waer  blivestu,  mijn  trute  Leander, 
Dattu  nu  dus  langhe  marres 
Ende  my  dijn  waerde  lijff  ontverres, 
Daer  alle  mijn  troost  ende  toeverlaet 
Ende  alle  mijn  salicheit  an  staet  ? 

125  Ach,  wat  mach  die  sake  sijn, 
Dattu  verghetes  die  havene  mijn, 
Die  du  tot  so  menighen  sommen 
Manlic  over  hebs  ghezwommen  ? 
Off  di  dijn  vader  aldaer  lettet 

130  Om  enighe  sake,  die  hem  ansettet  ? 

Off  toern,  off  siecte,  off  enich  verdriet! 
Of  nuwe  minne  ?  des  en  ghelove  ie  niet. 
Die  stede  ongheveynsde  truwe 
Ende  vast  ghelove,  die  ie  buwe 

135  In  dy,  ende  du  oick  in  my, 
Die  blive  ghedurich  sonde  sy, 


98 

Sonder  ymmermeer  te  brekenv 
Nu  en  weet  ie  meer  wat  spreken. 
O  Leander,  liefste  man, 

140  Du  macht  wel  wesen  bet  daer  an 
Dan  ie  arm  onsalich  wijf  f; 
Ghi,   mannen,   hebt   doch  tijtverdrijff : 
Ghi  rijdet  mitten  honden  jaghen, 
End  mitten  voghelen  tallen   daghen; 

145  Nu   sidi   inder   oefeningh    der   wapen; 
Isset  mit  leyen  ofte  papen, 
Ghi  stichtet  ymmer  een  ghelach, 
Daer  ghi  mede  verdrijft  den   dach: 
Ende  ick,   scamel  jonghe   deerne, 

150  Soude   by   wilen   lachen    gheerne; 

Mer  sint  my  niet  ghebueren  en  mach, 
Dan  stille  te  sitten  alle  den  dach, 
Soe  en  weet  ie  niet  beters  op  eerden, 
Dan  minne  te  draghen,  macht  mi  weerden, 

155  Als  ie  hope  dattet  zal; 

Want  mijn   ghetruwen   settic  al 

In  di,  Leander,  zonder  wanc, 

End  oick  en  gheer  gheen  wisselganc. 

So  en  doestu  oick,  dat  weetic  wael. 

160  Des  nachts  sit  ie  in  onser  zael 
Mit  onser  moeder  Romadis, 
Die  onser  minnen  heelster  is. 
Si  helpt  mi  waken  alden  nacht, 
Als  ie  dijnre  coomste  wacht; 

165  Si  troest  my,  als  ie  mismoedich  bin. 
By  wilen  coomt  my  inden  sin, 
Dat  my  donckt  dat  ie  wat  hore: 
So  lopic  gherade  totter  dore 
Ende  meyne  dattu  bist  ghecomen. 

170  Als  ie  dan  niet  en  hebbe  vernomen, 
So  valt  mijn  hert  in  drucke  zwaer, 
Ende  alle  weghe  heb  .ie  vaer, 
Dat  di  leyde  mach  gheschien; 
Ende  om  dattu  teyken  moghes  sien, 

175  Soe  doe  ie  altoes  sonder  letten 
Opten  toerne  een  kaerse  setten, 

Alsoe  ie  hebbe  van  ghewoent, 
Op  dattu  blives  onghehoont. 
Als  my  die  vake  dan  bestaet 

180  Ende  twater  an  die  mure  slaet, 
Soe  waen  ie  alle  weghe  dan, 
Dattu  daer  biste,  mijn  liefste  man. 
Wat  ie  lope,  en  vinde  niet. 
O  wy!  wat  is  my  gheschiet! 

185  Ie  wachte,   ie  wake,   twort  my  zuyer; 
Ie  sitte  dromende  bijden  vuyer: 
My  donct  dan  duttu  by  mi  bist, 
Dat  alle  gader  niet  en  ist. 
Als  ie  dan  weder  wakende  werde, 

190  So  sitte  ie  noch  bijden  haerde 

Ende  droghe  die  schone  sachte  doecken. 
O  wy !  ie  mach  dat  water  vloeken, 
Dat  so  onstuyer  heeft  gheweest 
Van  groten  storme  ende  tempeest. 

195  Du,  soete  lieve  waerde  ridder, 
Al  soud  my  vallen  noch  so  bitter 
Ende  so  hert  dat  langhe  beyden, 
Soe  en  wil  doch  vanden  lande  niet  scheyden, 
Eer  die  zee  saftmoedich  wert; 

200  Want  al  valt  my  tbeyden  hart, 
Ie   beyde   liever  noch  een  jaer, 
Dan  di  misschiede  van  een  haer. 
Mijn  lijden  waer  een  lijdelic  noot; 
Mer  dattu  werven  souds  den  doot, 

205  Daer  waer  ie  ymmer  by  bederft. 
My  donct  airede  mijn  herte  sterft 
Van  anxte,  dat  ie  des  ghewaghe. 
O  mensche  liefst !  verwacht  die  daghe 
Thent  die  waghen  sijn  ghezoetet. 

210  Mijn  herte  di  dusent  stonde  gruetet. 
Ie  bidde   dijnre  waerder  manheit, 
Sint  du  my  gheves  cout  ende  heyt, 
Dat  goede  antwoerde  worde  my, 
Ende  dat  Leander  die  bode  sy". 

215  Dit  was  die  sin  van  horen  brieve, 
Die  si  sende  horen  lieve. 

Daer  mede  toech  die  bode  vandaen; 

Mer  nyemant  en  heeft  den  brief  ontfaen. 
Doe   die  bode  overquam, 
220  Van  Leander  hi  niet  en  vernam. 

Tot  Abyden  ghinc  die  maer, 

Dat  Leander  verloren  waer. 

Si  meynden,  dat  ene  godinne 

Aen  hoer  hem  ghetoghen  had  by  minne. 
225  Om  dat  hi  soe  goedelijck  was. 

Elck  man  truerde  int  pallas. 

Die  vader  dreef  oic  groten  rouwe. 

Hier  en  binnen  is  die  joncf rouwe 

After  uuten  hove  ghegaen 
230  Wanderen   op   des  meres   baen, 

Ende  Roemadis  hoir  voedster  mede. 

Daer  quamen  sy  op  ene  stede, 

Daer  hi  doot  was  anghecomen. 

Als  dat  die  juffrou  heeft  vernomen, 
235  Die  yammerscrey,  die  sy  daer  teelde, 

Dat  zuete  lieflike  beelde, 

Ende  dien  rou  dien  sy  daer  dreeff, 

Die  wanic  dat  nye  clerck  en  screeff. 

Die  leyde  claghentlike  woerde, 
240  Die  sy  sprac  eer  therte  schoerde, 

Dat  onverduldich  hande  wriven, 

Dat  waer  veel  te  lanc  te  scriven. 

Tgheclach  was  groot  ende  overgroot. 

Si  sprac:   ,,0  wy!  du  hebs  den  doot 
245  Om  mijnre  liefden  wil  beyaecht, 

Dat  allen  goden  si  gheclaecht ; 

Hoe  soude  mijn  herte  nu  ghedoghen, 

Dat  ie  voert  soude  leven  moghen 

Sonder  di  in  deser  tijt ! 
250  O  wy,  o  wy!  mijn  herte  splijt!" 

Sprac  die  roede  suete  mont. 

Si  custen  meer  dan  dusent  stont, 

Den  doden  lichaem,  daer  hi  lach. 

Dicke  riep  sy:   ,,0  wy!   o  wach ! 
255  Wat  sal  ie  doen?  off  waer?  off  hoe?" 

Der  moeder  sprac  si  treurlic  toe, 

Om  dat  sise  quyt  woude  wesen 

(Want  mit  sterven  woud  sy  ghenesen), 

Ende  beval  hoer  op  te  gaen, 
260  Ende  den  luden  te  doen  verstaen, 

Dat  si  quamen  sonder  falen 

Om  den  lichaem  in  te  halen. 

Die  moeder  volchde  hoir  gheboden. 

Te  hant  nam  sy  den  doden 
265  Ende  droechen,  als  een  rasende  wijf  f, 

Daer  die  stroom  was  diep  ende  stijf  f. 

Daer  spranc  sy  mit  hem  in  dat  meer 

Ende   loonde  hem  mit  gheliker  weer. 

Also  si  hadden  ghelijc  ghemint, 
270  Ende  altoes  waren  ghelijc  ghesint, 

So  woudsy  ghelijc  hem  sterven 

Ende  nymmermeer  nuwe  minne  werven. 

Die  rouwe,   die  daer  wert  ghedreven, 

Die  en  is  hier  niet  bescreven; 
275  Want  elk  mach  dencken  wel, 

Wat  rouwe  in  dat  lant  ghevel. 
O  edel  vrouwe  ende  goede  man, 

Hier  salmen  truwelic  deyncken  an: 

Hier  liet  truwe   truwe   bliken. 
280  Der  truwen  en  woude  sy  niet  bezwiken. 

Die  wile  si  leefden  waren  sy 

Onverscheiden  ende  wandels  vry: 

Dus  sijn  sy  inder  lesten  noot 

Onghesceiden  ghebleven  doot. 

O  edel  reyne  wijfflick  aert, 
Louter  bloeyende,    schone   gaert, 
Daer  alle  lusten  comen  uut, 
Daer   vreuchde    menichfoldich    spruut ! 
O   lieve,   suete,   waerde  vrouwen, 
Laet  die  minlike  oghen  schouwen. 
O  salighe  wonnentlike  beelden, 

Die  alle  die  werlt  hout  in  weelden, 

Al  sijdi  alre  eren  weerdich, 
10  Weest  op  tvoerdeel  niet  hoveerdich. 

Ie  bidde  u  voir  dese  jonghe, 

Die  leven  inder  yuechden  spronghe 

(Want  m  ij.n  tijt  is  veel  gheleden), 

Dat  ghise  setten  wilt  in  vreden, 
15  Die  ghi  weerdich  vind  der  wonnen. 

Daer  op  weest  altoes  versonnen 

Mit  list,  mit  wijsheide  ende  mit  rade, 

Also  ie  u  hier  mit  gueder  stade 

Van  punte  te  punte  heb  bescreven. 
20  Helpt  die  tijtlike  luden  leven, 

Die  wile  ghi  staet  inder  tijt. 

Weest   vriendelic,    guetelic   ende   zonder   nijt. 

Ondect  die  lieflike  aenghesichten, 

Ende  wiltse  niet  te   duen  bezwichten, 
25  Datmen  die  zoete  wangskijns  root 

Schouwen  mach  in  liefden  noot. 

Laet  die  luchtende  carbonkel 

Schieten  vuerighe  langhe  vonkel, 

Dat  dat  ganse  lant  ontsteke, 
30  Ende  een  yghelic  hert  in  vroechden  queke. 

Daer  willic  vrilic  raden  toe, 

Op  datmen  der  eren  niet  misdoe. 

Een  meester  van  groter  leren  konstich, 

Die  van  rechter  herten  is  so  wangonstich, 
35  Dat  hi  nyemant  voert  en  leret, 

Wat  is  hi  van  sijnre  const  vermeerret  ? 

Hi  sal  sijn  kunst  breyden  ende  widen, 

Soe  wort  hi  vermeert  in  allen  sijden. 

Jonghe  rosen  inden  knoppen, 
40  Frissche  maechden,  die  hem  bestoppen 

Ende  bewimpelen  mit  een  cleyt, 

Wyen  gheven  si  vruechde  off  lusticheit? 

Och,  laet  die  zoete  luchteren  queynken 

Ende  wilt  trouwen  vrienden  ghedencken; 
45  Gheeft  troest  die  wijl  ghijs  machtich  sijt, 

Ende  verdrivet  mitten  tijden  den  tijt; 

Weest   ontfarmich   ende    ghenadich, 

Weest  troestsamich  ende  gheradich; 

Laet  u  niet  so  langhe  volghen, 
50  Dat  dat  zuete  werde  verzwolghen. 

Wildi  lieven,   so  gaet  aen, 

Off   latet  mit   allen   staen. 

Blijft  op  uw  woert  ende  hout  ghestede, 

Bannet  wanckel  uuter  stede. 
55  Mochtet   na   minen    wille   ganghén, 

Wanckel  die  waer  langhe   ghehanghen. 

Laet  goede  mannen  u  gunste  werven, 

Dat  sy  van  leyde  niet  en  sterven, 

Ende  ghy  oic  u  leven  hout. 
60  Deynct  al  omme  hoe  menichfout 

Dat  sy  bescreven  staen  hier  inne, 

Die  sijn  ghestorven  doer  die  minne. 

Weest  tru  ende  guetelic  enen  vriende, 

Also  die  zoete  Amely  diende 
65  Den  edelen  Willem  van  Brabant, 

Stout,  vroem  ende  wail  bekant, 

Die  stom  was  ende  wort  ghesteken. 

Sij  dede  hem  meesterlike  spreken, 

Ende  tyser,   dat  vanden  spere  brac, 
70  Dat  him  langhe  int  herte  stack, 

Toech  si  uut  bijden  enden 

Mit  horen  lieven  witten  henden, 
Daer  hi  ganselic  off  wort  ghenesen. 
Dus  suldi  alle  meysters  wesen 
75  Ende  gheven  rijcke  medecijn 
Teghen  alle  wantroestes  pijn, 
Die  menich  hert  ten  dode  jaecht. 
Sigonne,  die  duerluchtighe  maecht, 
Die  beter  was  dan  sommich  ander? 
80  Troeste    den    Symiatulander 
Mit  allen  gunsten  die  si  mucht. 
Wat  deed  Ysalde,  die  edel  vrucht, 
Die   Tristram  trooste  in  alre   noot, 
Ende  bleeff  selve  mit  hem  doot  ? 
85  Zybelye  van  Zweden  zuverlijck 
Troeste  Aetsert  minnentlijck 
Ende   ghinc  der  rechter  minnen  pat. 

Wat  bate  Anazartes  dat, 
Dat  Ysus  hem  selven  verhinck  ? 
90  Het  was  een  onghenadich  dinck, 

Sint  si  hem  tlijff  had  moghen  behouden, 
Dat  sy  des  niet  en  woude  ghewouden. 
Wat  baet  is  an  een  stueren  sin, 
Daer  heil,  salicheit  noch  ghewin 
95  Noch  gheenre  leye  goet  off  en  comt, 
Ende  gheen  hoirre  beyden  en  vroemt  ? 
Het  valt  by  wilen  ende  duck, 
Datter  veel  vallen 'op  een  stuck. 
Veel  goeder  mannen  ringhen  rive 

100  Nader  minnen  van  enen  wive, 
Si  salt  hem  allen  wedersegghen; 
Ten  lesten  sal  si  liefte  legghen 
Anden   snootsten   van   hem   allen, 
Ende  sal  daer  mede  inder  asschen  vallen 

105  Dit    sien    wy    daghelicx    gheschien. 
Sulken  onwille  moet  ghi  vlyen 
Ende  houden  u  altoes  ant  beste. 
Een  yghelijc  mijn  lessen  veste, 
Die  ie  hier  voren  hebbe  ghescreven, 

110  So  suldi  altoes  in  vroechden  leven, 
Die  wijl  ghi  u  ter  minnen  keert. 
Wael  ghevest  is  wael  gheleert. 

Nyemant  en  uppe  dat  voir  onneer, 
Dat  ie  den  luden  van  minnen  leer, 

115  Die  ter  minnen  sijn  ghestelt. 
Een  schaepharder  leit  op  tfelt, 
Ende  leert  fleuyten  ende  pypen  maken; 
Een  smit  spreect  van  sinen  saken ; 
Een  paep  leert  sijn  ghetide  lesen; 

120  Mer  een  minre  is  ducke  in  vresen, 
Die  hem  der  dinghen  niet  en  verstaet. 
Datmense  lere,  donct  my  goet  raet; 
Want  vrouwen  minne  is  altoes  durich, 
Si  heeft  altoes  gheweset  vuerich 

125  Seder  der  werlt  eerste  beghinnen, 
Ende  altois  salmen  draghen  minne 
Ende  sal  staen  in  hogher  weerden 

Also  langhe  als  menschen  sijn  op  eerden. 

Ie  blive  daer  by,  als  dat  vergaet, 
130  Dat  dan  die  werlt  niet  langher  en  staet 

Noch  in  eren  noch  in  doechden, 

Noch  in  schaemten  noch  in  vroechden; 

Ende  manheit,  wil  ie  vrilic  segghen, 

Moet  dan  emmer  neder  legghen. 
135  Sal  minne  vergaen,  dat  waer  wonder, 

So  laghen  alle  die  wise  tonder; 

Want  si  segghen  sonderlinghe, 

Dat  minne  verwinnet  alle  dinghe. 

Sal  sijt  dan  al  verwinnen  even, 
140  Soe  moet  sijt  emmer  alle  verleven. 

Daer  om  seg  ie  u  wael  versint, 

Dat  minne  alle  dinc  verwint, 

Wes  is  off  ye  was  off  wesen  sal; 

Mar  Goeds  minne  gaet  boven  al. 

I.    vs.    1904 — 2073. 

Hoe  Amand  sine  bedinghe  dede  in  Sente  Pieters 
kerke  ende  hoene  die  costre  meshandelde. 

Het  es  een  teeken  der  wijsheden, 

Dat  een  si  van  suiker  sede, 

Dat  sine  gheweerke  ende  sine  woorde 

Altoos  sijri  van  eenen  acoorde: 
5  Dit  doen  ons  die  vroede  verstaen. 

Nu  laet  ons  up  Amande  gaen, 

Ende  merken  wel  ende  besien 

Oft  hi  yewers  fait  in  dien, 

Dat  sine  woorde  ende  sine  daden 
10  Niet  en  sijn  even  ghestade. 

Seker  ja  sy,  in  allen  keere; 

Dies  es  hi  te  prisene  seere, 

Want  hine  predicte  noynt  dat  woort, 

Hine  settet  in  ghewerke  voort, 
15  Als  men  van  hem  heeft  vernomen. 

Nu  es  hi  te  hoghen  Roome  comen, 

Omme  penitencie  te  doene  claer, 

Ende  in  peelgrimagyen  vorwaer. 

Hi  es  rechtevoort  ghegaen 
20  Te  Sente  Pieters,  hebbic  verstaen, 

In  de  kerke  met  devoticheden; 

Daer  viel  hi  in  sine  ghebede 

Met  neerensticheden  also  groot, 

Dat  hi  hem  vergadt  al  bloot, 
25  Ende  mids  ghedochten  in  sinen  sinnen,. 

Want  hi  wert  ontsteken  van  minnen 

Van  Gode,  onsen  lieven  Heere, 

So  dat  hi  recht  in  allen  keere 

Alle  eerdsche  dinc  daer  bi  vergadt. 
30  Hoort  een  deel  hoe  ende  wat 

Desen  helighe  vader  ghesciede. 

Die  kerke  rumeden  alle  die  lieden, 

Ende  de  costre  die  es  comen 

Ende  hevet  sine  slotele  ghenomen, 

35  Om  de  kerke  te  slutene  vaste, 
Als  die  en  begheerde  gheene  gaste, 
Ende  clopte  lude  ende  riep  mede: 
,,Esser  yement  in,  ga  uut  met  vreden. 
Daer  ne  heeft  hi  niemende  ghesien, 

40  Ende  hi  sloot  die  duere  met  dien 
Vaste  toe,  ende  daer  naer 
Ghinc  hi  al  omme  souken  voorwaer 
In  allen  houcken,  ende  hevet  vonden 
Sente  Amande,  die  noch  ten  stonden 

45  Van  hemselven  niet  ne  weet; 

Want  hi  lach  in  sine  bedinghe  so  heet,. 
Als  ie  u  seide  hier  te  voren, 
Dat  hi  sine  sinne  hadde  verloren. 
Die  costre  wert  verwoet  van  sinne, 

50  Ende  seide:   ,,Dief,  waendy  hier  inne 
Hebben  ghebleven  desen  nacht, 
Ende  uwen  tijt  te  stelene  ghewacht, 
Dies  moetti  hebben  quaden  dach." 
Amand,   die  in  bedinghen  lach, 

55  Die  en  verporrede  een  let  niet, 

Dies  de  costre  hadde  zwaer  verdriet, 
Ende  peinsde  quaet  in  sinen  moet, 
Ende  wert  slaende  den  man  goed 
So  seere  over  al  sinen  lichame, 

60  Dat  hi  hem  dede  groote  mesquame, 
Ende  emmer  riep:    ,,Dief,  truwant ! 
Het  was  gracie  dat  ie  u  vand, 
Maer  ghi  sullet  ontghelden  seere". 
Ootmoedelike  sprac  die  heere, 

65  Ende  boot  sine  onsculden  groot; 
Maer  die  costre,  door  dat  hi  bloot 
Van  cleederen  stont  ende  naect, 
Heeft  hi  hem  pijnlic  ghemaect, 
Ende  slouchene  langhe  ende  onsochte, 

70  Dat  hine  bi  der  duere  brochte, 
Ende  stackene  daer  ute  onwaerde, 
So  dat  hi  viel  up  daerde 
Ende  quetste  hem  sonderlinghe. 
Maer  danckende  Gode  alle  dinghen 

75  Es  hi  ghereet  upghestaen, 
Ende  sinen  wech  och  ghegaen, 
Ende  die  costre  riep  na  hem  altoos: 
„Hoordijt,  truwant,  dief  ende  loos, 
Valsch  curliaen,   hoe    gheerne   souddi 
80  Dieftelic  hebben  bedroghen  mi!" 
Menighe   groote  onweerdichede 
Dat  hi  tote  den  helighen  man  seide, 
Ende  daernaer  keerdi  in  de  duere, 
Ende  wildese  sluten,  maer  up  die  uere 
85  Ghemoette  hi  Sente  Pieteren  saen, 
Die  hem  vraghede,   twi  hi  ghedaen 
Hadde  sulke  overdaet  ende  last, 
Die   Gods   vrient  was  vercoren   vast. 
Voort  so  seidi  hem  al  bloot, 
90  Dat  die  maledictie  groot 
Up  hem  soude  vallen  schiere, 
Of  hine  vonde,  den  goedertieren 
Man  ende  bade  hem  ghenade, 
Ende  hijt  00c  wilde  ghestaden 
95  Te  verghevene  met  ootmoede. 

Die   costre   seide:    ,,Ay,   heere   goede, 
Waer  soude  ickene  moghen  vinden, 
Of  ickene  te  soukene  wilde  bewinden?" 
Sente  Pieter  seide  met  dien: 

100  ,,Ic  ga  toot  hem,  volghet  mien, 
Ende  wes  dies  wel  becant, 
Dat  es  die  helighe  Amand, 
Die  met  Gode  meer  es  ghemint 
Dan  yement  die  men  nu  levende  kint". 

105  Aldus    sprekende,    hebbic   vernomen, 
Sijn  si  tote  Amande  comen. 
Daer  sprac   Sente   Pieter  dus: 
,, Amand,  broeder,  die  soete  Jhesus 
Moet  u  ghestarken  in  die  duecht. 

110  Met  rechte  ben  ie  zeere  verhuecht, 
Dat  ghi  mi  doet  so  groote  eere, 
Ende  u  ghemoyt  hebt  so  seere, 
Om  te  visenteerne  mine  kerke. 
God,  die  loon  es  van  goeden  ghewerken, 

ii5  Sal  u  wel  ghelden  daert  u  bedaerf. 
Nu  biddic  u,  broeder,  dese  waerf, 
Dat  ghi  wilt  hooren  mine  bede, 
Ende   desen  costere,   die  u  mesdede, 
Wilt  vergheven  sine  mesdaet, 

120  Want  hine  kende  niet  uwen  staet". 
Amand,  diene  saen  bekende, 
Also  hem  de  Helighe  Gheest  insende, 
Viel  neder  over  sine  knien, 
Ende  hi  seide  aldus  mettien: 

125  ,,0   Prince  der  apostelen  allen, 
Hoe  mach  dese  sake  ghevallen, 
Dat  ghi  u  vernedert  so  seere 
Mi  te  biddene,  lieve  heere  ? 
Beveelt  ende  ghebiet  over  mi, 

130  Ende  wat  uwen  wille  sy, 

Dat  ne  moet  in  mi  niet  bliven". 
Vele  woorden  mochtic  scriven, 
Beede    van   talen    ende   wedertalen, 
Maer  hoort  dien  slotele  altemale. 

135  Gracie  ende  ootmoedicheit  vulcomen 
Mochte  men  in  hem  beeden  nomen; 
Want  die  costre  badt  ghenade 
Amande  van  allen  sinen  mesdaden, 
Dat  hi  hem  vergaf  vriendelike 

140  Door  den  Heere  van  hemelryke, 
Ende  door  Sente  Pieters  bede, 
Diene  bider  hand  nam  te  diere  stede, 
Ende  leedene  in  die  kerke  weder, 
Ende  bleef  met  hem  hier  neder, 

145  Troostende  vriendelike  toten  daghe; 
,    Ende  onse  Heere,  al  sonder  saghe, 
Sende  hem  manna,  hemelsch  broot, 
Mede  te  blusschene  sinen  noot, 
Ende  vele  inghelen  quamen  daer, 

150  Ende  brochten  licht  scone  ende  claer, 
Ende  songhen  ende  dreven  melodie: 
Dus  daden  sy  solaes  ende  vye, 
Tote  dat  die  dach  upquam. 
Mettien  Sente  Pieter  orlof  nam. 

155  Ende  00c  alle  de  inghelen  mede 
Voeren  met  hem  ter  heiliger  stede, 
Daer  boven  int  soete  hemelryke; 
Maer  eerst  bevolen  sine  hoghelike. 
In  deser  manieren  es  Amand  bleven 

160  In  Roome,  ende  heeft  hem  ghegheven 
Te  behalene  alle  die  pardoene 
Entie  aflate,  om  rechte  soene 
Te  ghecrighene  van  moeder  ende  vader; 
Ende  hi,  die  vul  minnen  was  al  gader, 

165  Ende   van   alder  duecht  fondament, 
Wart  bi  den  costre  daer  bekent, 
Want  hijt  uut  j onsten   dede  al, 
Hi  sach  die  maeltiden  smal, 
Ende  die  groote  aermoede  mede, 

170  Die  hi  ghedoghede  in  de  stede. 

Wie  suptijl  dat  ha  er  heileghe  lichame  zvas. 

Haer  lichame  was  oec  so  sunderlinghe 
Suptijl  ende  licht,  dat  hi  op  dinghe, 

Die  hoghe   ende   nauwe   waren,    ginc: 
Dat  si  oec  als  een  mussche  hinc 
5  Aen  den  suptilen  riseren  van  bomen: 
Dies  heeft  men  selden  meer  vernomen. 

Als  si  woude  beden,  de  maghet  vrome, 
So  vlau  si  op  die  hoghe  bome, 
Ocht  op  torene  ocht  ander  dinghe, 

10  Die   hoghe   waren   sonderlinghe, 

Om  dat  si  haer  van  den  lieden  woud  verren, 
Daer  mense  nien  moght  stoeren  noch  erren, 
Ende  daerse  raste  vonde  aen  den  geeste; 
Dat  was  haer  boven  al  dat  meeste. 

15       Als  si  noch  woud  beden  weder, 
Ende  in  haer  de   gracie  sturte  neder, 
Ya  de  godleke,  spreec  ie,  gracie, 
Ende  de  suete  contemplacie, 
So  worden  haer  lede  al,  cleine  ende  groet, 

20  Te  gader  gedruct  in  enen  cloet, 
Als  geheit  was,  dat  loept  in  een, 
So  dat  haer  lichame  niet  anders  en  sceen, 
Noch  dat  men  niet  els  en  wart  geware, 
Dan  enen   ronden  lichame  aen  hare. 

25       Maer  als   die   geestelic   dronkenscap 
Verteert  was,  ende  dat  suete  sap 
Dat  haer  scincte  de  godleke  fonteine, 
Die  suete,  suver  es  ende  reine, 
Ende  als  hare  lede  weder  quamen, 

30  Ende  haer  ierste  vorme  namen, 
Die  als  een  igel  waren  in  een 
Gecluntert,  alst  aen  haer  wel  sceen, 
So  worden  haer  lede  utegerect, 
Die  te  voren  waren  bedect 

35  Ende   onder  een  onvormlee  materie  besloten 
Ende  temale  te  gader  gevloten, 
Ende  haer  lichame  quam  weder  saen 
Tsier  vormen.  Dat  had  al  God  gedaen ! 
Maer  na  dat  dit  sus  was  vergaen, 

40  So  ginc  si  menechwerf,  al  sonder  waen, 
Opte  tuunstaken  al  rechte  staen, 
Daer  si  met  groter  devocien  haer 

Psalme  sanc;  want  weetd  dat  voer  waer, 
Datd  haer  was  pijnlec  ende  swaer, 
45  Dat  si  der  erden  soude  geneken, 
Als  si  haer  gebed  soude  spreken, 
Want  sien  sochte  engeen  gemac 
Als  si  haer  gebedeken  sprac. 

Wiedewijs  dat  hare  scène  was  gebroken. 

Om  dese  dinghe  ende  deser  gelike, 

50  So  scaemden  hen  haer  vriende  arm  ende  rike, 
Ende  oec  haer  sustre  scaemdens  hen  sere; 

Want  het  dochte  hen  groet  onere, 

Dat  de  liede  hielden  van  hare, 

Dat  si  vol  van  vianden  ware. 

55  Doen  huerdense  enen  starken  man, 
Die  alte  quaet  was  ende  stare,  die  ran 

Ende  liep  haer  na,  ocht  hise  mocht  vaen 

Ende  binden  met  isere  banden  saen. 

Als  hise  dus  jaeght,  dese  quade  man, 

60  Ende  hise  niet  gevaen  en  can, 
Gevielt  te  lesten,  dat  hise  gereen 
Ende  brac  haer  met  eer  colven  haer  been. 

Doen  droechmense  tehueswert  ter  selver  uren. 
Haer  sustre  ginghen  enen  meester  huren, 

65  Die  haer  scène  soude  achterwaren. 

Also  deedmense  te  Ludeke  wert  varen 
Op  enen  wagen.  Maer  als  di 
Ersetere  wart  geware,  dat  si 
So  stare  was  in  den  geeste,  deed  hise 

70  In  enen  kelder  legghen,  van  prise 
Wel  gemuert  in  allen  sinnen, 
Ende  daer  besloot  hise  vaste  binnen, 
Ende  bantse  met  iseren  banden  aen  ene 
Columme  vaste,   de  maghet  rene. 

75  Ende  als  hi  haerre  scenen  toe  ginc, 
Ende  daer  op  leide  alrehande  dinc, 
Dat  sienre  meestrien  behoerde  toe, 
Ende  hi  ewech  ginc,  —  nu  hoert  hoe 
Dat  si  toet  haerre  scenen  sach  — 

80  Si  tract  al  af,  dat  daer  op  lach, 

Ende  dat  hi  daer  op  had  gebonden; 
Want  haer  had  onwert,  dat  haer  wonden 
Soud  achterwaren  anders  ieman, 
Dan  die  den  sieken  genesen  kan, 
85  Ende  die  met  enen  woerde   gesont 
Maect  die  sijn  toter  doet  gewond. 
Daer  om  die  Here,  die  als  heeft  macht, 
Die  en  bedroeghse  niet;  maer  op  enen  nacht, 
Als  in  haer  viel  de  geest  ons  Heren, 
90  Wart  si  verloest  met  groten  eren 

Van  banden,  daer  si  met  was  gebonden, 
Ende  gegenst  van  allen  wonden. 

Als  si  der  bande  was  los  ende  quite, 
So  steet  daer  gescreven  in  haer  vite, 
95  Dat  si  ginc  wandelen  daer  tusschen  die  moere 
In  den  kelder  over  den  vloere, 
Vroleke,  ende  loefde  van  herten  sere 
Ende   gebenedide   dien   Here, 
Dien  si  bevolen  had  sterven  ende  leven, 

100  Ende  die  haer  dieven  had  gegeven. 
Als  si  sus  van  den  banden  was  vri, 
Ende  dan  haer  geest  gevoelde,  dat  hi 
Noch  was  besloten  binnen  den  moere, 
Gegreep  si  enen  steen  uten  vloere 

105  Van  den  keldere,  ende  warp  den  moer 
Met  sturen  geeste,   dat  hi  voer 
Van  een,  so  dat  men  daerdoer  mocht  gaen. 
Nu  moeghdi  dit  bi  gelikenes  vertsaen: 
Men  neme  gescut  in  enen  boghe 

110  Ende  spanne  so  men  alder  stijfst  moghe: 
So  menne  stiver  spant  ende  dwinct, 
So  hi  starcleker  sciet  ende  swinct. 
Also  waest  met  haren  geeste  slecht: 
Hi  was  bedwonghen  boven  recht, 

115  Daer  omme  moest  hi  so  stuerlec  ut  springhen, 
Want  Gods  geest  en  mach  nieman  dwinghen. 
Daer  Gods  geest  es,  daer  es  vriheit: 
Daerom  so  vloegh  si  sonder  arbeit 
Met  haren  lichame  doer  de  locht, 

120  Rechs  als  een  vogel  die  niet  en  docht. 

Wiedwijs  dat  olie  vloyde  van  haren  borsten. 

Nochtan  dat  dit  al  was  ghescied, 
So  en  lieten  noch  sustre  noch  vriende  af  niet; 
Maer  als  is  quam  weder,  ginghen  sise  vaen 
Ende  in  een  hultenen  bloc  vaste  slaen, 

125  Ende  ginghense  met  banden  vaste  binden, 
Om  dat  si  de  cracht  haers  geestes  kinden, 
Ende  gaven  haer  tetene,  als  meneghen  was  cont, 
Broet  ende  water  als  enen  hont. 
Ende  omdat  God  woud  tonen  sijn  macht, 

130  Ende  inder  miraclen  de  groetheit  sier  cracht, 
Ende  dat  mens  vermanen  soud  verre  ende  wide, 
So  liet  hise  doghen  tenen  tide, 
Als  hi  al  sinen  vrienden  doet, 
Alst  hem  dunct  tijt  end  hen  es  goet. 

135  Want  geviel  also  daer  mede, 

Dat  scoudren,  linden  ende  ander  haer  lede 
Verweerden  ende  verherden  als  een  hout, 
Verrotten  ende  hadden  leet  menechvout, 
So  dat  si  daer  af  leet  wee  so  groet, 

140  Dat  si  nien  conste  geëten  haer  broet. 

Als  haers  zus  nieman  en  woud  ontfarmen, 
Ontfarmde  de  gene  haers,  die  den  armen 
Es  ter  noet  een  toeverlaet. 
Hi  dede  aen  hoere  een  lijflee  daed, 

145  Ende  toende  aen  hoere  dat  teken  ende  die 
Miracle,  dies  gelijcs  dat  nie 
Op  ertrike  en  was  vernomen  te  voren,  ■ 
Sint  dat  Cristus  was  geboren: 
Haer  maeghdelee  borste,  die  droeghe  waren, 

150  Begonsten  te  vloyene  van  alte  claren 
Oliën,  daer  si  met  doer  de  noet 
Cundde  ende  weicde   haer  droghe  broet. 
Dat  was  haer  salve,  daer  si  mede 
Bestreec  haer  wonden  ende  haer  lede, 

155  Die  verrotden;  ende  oec  was   dat 
Pulment  ende  spise,  die  si  at. 

Als  dit  sagen  beid  sustre  ende  vriende, 
Dat  hare  hoer  God  so  wonderlee  diende, 

Begonstense  te  wenene  ende  maecten  groet  seer, 
160  Ende  en  wouden  Gods  wille  niet  meer 

In  haren  miraclen  wederstaen; 

Maar  loestense  van  den  banden  saen, 

Ende  vielen  neder  op  haer  knien, 

Ende  baden  haer  genade  van  dien, 
165  Dat  si  haer  pijlecheit  hadden  gedaen, 

Ende  lietense  vri  ende  ledech  gaen. 

I. 

Minlike  ende  goei. 

Minlike   ende   goet, 
Hovesc  ende  rein  van  sinne 
Essi  ende  wel  gemoet, 
Die  ie  met  trouwen  minne. 

5  Si  es  coninghinne 
In  miere  herten  gront, 
Daer  si  es  vaste  inne, 
Nu  ende  ooc  taller  stont. 
Vriendelike  bevangen 
10       Heeft  mi  een  rode  mont, 

Ende  twee  blosende  wanghe, 
Daerbi  een  kele  ront. 

Noch  so  wordic  gesont, 

Trooste  mi  die  minnelike, 
15  Die  mi  heeft  verwont. 

Ay,  genade,  doghederike ! 

Ie  moet  sekerlike 

Sterven  in  corter  stont, 

Mine  werde  genadelike 
20  Dan  uwe  goetheit  cont. 
Vriendelike  bevangen 
Heeft  mi  een  rode  mont, 
Ende  twee  blosende  wanghe, 
Daerbi  een  kele  ront. 

25  Lichtende  oghen   claer, 
Een  minlike,  lieflike  kinne 
Doen  mi  sorgen  baer. 
Ay,    genade,   coninghinne ! 
In  swinender  noet  ie  brinne 
30  Na  u  in  aller  stont. 

Helpt  mi,  dat  ie  ghewinne 
Troest,  miere  saelden  vont. 
Vriendelike  bevangen 
Heeft  mi  een  rode  mont, 
35       Ende  twee  blosende  wanghe, 
Daerbi  een  kele  ront. 

II. 

J oncfrouzve    edel,   goedertieren. 

Joncfrouwe   edel,    goedertieren, 
Wel  gheraket  van  manieren, 
Als  ghijt  ghebiet,  so  sal  ie  vieren 
Tfernoy,  daer  ie  bem  inne. 

5       Dat  ie  dus  moet  quelen, 
Dat  doet  mi  lieve  minne; 
In  caens  mi  niet  ghehelen: 
Ghewaerlike  ie  ontsinne. 

U  eighen  willic  wesen. 
10  Wet  vorwaer,  in  caens  ghenesen, 
Het  en  si,  dat  ie  in  desen 
Troest  moghe  an  u  ghewinnen. 
Dat  ie  dus  moete  quelen, 
Dat  doet  mi  lieve  minne ; 
15       In  caens  mi  niet  ghehelen: 
Ghewaerlike  ie  ontsinne. 

III   (II). 
Eens  Meienmorgen s  vroe. 

Eens  Meienmorgens  vroe 

Was  ie  upghestaen ; 
In  een  scoen  boemgaerdekijn 

Soudic  spelen  gaen. 
5  Daer  vant  ie  drie  johcf rouwen  staen 
[Si  waren  so  wale  ghedaen], 
Dene  sanc  voren,  dander  sanc  na: 
Harba  lori  fa,  harba  harba  lori  fa,  harba  lori  fa! 

Doe  ie  versach  dat  scone  cruut 
10  In  den  boemgardekijn, 

Ende  ie  verhoorde  dat  suete  luut 
Vanden  magheden  fijn, 

Doe  verblide  dat  herte  mijn, 

Dat  ie  moeste  singhen  na 
15  Harba  lori  fa,  harba  harba  lori  fa,  harba  lori  fa! 

Doe  groettic  dalrescoenste, 

Die  daer  onder  stont. 
Ie  deetse  minen  arm  al  ombevaen 
Doe  ter  selver  stont; 
20  Ie  woudese  cussen  an  haren  mont ; 

Si  sprac:  ,,Laet  staen,  laet  staen,  laet  staen; 
Harba  lori  fa,  harba  harba  lori  fa,  harba  lori  fa!" 

IV  (lil). 

Ongelijc  staet  ons  die  moet. 

Ongelijc  staet  ons  die  moet, 
Mi  enten  cleinen  woutvogelkinen, 
Als  si  verhogen  dor  den  bloet, 
Die  si  ten  telgen  sien  ute  seinen, 
5  Daeronder  si  willen  rasten  in  desen  coelen  Mei, 
Ende  vernieuwen  haer  ghesanc  ende  haer  ghescrei. 

Emmer  dienen  sonder  loen,  dats  jamerlic. 

Wetti  wie  dat  dede  ?  siet,  dat  bem  ie ! 

Ie  wil  emmer  bliven  ghestade, 
io  Ende  en  wille  haer  niet  ontwinken. 

Lonet  si  mi  mit  onghenade, 

Owi,  wes  sal  ie  dan  ghedinken  ? 

Neen,  Ver  Venus,  laet  erbarmen  di, 

Ende  bid  die  lieve,  dat  si  troeste  mi. 
15       Emmer  dienen  sonder  loon,  dats  jamerlic. 
Wetti  wie  dat  dede  ?  siet,  dat  bem  ie ! 

Ie  moet  emmer  draghen  quale, 
Nacht  ende  dagh  ende  tallen  stonden: 
Dat  doen  mi  haerre  minnen  strale, 
20  Die  vernuwen  mine  wonden: 

Si  staen  onverbonden,  dats  al  te  haert, 
Nu  alreerst  so  jaghic  up  die  wedervaert. 

Emmer  dienen  sonder  loon,  dats  jamerlic. 

Wetti  wie  dat  dede  ?  siet,  dat  bem  ie ! 

Zuster  HADEWIJCH,    XXXVIII. 

Als  ons  die  linten  wert  gheboren. 

Als  ons  die  linten  wert  gheboren, 
So  es  men  scoenre  tijt  in  waen, 
Dat  bloyen  sal  ghers  ende  coren, 
Daer  die  meneghe  op  mach  vervaen; 
5  Selc  hevet  op  toeverlaet  ghedaen, 
Dies  hem  bleef  int  herte  toren; 
Maer  die  minne  met  minnen  wilt  bestaen, 
Hi  comt  te  sinen  best  te  voren. 

Oec  bloyen  in  den  somer  bloemen 

10  Vele,  daer  clene  es  an  belanc: 

Wi  willen  ons  vele  ter  minnen  noemen, 
Die  nie  gherechte  minne  en  dwanc. 
Selc  maket  van  minnen  nuwen  sanc, 
Ende  wilt  hem  gelucs  van  hare  beroemen: 

15  Dien  minne  doet  goet,  hi  weets  haer  danc; 
Van  hare  hebbic  el  clene  dan  doemen. 

Ay,   nadien  dat  die  minne   ghehinget, 
Dat  ie  clage  doemen  ende  herten  noet, 
Sone   hebbic   vore   haer   gheen   ghedinghe: 
20  Mijn  recht  es  clene,  haer  cracht  es  groot. 
Men  seghet,  die  swane,  alse  hi  de  doot 
Smaken  sal,   dat  hi  dan  singhet; 
Wat  soe  ye  minne  van  mi  gheboot, 
Dat  willic   dat  si  al  volbringhe. 

25  Ay,  minne,  al  houdi  mi  dus  swaer, 
Dat  mi  die  tijt  verswaert  al, 
Ghi  gheeft  uwen  caren   openbaer 
Uwe  clare  wondere  sonder  ghetal. 
Ay,  dicke  en  wetic  watic  sal, 

30  Alse  ghi  mi  hout  soe  wee  in  vare. 
Die  met  u  climt,  ie  blive  int  dal:, 
Mi  gruwelt  dicke  hoe  icke  vare. 

Ay  minne,  die  doch  mochte  vergheten 
Dat  grote  leet,  dat  ghi  ons  doet, 

35  Ende  wat  ghi  den  meneghen  hebt  geweten, 
Den  enen  wreet,  den  anderen  goet ! 
Den  selken  besitti  in  uwe  woet, 
Dat  hi  van  binnen  al  wort  gheten; 
Die  selke  sijn  saechte  van  u  ghevoedt, 

40  Ende  sijn  van  u  doch  onbeseten. 

Van  minnen  machmen  wonder  spreken, 
Haers  wonders  werke  wat  dat  si; 
Si  toent  met   liste  den  selken  hare  treken, 
Alse  ,,ic  al  di  ende  du  al  mi"; 

45  Si  comt  den  selken  zaen  soe  bi, 
Dat  sine  gherijnt  op  therte  breken, 
Ende  selken  laetse  hare  al  vri: 
Dus  canse  ontweghen  ende  weder  reken. 

Te  niete  werden  al  in  minne: 
50  Dat  es  dat  beste,  dattic  weet, 

Van  alle  den  werken  die  ie  kinne, 

Al  wetict  mi  wel  onghereet; 

Ende  die  de  minne  met  niede  dan  besteet, 

Al  sonder  herte  ende  sonder  sinne, 
55  Ende  minne  dan  nied  met  niede  versleet, 

Dats  cracht  daer  men  bi  minne  ghewinne. 

Voertanemeer  wien   lief,   wien  leet, 
Die  de  minne  met  niede  can  ontghinnen, 
Sine  can  verweren  die  storme  heet, 
60  Hine  wone  ghelijc  met  hare  daer  binnen. 

Trouwe,   ere,  go  et. 

(O  VI.   Lied.   en    Ged.   bl.  98). 

Trouwe,  ere,  goet,  zin,  herte  ende  moet, 
Reine  vrauwe,  es  eighin  dijn. 
Ie  weinsche  u  eere  vor  enich  goet; 
Contrarie  hem  die  wroughers  sijn. 
5  Eighin  dijn 
Es  therte  mijn, 
Wat  ghi  mi  doet. 

Troost  van  u,  vrouwe,  dats  mijn  behoet, 
Rooft  mi  alleyn  uut  zorgen  pijn; 
10  In  u  so  rust  mijns  hertzen  bloet 
Claerre  dan  der  zonnen  scijn. 
Eighin  dijn 
Es  therte  mijn, 
Wat  ghi  mi  doet. 

15  Toocht  mir  ghenaden,  beilde  zoet, 
Recht  blivic   stede   in  trauwen   fijn. 
Ie  meene  al  goet,  des  wilt  zijn  vroet; 
Comt  mi  in  hulpen,  vrouwe  mijn. 
Eighin  dijn 

20  Es  therte  mijn, 
Wat  ghi  mi  doet. 

Scinc  her  den  wijn. 

(t.  a.  p.  bl.  122). 

Scinc  her  den  wijn; 
Gheselle  mijn, 
Wi  willen  vroilic  leven; 
Het  mach   sulc  sijn 
5  Noch  up  den  Rijn, 

Die  ons  gheluc  mach  geven, 
Al  moeten  wi  nu  sneven. 

Wat  saelt  ghetruert  ? 
De  sulc  bezuert, 
10  Een  ander  moet  bezoeten; 
Wat  mi  ghebuert, 
Ie  willecuert. 

God  saelt  noch  tjaren  boeten, 
Dat  wi  nu  trueren  moeten. 

15  In  vruechden  vro 

Sincwi  also, 

Wi  willens  ons  verbliden. 

Wine  achtens  jo 

Een   averstro ; 
20  Die  ons  daer  om  beniden; 

God  geve  hem  al  ons  liden. 

God  geve  hem  heil 
Met  vruechden  geil, 
Wie  metten  vrauwen  hoven; 
25  Al  heift  een  veil 
Den  wint  int  zeil, 
Hi  mach  hem  wel  beloven, 
Es  hi  des  nijts  te  boven. 

Wel  op,  wel  aen, 
30  Laet  niden  staen, 

VERWIJS,    III. 

Ende  leven  wi  metter  eere; 
Met  niders  gaen, 
Onnere  ontfaen; 
Van  haren  bozen  kere 
35  Elc  man  hem  hoeden  lere. 

So  wie  bi  lieve  in  rusten  leit. 
(t.  a.  p.  bl.  139). 

So  wie  bi  lieve  in  rusten  leit, 
Van  niders  clappen  onbedwonghen, 
Hi  mach  wel  zinghen  vroilicheit, 
Tote  dat  de  wachter  heift  ghesonghen: 
5  „Stant  up,  hets  dach!"  Owi,  owach ! 
Dats  hier  gheclach, 
Met  handen  vast  ghewronghen ! 
Menich  hertze  doet  dan  ghesceit, 
Die  also  minlijc  sijn  ontspronghen; 
10  Sceiden  es  hem  tzaen  bereit. 

So  wie  bi  lieve  in  rusten  leit, 

Van  niders  clappen  onbedwonghen, 

Hi  mach  wel  zinghen  vroilicheit. 

Ie  weinsche  hem,  die  daer  aerch  of  zeit, 
15  Ghebrec  van  oghen  ende  van  tongen; 
Want  gheen  solaes  daer  voren  gheit, 
Maer  dat  de  wachters  niet  ne  clonghen 
„Stant  up,  hets  dach!"  Owi,  owach! 
Dats  quaet  verdrach, 
20  Met  ouden  ende  met  jonghen! 

Egidius,  waer  bestu  bleven? 
(t.  a.  p.  bl.  171). 

Egidius,  waer  bestu  bleven  ? 
Mi  lanct  na  di,  gheselle  mijn; 
Du  coors  die  doot,  du  liets  mi  tleven. 
Dat  was  gheselscap  goet  ende  fijn, 
5  Het  sceen  teen  maeste  ghestorven  sijn. 

Nu  bestu  in  den  troon  verheven 
Claerre  dan  der  zonnen  scijn; 
Alle  vruecht  es  di  ghegheven. 

Egidius,  waer  bestu  bleven  ? 
io  Mi  lanct  na  di,  gheselle  mijn, 

Du  coors  de  doot,  du  liets  mi  tleven. 

Nu  bidt  vor  mi,  ie  moet  noch  sneven, 
Ende  in  de  weerelt  liden  pijn: 
Verware  mijn  stede  di  beneven, 
15  Ie  moet  noch  zinghen  een  liedekijn; 
Nochtan  moet  emmer  ghestorven  sijn. 

Egidius,  waer  bestu  bleven  ? 

Mi  lanct  na  di,  gheselle  mijn, 

Du  coors  die  doot,  du  liets  mi  tleven. 

Neemt  das  vor  goet^ 
(t.  a.  p.  bl.  181). 

Neemt  das  vor  goet, 
Lief  beilde  zoet, 
Das  ich  dir  gheve 
Sin,  hertze  ende  moet, 
5  In  dijn  behoet, 
De  wile  ie  leve. 

In  dijn  bedwanc 
(Mine  rouc  wiens  danc) 
So  moetic  bliven 
10  Mijn  leven  lanc, 

Mijn  hoochste  aenvanc 
Vor  alle  wiven. 

Een  troostelic  mein 
Van  dir  allein 
15  Maect  mi  verhueghet; 
Dinc  anders  ghein, 
No  groot,  no  clein, 
Mich  els  ghenueghet. 

Trout  vrauwe  mijn, 
20  Doet  mir  anscijn 

Din  gonst  met  trauwen. 

Vor  alle  pijn 

Es  medicijn 

Dijn  lief  lic  scauwen. 

25  El  gheen  ghedacht, 

No  dach,  110  nacht, 

Dan  di  alleine. 

Met  ganser  macht 

Mijn  liden  zacht. 
30  Troutzaerte  reine. 

Aloeëtte,  voghel  dein. 

(t.  a.  p.  bl.  205). 

Aloeëtte,  voghel  clein, 
Dijn  nature  es  zoet  ende  rein, 
So  es  dijn  edel  zanc. 
Daer  dienstu  met  den  Here  allein 
5  Te  love  om  sinen  danc. 

Daer  omme  bem  ie  met  di  ghemein; 
Ander  voghel  willic  ghein 
Dan  di,  mijn  leven  lanc. 
Aloeëtte,  voghel  clein, 
10  Dijn  nature  es  zoete  ende  rein, 
So  es  dijn  edel  zanc. 

Nider  boos,   onreine,  vilein, 
De  rouc  die  es  wel  dijn  compein, 
Neimt  dien  in  u  bedwanc. 
15  Laet  minlic  hertzen  sijn  bi  eyn 
Sonder  loos  bevanc. 

Aloeëtte,  voghel  clein, 
Dijn  nature  es  zoete  ende  rein, 
So  es  dijn  edel  zanc. 
20  Daer  dienstu  met  den  Here  allein 
Te  love  om  sinen  danc. 

Ghequetst  ben  ie  van  binnen. 

(Horae  Belgicae  II,  N.  97). 

Ghequetst  ben  ie  van  binnen, 
Doorwont  mijn  hert  so  seer, 
Van  uwer  ganscher  minnen 
Ghequetst  so  lanc  so  meer. 
5  Waer  ie  mi  wend,  waer  ie  mi  keer, 
In   can   gherusten   dach  noch  nachte; 
Waer  ie  mi  wend,  waer  ie  mi  keer, 
Ghi  sijt  alleen  in  mijn  ghedachte. 

Mijn  hert  altijt  heeft  verlanghen. 

(t.  a.  p.  No.  96). 

Mijn  hert  altijt  heeft  verlanghen 
Naer  u,  die  alderliefste  mijn, 
Uw  liefde  heeft  mi  omvanghen, 
Uw  eighen  wil  ie  sijn. 
5  Voor  al  die  werelt  ghemene, 
So  wie  dat  hoort  oft  siet, 
Hebdi  mijn  herte  allene: 
Daerom,  lief,  en  begheeft  mi  niet! 

God  gheve  ons  eenen  bilden  wert. 

(OVl.   Lied.   en   Ged.  bl.   230). 

God  gheve  ons  eenen  bliden  wert, 
So  sijn  de  gasten  vroilic  jo ! 
Die  altoos  blidelic  ghebert, 
So  moochwi  ganslijch  wesen  vro; 
5  Ach,  lieve  her  wert,  nu  doe  also. 

Waer  dranc  nye  man  so  goet  ghelach  ? 
Updat  die  wert  es  zorghen  quijt, 
So  wilwi  comen  alden  dach 
Van  nuchtens  toter  verspertijt. 
10  Dese  wert  moet  sijn  ghebenedijt, 
Hine  acht  des  truerens  niet  een  stro. 

Wael  op,  laet  ons  dan  vroilic  sijn; 
Want  ons  die  wert  veil  vruechden  gan. 
Wi  drinken  hier  so  goeden  wijn, 
15  Wat  souden  wi  noch  besceiden  dan? 
God  gheve  hem  heil,  diet  ons  vorwan, 
Sijn  leven  lanc,  met  vruechden  ho. 

Scinc  in,  scinc  in  den  duutschen  traen, 
Die  luden  doet  so  suetzen  clanc. 
20  Wi  willen  truerens  avelaen; 

Ach  vruechde,  nemmermeer  vergane ! 
Die  ons  benijdt,  hi  hebbe  ondanc; 
Ie  wilde  hi  zate  in  Jerico. 

God  gheve  ons  eenen  bliden  wert, 
25  So  sijn  de  gasten  vroilic  jo! 
Die  altoos  blidelic  ghebert, 
So  moochwi  ganslijch  wesen  vro; 
Ach,  lieve  her  wert,  nu  doe  also. 

Hi  sprac :  Lief,  wiltu  mijfis  ghedincken. 

(Home  Belgicae  II,  No.  98). 

Hi  sprac:  „Lief,  wiltu  mijns  ghedincken, 
Dinen  orlof  willic  ontfaen. 
Mijn  hertebloet  willic  u  scincken, 
Dijn  goetlicheit  willic  di  laen. 
5  Och,   ghedinck  mijns!" 

Si  sprac:   ,, Hebbic  dat  wel  verstaen  ? 
Ach  leider!   moetwi  ghesceiden  sijn? 
Dijn  hertebloet  willic  ontfaen, 
Ende  leggent  nevens  dat  herte  mijn. 
10  Och,   ghedinck  mijns!" 

Hi  sprac:  ,,In  mach  niet  langher  beien, 
Van  dies  ie  in  mijn  herte  doghen." 
Wel  droefelic  ghinc  si  doe  screien, 
Die  tranen  spronghen  haer  uten  oghen: 
15  Och,   ghedinck  mijns!" 

Doen  hise  so  droefelic  sach  screyen, 
Doen  droefde  hem  sijn  herte  binnen; 
Doen  en  wilde  hi  niet  langher  beien, 
Hi  en  sprac  met  enen  droeven  sinne: 
20  Och,   ghedinck  mijns!" 

Hi  nam  een  mesken  in  sijn  hant, 
Hi  sprac:  ,,Hout  van  den  bloede  mijn! 
Soe  waer  ghi  comt  in  enech  lant, 
Dat  u  ghedincke  waeraf  dat  si. 
25  Och,   ghedinck  mijns!" 

Doen  si  dat  mes  ghetogheh  sach, 
Si  sprac:  ,,Saltu  di  selven  steken? 
Wat  salie  doen,  o  wi,  o  wach ! 
Mi  dunct  mijn  herte  sal  mi  breken. 
30  Och,   ghedinck  mijns!" 

Die  joncfrouwe  bleef  in  groten  sorghe; 
Dat  was  in  also  corter  stont. 
Hi  nam  aen  hare  sint  Janne  te  borghe ; 
Die  tranen  vielen  haer  in  den  mont. 
35  Och,   ghedinck  mijns!" 

Si  stac  hem  een  vingherlijn  aen  der  hant, 
Dat  was  al  van  finen  goude, 
So  waer  hi  quame  in  enech  lant, 
Dat  hi  haers  ghedincken  soude. 
40  Och,   ghedinck  mijns!" 

Die  joncfrouwe  was  van  hem  ghesceiden, 
Ende  si  bleef  in  groten  rouwe. 
Si  sprac:  ,,Onse  Here  moet  u  gheleiden, 
Ende  u  beschermen  onse  soete  Vrouwe ! 
45  Och,   ghedinck  mijns!" 

Die  joncfrouwe  ghinc  op  hare  camer  saen, 
Haer  selven  ghinc  si  daer  ontcleiden, 

Een  suver  cleet  heeft  si  aneghedaen, 
Een  heilich  leven  ghinc  si  doe  leiden. 
50  Och,   ghedinck  mijns!" 

In  een  prieel  quam  ie  ghegaen. 

(OVl.  Lied.  bl.  327). 

,,In  een  prieel  quam  ie  ghegaen, 
Aldaer  ie  bloemkine  scone  vant  staen. 
Daer  pluctic  minen  lieve  saen 
Van  violetten  desen  hoet. 
5  Steet  hi  mi  wale, 
Draghicken  wale, 
Dunct  hi  u  goet  ?" 

„Joncfrouwe,  dien  hoet 
Die  staet  u  wale. 
10  Wel  overcuusche,  scone  smale, 
Gheeft  mi  den  hoet, 
Soe  doedi  wale, 
Gheeft  mi  den  hoet!" 

,,Ic  en  wille,  hi  es  soe  fijn; 
15  Dien  hoet  sal  draghen  mijn  minnekijn. 

Dat  ghi  mi  bidt,  gheeft  mi  onmare ; 

Te  biddene  sone  hebdi  ghenen  spoet. 

Steet  hi  mi  wale, 

Draghicken  wale, 
20  Dunct  hi  u  goet?" 

,,Gherechte  minne  es  een  scarp  sweert, 
Dat  God  den  jongelinge  gheeft  ghebaert. 
Dat  ie  u  bidde  heeft  u  onmare  ? 
Te  biddene  sone  hebbic  ghenen  spoet  ? 
25  Wel  overcuusche,  scone  smale, 
Gheeft  mi  den  hoet, 
Soe  doedi  wale, 
Gheeft  mi  den  hoet!" 

, Jonenere,  u  woerde  sijn  onghetrouwe". 
30  —  „Si  en  sijn  niet,  wel  scone  joncfrouwe! 
—  ,  Jonenere,  soe  doet  minen  raet, 

Ende  noempt  u  lief  sonder  baraet". 
—  ,,Ghenade,  joncf rouwe,  hoet  mi  vergaet, 
Ghi  sijt  mijn  troest,  mijn  toeverlaet. 
35  Ghenade,  lief,  al  doer  oetmoet ! 
Ie  blive  hier  doet, 
Ine  hebbe  den  hoet". 

,,Seker  soe  dadic  sonde  groet, 
Sloeghic  mijn  lief  aldus  te  doot ! 
40  Nu  staet  op,  wi  selen  gaen 
Blidelike  al  sonder  waen." 

God  gheve  ons  tonser  minnen  spoet ! 


_     n 


" 


Nemmermeer  en  moet 
Quaet  dorper  weten, 
45  Wat  die  minne 
Ons  beiden  doet". 

Wij  willen  van  den  kerels  zinghen. 

Zie  OVl.  Lied.  en  Ged.  bl.  154  en  C.  Cath.  v.  d.  Graft, 

Middelnederlands che  Historieliederen,  no.  IV. 

Wi  willen  van  den  kerels  zinghen, 

Si  sijn  van  quader  aert; 

Si  willen  de  ruters  dwinghen, 

Si  draghen  enen  langhen  baert. 
5  Haer  cleedren  die  zijn  al  ontnait, 

Een  hoedekijn  up  haer  hooft  ghecapt, 

Tcaproen   staet  al  verdrayt; 

Haer  cousen  ende  haer  scoen  ghelapt. 

Wronglen,   wey,  broot  ende   caes 
10  Dat  heit  hi  al  den  dach; 

Daer  omme  es  de  kerel  so  daes, 

Hi  hetes  meer  dan  hijs  mach. 

Henen  groten  rucghinen  cant 

Es  arde  wel   sijn  ghevouch, 
15  Dien  neimt  hi  in  sijn  hant, 

Als  hi  wil  gaen  ter  plouch. 

Dan  comt  tot  hem  sijn  wijf,  de  vule, 

Spinnende  met  enen  rocke, 

Een   sleter  omtrent  hare  mule, 
20  Ende   gaet  sijn  scuetle  broeken. 

Wronghele  ende  wey,  broot  ende  caes 

Dat  heit  hi  al  den  dach; 

Daer  omme  es  de  kerel   so   daes, 

Hi  hetes  meer  dan  hijs  mach. 

25  Ter  kermesse  wille  hi  gaen, 

Hem  dinct  datti  es  een  grave; 

Daer  wilhijt   al  ommeslaen 

Met   sinen  verroesten   stave. 

Dan  gaat  hi  drincken  van  den  wine, 
30  Stappans  es  hi  versmoort; 

Dan  es  al  de  werelt  zine, 

Stede,   lant  ende  poort. 

Wronghele  ende  wey,  broot  ende  caes,  enz. 

Met  eenen  zeeuschen  knive 
35  So  gaet  hi  duer  sijn  tassche; 

Hi  comt  tote  zinen  wive, 

Al  vul  brinct  hi  sine  flassche. 

Dan  gheift  soe  hem  vele  quader  vlouke, 

Als  haer  de  kerel  ghenaect; 
40  Dan  gheift  hi  haer  een  stic  van  den  lijfcouke, 

Dan  es  de  pays  ghemaect. 

Wronghele  ende  wey,  broot  ende  caes,  enz. 

Dan  comt  de  grote  cornemuse, 

Ende  pijpt   hem   turelureleruut; 
45  Ay,  hoor  van  desen  abuze, 

Dan  maecsi  groot  gheluut. 

Dan  sprincsi  alle  al  over  hoop, 

Dan  waecht  haer  langhe  baert. 

Si  maken  groot  gheloop, 
50  God  gheve  hem  quade  vaert. 

Wronghele  ende  wey,  broot  ende  caes,  enz. 

Wi  willen  de  kerels  doen  greinsen, 
Al  dravende  over  tvelt, 
Hets  al  quaet  dat  zi  peinsen, 
55  Ie  weetze  wel  bestelt. 

Men  salze  slepen  ende  hanghen, 
Haer  baert  es  alte  lanc; 
Sine  connens  niet  ontganghen, 
Sine  dochten  niet  sonder  bedwanc. 

6o  Wronghele  ende  wey,  broot  ende  caes 
Dat  heit  hi  al  den  dach; 
Daer  omme  es  de  kerel  so  daes, 
Hi  hetes  meer  dan  hijs  mach. 

Den  dach  en  wil  niet  verborghen  sijn. 
(Hor.   Belg.   II,   No.   64). 

„Den  dach  en  wil  niet  verborghen  sijn, 
Het  is  schoon  dach,  dat  dunket  mi. 
Mer  wie  verborghen  heeft  sijn  lief, 
Hoe  node  ist  dat  si  scheiden!" 

5  ,, Wachter,   nu   laet  uw   schimpen   sijn, 
Laet  slapen  die  allerliefste   mijn ! 
Een  vingherlinc  root  sal  ie  u  schinken, 
Wildi  den  dach  niet  melden". 

„Och  meldic  hem  niet,  rampsalich  wijf, 
10  Het  gaet  den  jonghelinc  aen  sijn  lijf. 
Hebdi  den  schilt,  ie  hebbe  die  speer: 
Daer  mede  maket  u  van  hier!" 

Die  jonghelinc  sliep  ende  hi  ontspranc. 
Die  liefste  hi  in  sijn  armen  nam: 
15  ,,En  latet  u  niet  so  nae  ter  herten  gaen, 
Ie  come  noch  tavont  weder". 

Die  jonghelinc  op  sijn  vale  ros  trat, 
Die  vrouwe  op  hogher  tinnen  lach. 
Si  sach  so  verre  noortwaert  inne 
20  Den  dach  door  die  wolken  opdringhen. 

,,Haddic  den  slotel  van  den  daghe, 
Ie  weerpen  in  gheender  wilder  Masen, 
Oft  vander  Masen  tot  inden  Rijn, 
Al  en  soude  hi  nemmer  vonden  sijn". 

Naer  Oostland  willen  wy  ryden. 
(OVl.  Lied.  bl.  35;  Hor.  Belg.  II,  No.  105) 

Naer  Oostland  willen  wy  ryden, 
Naer  Oostland  willen  wy  mee, 
Al  over  die  groene  heiden, 

Frisch  over  die  heiden, 
5  Daer  isser  een  betere  stee. 

Als  wy  binnen  Oostland  komen 
Al  onder  dat  hooge  huis, 
Daer  worden   wy  binnen   gelaten 
Frisch  over  die  heiden, 
10  Zy  heeten  ons  willekom  zijn. 

Ja,   willekom  moeten  wy  wezen, 
Zeer  willekom   moeten  wy  zijn, 
Daer  zullen  wy  avont  en  morgen, 
Frisch  over  die  heiden, 
15  Noch  drinken  den  koelen  wijn. 

Wy  drinken  den  wijn  er  uit   schalen, 
En  tbier  ook  zoo  veel   ons  belieft; 
Daer  is  het  soo  vrolijc  te  leven, 
Frisch  over  die  heiden, 
20  Daer  woenter  mijn  zoete  lief. 

Ie  sie   die  morghensterre. 

(t.  a.  p.   173;  Hor.   Belg.   II,   No.   58) 

,,Ic  sie   die  morghensterre, 
Mijns   lievekens  claer   aenschijn, 
Men   salse   wecken   met   sanghe 
Die  alderliefste  mijn". 

5  „Wie  isset  die  daer  singhet 
Ende  mi  niet  slapen  en  laet  ? 
Hi  sal  sijn  singhen  laten, 
Voorwaer  segghe  ie  hem  dat." 

,,Dat  ben  ie,  ridder  coene, 
10  Een  ridder  wel  ghemeit. 
Wanneer  suldijs  mi  lonen 
Alle  mijn  sanghes  arbeit?" 

,,Coomt  noch  tavond  spade 
Al  voor  mijns  vaders  hof. 
15  Aldaer  sal  ics  u  lonen, 

En  secht  daer  niemant  of!" 

Den  dagh  die  nam  een  einde. 
Die  jonghelinc  quam  aldaer. 
Met  sinen  blanken  armen 
20  Woude  hise  ombevaen. 

„Nu  staet,  joneneer,  stille, 
En  rijdt  mi  niet  te  nae ! 
Ie  moet  noch  eerste  weten 
Wat  loon  ie  soude  ontfaen". 

25  „Berghen  ende   lant,    schoon  joncfrouwe, 
Sal  u  vri  eighen  sijn, 
Ende  boven  alle  die  daer  leven 
Suldi   die  alderliefste   sijn". 

„Sal    ie    boven    alle    joncf rouwen 
30  Dijn  alderliefste  sijn, 
So  suldi,   ridder  coene, 
Mijns   lij  f  s   gheweldich   sijn". 

Si  namen  daer  malcander, 
Si  ghinghen  enen  ganc 
35  Al  onder  een  lindeken  groene, 
Die  nachtegael  daer  op  sanc. 

Hi  liet  sijn  mantel  glijden 
Beneden  in  dat  gras, 
Om  dat  sijn  sporen  vanden  douwe 
40  Niet   en   souden   werden   nat. 

Daer  laghen  si  twee  verborghen 
Die  lieve  langhe  nacht, 
Vanden  avont  totten  morghen, 
Tot  dat  scheen  den  lichten  dach. 

Ie  secli  adieu. 
(t.  a.  p.  bl.  366;  Hor.  Belg.  II,  No.  99,  100). 

Ie  sech  adieu,  wi  twee  wi  moeten  scheiden, 
.   Bi  u  laet  ie  dat  herte  mijn; 

Al  waer  ghi  sijt,  daer  salt  oec  sijn, 

Tsi  vroud  of  pijn, 
5  Altoos  sult  ghi  die  liefste  sijn. 

Adieu,  adieu,  adieu,  tmoet  immer  wesen, 
Adieu,  adieu,  alst  wesen  moet. 
Ie  ben  ghewont,  ie  secht  u  bloot, 
Mijn  hert  lijdt  noot, 
10  Ghi  sijt  mijn  medicijn. 

Cost  ie  u  eer  of  doocht  bewisen, 
Dat  sal  ie  doen  nae  mijn  vermach, 
Bi  u  te  bliven  nacht  ende  dach 
Sonder  verdrach, 
15  Sonder  besweert  te   sijn. 

Och  weerde  boel,  ie  moet  u  altijt  eren 
Ende  dienen  u  in  al  mijn  tijt, 
So  worde  ie  alles  trurens  quijt, 
Ende  lief,  in  jolijt 
20  Uw  eighen  dienre  wil  ie  sijn. 

Belieft  u  wat,  soet  lief,  dat  laet  mi  weten, 
Ghi  sult  mi  vinden  altoos  bereet, 
Met  u  te  liden  goet  ende  leet, 
Als  ghi  wel  weet, 
25  Gi  sult  die  liefste  bliven. 
Ewich  uw  eighen, 
Stadich   sonder   scheiden. 

Het  daghet  in  den  oosten. 

(t.  a.  p.  bl.  ui ;  Hor.  Belg.  II,  No.  16;  Kalff, 

t.  a.  p.   bl.    148 — 155;   J.    G.    R.    Acquoy, 

Middeleeuzvsche  geestelijke  liederen  en  leisen. 

J.   te   Winkel,    Ontwikkelingsgang   II,    79. 

's-Gravenhage,  Nijhoff  1888. 

„Het  daghet  in  den  oosten, 
Het   lichtet   overal; 
Hoe  luttel  weet  mijn  liefken 
Och,  waer  ie  henen  sal, 
5       Hoe    luttel   weet   mijn    liefken ! 

Och,  warent  al  mijn  vrienden 
Dat  mijn  vianden   sijn, 
Ie  voerdi  uten  lande, 
Mijn  lief,  mijn  minnekijn ! 

10       Ie   voerdi   uten   lande". 

,,Dats  waer  soudi  mi  voeren, 
Stout  ridder  wel  ghemeit  ? 
Ie  ligghe   in  mijns   liefs  armkens 
Met  groter  waerdicheit. 
15       Ie  ligghe  in  mijns  liefs  armkens", 

,,Lichdy  in  uws  liefs  armen? 
Bilo !   ghi  en  secht  niet  waer: 
Gaet  henen  ter  linden  groene, 
Versleghen  so  leit  hi  daer. 
20       Gaet  henen  ter  linden  groene!" 

Tmeysken   nam   haren  mantel, 
Ende  si  ghinc  enen  ganc 
Al  totter  linde  groene, 
Daer  si  den  doden  ,vant. 
25       Al  totter  linde  groene. 

„Och   lichdi   hier  verslaghen, 
Versmoort  al  in  uw  bloet ! 
Dat  heeft  ghedaen  u  roemen 
Ende  uwen  hooghen  moet. 
30       Dat   heeft   ghedaen   uw   roemen. 

Och  lichdi  hier  verslaghen, 
Die  mi  te  troosten  plach ! 
Wat  hebdi  mi  ghelaten 
So  menighen  droeven  dach ! 
35      Wat  hebdi  mi  ghelaten!" 

Tmeisken  nam   haren  mantel 
Ende  si  ghinck  enen  ganc 
Al  voor  haers  vaders  poorte, 
Die    si   ontsloten   vant. 
40      Al  voor  haers  vaders  poorte. 

,,Och  is  hier  enich  here 
Oft  enich  edel  man, 
Di  mi  nu  minen  doden 
Begraven  helpen  can  ? 
45       Die  mi  nu  minen  doden  — " 

Die   heren   sweghen   stille, 

Si  en  maecten  gheen  gheluut; 
Dat  meisken  keerde  haer  omme, 
Si  ghinc  al  wenende  uut, 
50       Ende  si   ghinc  wederomme. 

Si  nam  hem  in  haren  armen, 
Si  custe  hem  voor  den  mont 
In  eender  corter  wilen 
Tot  also  menegher  stont. 
55       In  eender  corter  wilen. 

Met  sinen  blancken  swaerde 
Dat  si  die  aerde  op  groef, 
Met   haer   sneewitten   armen 
Ten  grave  dat  si  hem  droech. 
60      Met  haer  sneewitten  armen. 

,,Nu  wil  ie  mi  gaen  begheven 
In  een  clein  cloosterkijn, 
Ende   draghen   swarte   wilen, 
Ende  worden  een  nonnekijn. 
65       Ende   draghen  swarte  wilen". 

Met  hare  claerder  stemme 
Die  misse  dat  si  sanc; 
Met  haer  sneewitten  handen  t 
Dat  si  dat  belleken  clanc. 
70       Met  haer  sneewitten  handen. 

Het  waren   twee    conincskinderen. 

OVl.    Lied,  bl.   142;  Hor.   Belg.   II,   No.   27; 
Kalff,  t.  a.  p.  bl.  227  vlgg. 

Het  waren  twee  conincskinderen, 
Si  hadden  malcander  so  lief, 
Si  conden  bi  malcander  niet  comen : 
Het  water  was  veel  te  diep. 

5  Wat  deed  si  ?  Sy  stak  op  drie  keersen, 
Als  savons  het  dagelicht  sonc: 
„Och  liefste,  comt,  swemter  over!" 
Dat  deed  sconincs  sone,  was  jonc. 

Dit  sach  daer  een  oude  quene, 
10  Een  also  vileinich  vel; 

Sy  ghinker  dat  licht  uutblasen. 

Daer  verdronker  dien  jonghen  helt. 

m 

„Och  moeder",  seidese,   ,, moeder! 
Mijn  hoofjen  doet  mijnder  so  wee, 
15  ,, Mocht  icker  een  cort  half  uertje 
Spanceren  al  langhes  de  see?" 

„Och  dochter",   seidese,    „dochter! 
Alleen  en  meucht  ghi  niet  gaen; 
Weet  op  u  joncste  suster, 
20  Ende  later  die  met  u  gaen". 

„Mijn   alderjoncste    suster 
Dat  is  also  deinen  kint, 
Si  pluct  maer  al  de  roosjens, 
Die  si  in  haer  weghen  vint. 

25  Si  pluct  maer  al  die  roosjens, 
En  die  bladertjens  laet  si  staen: 
Dan  segghen  maer  alle  de  lieden: 
Dat  hebben  conincs  kindren  ghedaen". 

„Och  moeder,  mijn  joncste  broeder 
30  Alleen  en  meucht  ghi  daer  niet  gaen: 
Weet  op  u  joncsten  broeder, 
Ende  later  die  met  u  gaen". 

„Och   moeder,   mijn  joncste   broeder 
Dat  is  also  cleinen  kint, 
35  Hy  loopter  naer  al  de  voghels, 
Die  hy  in  sijn  weghen  vint". 

De  moeder  ghinc  nae  de  kerke, 
De  dochter  ghinc  haren  ganc, 
Tot  sy  er  by  twater  een  visscher, 
40  Haers  vaders  visscher  vant. 

„Och   visscher",    seidese,    „visscher, 
Mijn  vaders  visscherkijn! 
Woudt  ghi  een  weinich  visschen, 
Tsoud  u  wel  ghelonet  sijn". 

VERWIJS,   III. 

45  Hi  smeet  sijn  net  int  water, 

De  lootjens  die  ghingen  te  gront. 
Hoe  haest  was  daer  ghevisschet 
Sconincs  sone,  van  jaren  was  jonc. 

Wat  troc  si  van  haer  hande  ? 
50  Een  vingherlinc  root  van  gout: 
„Hout  daer,  mijns  vaders  visscher! 
Dees  vingherlinc  root  van  gout". 

Si  nam  hem  in  haer  armen, 
Si  custen  hem  voor  sijn  mont: 
55  „Och  mondeken,   cost  ghi  spreken, 
Och  hertjen,  waert  ghijder  ghesont!" 

Si  nam  hem  in  haer  armen, 
Si  spronker  mee  in  de  see: 
„Adieu,  mijn  vader  en  moeder! 
60  Ghi  siet  mi  nemmermee. 

Adieu,  mijn  vader  en  moeder, 
Mijn  vriendekens  alle  ghelijc. 
Adieu,  mijn  suster  en  broeder! 
Ie  vaerder  nae  themelrijc". 

Wildy  koren  een  goet  niea  liet. 

(OVl.  Lied.  bl.   126;  Hor.  Belg.  II,  No.  4) 

Wildy  horen  een  goet  nieu  liet  ? 
Ende  dat  sal  ie  ons  singhen, 
Wat  heer  Danielken  is   ghesciet 
Al  met  vrou  Venus  minne. 

5  „Oorlof",   sprac  hi,    „vrouwe  waert! 
Ende  ie  wil  van  u  scheiden, 
Ie  wil  gaen  trecken  te  Romen  waert 
Al  om  des  paus   gheleiden". 

„Heer  Daniël,  wilt  ghi  oorlof  ontfaen, 
10  Ie  en  wil  u  niet  begheven: 
Laet  ons  in  die  camer  gaen 
Die  hoochste  minne  pleghen". 

„Dat  en  doe  ie  niet,  vrouwe  fier! 

Mi  dunct  in  alle  minen  sinne 
15  Uw  oghen  bernen,  al  waert  een  vier, 
Mi  dunct  ghi  sijt  een  duvelinne". 

„Heer  Daniel,  wat  ist  dat  ghi  secht? 
Ghi  en  dort  u  niet  vermeten, 
Coomt  ghi  noch  weder  in  den  berch, 
20  Dat  woort  en  sal  ie  niet  vergheten". 

„Trouwen,  neen  ie,  joncfrou  stout! 
Nu  noch  te  ghenen  stonden 
En  peise  ie  om  dinen  roden  mont, 
Die  en  achte  ie  niet  tot  allen  stonden". 

25  „Daniel,  wilt  gi  oorlof  ontfaen, 
Neemt  oorlof  aen  die  grisen. 
Werwaert  dat  ghi  henen  keert, 
Onsen  lof  sult  ghi  altijt  posen' \ 

Hi  nam  een  staf  al  in  sijn  hant, 
30  Ende  hi  streec  te  Romen  binnen: 
„Nu  biddic  Maria,  die  moeder  Gods, 
Dat  ie  den  paus  mach  vinden". 

Doen  hi  quam  voor  den  paus  ghegaen, 
Voor  onsen  eertschen  vader: 
35  „Here,  ie  soude  mi  biechten  gaern, 
Ende  roepe  op  God  ghenade. 

Ie  soude  mi  biechten  seer  bevreest 
Met  alle  minen  sinne, 
Ie  heb  seven  jaer  in  den  berch  gheweest 
40  Met  vrou  Venus,   die  duvelinne". 

„Hebdi  seven  jaer  in  den  berch  gheweest 
Met  vrou  Venus,  die  duvelinne, 
So  sult  ghi  bernen  ewelijc 
Al  in  die  helsche  pine". 

45  Die  paus  nam  enen  droghen  stoc, 
Ende  stac  hem  in  die  aerde  beneven: 
„Wanneer   desen   stoc   rosen   draecht, 
Dan  sijn  uw  sonden  vergheven". 

Vermaledijt  moeten  die  pausen  sijn. 

50  Die  ons  ter  hellen  driven ! 

Si  hebben  Gode  so  menighe  siele  ghenomen, 
Die  wel  behouden  mochten  bliven. 

Hi  tooch  te  Ronsen  op  thoghe  huus 
Om  drie  sijnder  suster  kinder. 
55  Die  nam  hi  al  metter  hant, 

Ende  leidese  bi  Venus  sijnder  vriendinne. 

Als  doen  den  derden  dach   ommequam, 
Dien  droghen   stoc  droech   rosen; 
Men  sant  bode  ende  wederbode 
6o  Om  heer  Daniel  te  soeken. 

Doen  hi  voor  den  berch  quam, 
Vrou  Venus  die  quam  hem  teghen: 
Secht  mi,  secht  mi,  Daniel  fijn! 
Hoe  is  die  reise  gheleghen?" 

65  „Hoe  nu  die  reise  is   gheleghen, 
Daer  toe  is  mi  so  leide: 
Die  paus  heeft  mi  sulken  troost  ghegheven, 
Ewelic  van  God  te  sijn  ghescheiden". 

Si  sette  hem  enen  stoel, 
70  Daer  in  so  ghinc  hi  sitten. 

Si  haelden   hem   enen  vergulden  nap, 
Ende  wilde  Danielken  schinken. 

Hi  en  wilde  eten  noch  drinken, 
Si  wilde  enen  raet  visieren, 
75  Hoe  si  in  die  camer  soude  comen 
Met  seven  camenieren. 

Mer  doen  si  uter  camer  quam 
Al  lachende  ende  al  spelende, 
Al  hadde  si  ewelic  ghespeelt, 
80  Heer  Daniel  die  hadde  ghesweghen. 

Mer  die  dit  liedeken  eerstwerf  sanc, 
Sijn  harte   lach  hem  in  dolen. 
Hi  was  liever  in  Venus  bedwanc 
Dan  in  helsche  scholen. 

Wat  dinge  men  met  herten  doet. 
(O VI.   Lied.   en  Ged.  bl.   112) 

Wat  dinge  men  met  herten  doet, 

Dan   dar  men  niet  verwerken, 
Ende  anders  hevet  crancken  spoet, 

Dits  openbare  int  merken. 
5      Wat  sal  een  voghel  sonder  vlerken, 
Die  bliven  moet  bin  zinen  sperten  ? 
In  wil  niet  doen,  en  si  met  herten. 

Met  herten  willic  werc  bestaen, 

So  ne  sal  mi  niet  verlangen: 
10  Verlangen  comt  hem  dickent  aen, 

Die  anders  werc  bevanghen. 

Met  herten  mach  men  dies  ontgangen; 
Verlanghen  brinct  al  werc  te  smerten: 
In  wil  niet  doen,  en  si  met  herten. 

15  So  waer  hem  binden  herten  twee 
Eendrachtich   sonder   sceiden, 
Daer  deen  den  andren  niet  ontgee, 
Die  moghen  vroylic  beiden. 
Met  herten  wil  ie  mi  bereiden 
20  Daer  toe,   ondanc   der  niders  perten: 
In  wil  niet  doen,  en  si  met  herten. 

Here  God,  wilt  hem  ghehingen  das, 

Die  hem  met  herten  bindet, 
Dat  elc  wel  houde  zinen  pas, 
25       Ende  sceidens  niet  bewindet. 

Hout  stede  ende  trauwe,  die  trauwe  vindet; 
Trouwe  ne  sal  mi  niet  ontverten: 
In  wil  niet  doen,  en  si  met  herten. 

Altoes  moeten  mijn  oghen  sien. 
(Borchgravinne  van   Vergt,  vs.   566  vlgg.) 

Altoes  moeten  mijn  oghen  sien, 

Waer  sie  mijn  lief  vereeschen  moghen, 

Want  hi  heeft  al  die  herte  mijn. 
Des  moeti  hebben  met  die  oghen. 

Ie  late  haer  gerne  afslaen  mijn  hovet. 

Ie  late  haer  gerne  afslaen  mijn  hovet, 
Indien  datse  doch  mire  noot  gelovet, 
Si  die  mi  van  den  senne  rovet 
Metter  treckender  ciere,  die  si  mi  toeghet. 

5  Waeromme  toendi  mi  dat  ghelaet, 
Daer  ghi  mi  namaels  met  verslaet  ? 
Want  alst  met  mi  ter  noot  wert  gaet, 
So   drijfdi  met  mi  uwe   baraet. 

Ay  minne!  u  treken  sijn  te  snel: 
io  Alse  ghi  toent  een,  soe  meindi  een  el; 
Nu  staphans  zoete,   nu   staphans   fel: 
Bleefdi  op  een,  soe  dadi  wel. 

Uwe  baraet  dat  es  te  sterc 
Hen,  die  dienen  in  uwe  perc, 
15  Ende  al  toesetten  hare   ghemerc 
Om  te  voldoene  uwes  willen  werc. 

Ghi  verlost  wise  ende  vroede 
Ende  setse  in  menechfuldegen  moede; 
Als  si  meest  seinen  buten  spoede, 
20  Gheefdi  hen  uwe  gichten  sonder  hoede. 

Ghi  sijt  scalc  ende  goedertieren, 
Sachte  als  een  lam  ende  ongehiere 
Alse  onghetimde  wilde  diere 
In  de  wustine  sonder  maniere. 

Solaes,  God  gheve  u  goeden  dach. 
(Vaderl.  Museum,  I.   bl.   74). 

Solaes,  God  gheve  u  goeden  dach, 

Daer  men  di  eert  met  rechter  trouwen ! 

Ie  dijns  niet  ontberen  en  mach, 
Dies  willic  di  in  rime  bouwen. 
5       Hets  jammer,  dat  si  di  anscouwen, 

Die  draghen  enen  loesen  moet. 

Mochtic  vergheten  allen  rouwen ! 
Solaes  prisic  voer  alle  goet! 

Hoe  mochtic  solaes   ontberen, 
io       Als  ie  sie  ene  beelde  fijn ! 
In  cans  der  liever  niet  gheweren, 
In  moet  dan  haer  eyghen  sijn: 
Si  heeft   soe  vriendelijc   anschijn, 
Hoer  vlamme  dat  mi  berren  doet 
15       Recht  midden  in  die  herte  mijn! 
Solaes  prisic  voer  alle  goet! 

Solaes  verlene  mi  God  die  Here, 
Die  wile  dat  ie  solaes  begere ! 

Ane   u,   reyne   creature. 
(t.  a.  p.   bl.   389). 

Ane  u,   reyne  creature 

Die   alderliefste  boven  allen  wiven, 
Scrivic  saluut  te  deser  ueren 

Ende  wille  tuwen  dienste  bliven 
5  Met  ziele,  met  live,  nacht  ende  dach, 

Tallen  tide,  vroech  ende  spade, 
Met  al  dat  ie  verleisten  mach. 

Wel  suete  lief,  hebt  mijns  ghenade ! 
Miere  herten  troest,  miere  herten  speghel 
10       Soe  sidi  in  mi  gheprent, 
In  mijn  herte,  als  een  seghel! 

Ie  moet  liden  groet  torment, 
Dat  ie  u  niet  en  mach  comen  te  spraken 

Ende  u  daghen  minen  noet. 
15  Wel  scone  lief,  dit  sijn  die  saken, 

Daer  ie  om  quele  toter  doot. 
Mochtic  u  dicke  comen  bi 

Sonder  begrijp  van  niders  fel, 
Soe  waric  alder  sorghen  vri, 
20  Ende  hadde  in  mijn  herte  spel. 
O  wi,  ach  lasen !  nenic  niet ! 

Ie  moet  u  scuwen  ende  vlien 
Doer  quade  tonghen,  diemen  ontsiet! 

Al  ongheluc  moet  hem  ghescien ! 
25  Dit  doet  mi  doghen  grote  pine 

Ende  groet  torment  int  herte  binnen, 
Dat  ie  van  groter  smerte  verdwine 
Sonder  troest;  dat  wilt  bekinnen! 
Op  hope  eest  dat  ie  gheduere, 
30      Dat  noch  beter  werden  sal. 
Al  eest,  dat  ie  nu  drinke  tsuere, 
Ie  hebbe  hope  op  goet  gheval. 
Wildi  bekinnen  mine  quale 

Ende  daeromme  in  u  herte  dincken, 
35  Dat  wetic  wel,  overcuusche  smale, 
Ie  soude  te  blideliker  drinken 
Mijn  rouwe  ende  mijn  bitter  zeer, 
Dat  ie  om  uwen  wille  moet  doghen. 
Scone  joncfrou,  in  bidde  u  nemmeer 
40      Dan  ghi  mijn  pine  hebt  voer  oghen. 

Ie  wil  te  lande  riden. 

(Ovl.  Ged.  bl.  129;  Hor.  Belg.  II,  No.  1;  XI. 
bl.  122;  Kalff,  t.  a.  p.  bl.  yj  vlgg.). 

,,Ic  wil  te   lande  riden", 
Sprac  meester  Hillebrant, 
,,Die  mi  den  wech  wil  wisen 
Te  Barnen  in  dat  lant! 
5  Si  sijn  mi  onbekent  gheweest 
So  menighen  langhen  dach, 
In  driendertich  jaren 
Vrou  Goedele  ie  niet  en  sach." 

,, Wildi  te  lande  riden," 
10  Sprac  hertoch  Abeloen, 

„Ghi  vinter  op  der  merken 

Den  jonghen  helt,  is  coen. 

Ghi  vinter  op  der  merken 

Den  jonghen  Hillebrant: 
15  Al  quaemdi  onder  twaelven, 

Van  hem  wordi  aengherant". 

,,Soude  hi  mi  daer  aenranden 
Met  enen  evelen  moet, 
Ie  doorhouwe  hem  sinen  schilt, 
20  Ten  doet  hem  nemmermeer  goet. 
Ie  doorslae  hem  sinen  schilt 
Met  enen  schermenslach, 
Dat  hijt  siner  vrou  moeder 
Een  jaer  wel  daghen  mach". 

25  ,,Dat  en  suldi  niet  doene", 
Sprac  joneneer  Diederic, 
,,Ic  heb  den  jonghen  Hillebrant 
Met  goeder  herten  lief. 
Ghi  sult  hem  sere  groeten 

30  Al  door  den  wille  mijn, 
Ende  dat  hi  u  laet  riden, 
So  lief  als  ie  hem  mach  sijn". 

Al  metten  selven  woorden 
Hi  die  groene  gaerde  opran 

35  Tot  in  des  merken  pleine, 
Hillebrant,   die  oude  man, 
Tot  in  des  merken  pleine, 
Daer  hi  den  jonghen  vant. 
„Wat  doet  desen  ouden  grise 

40  Hier  in  mijns  vaders  lant  ? 

Ghi  voert  een  harnas  louter, 
Al  waerdi  eens  conincs  kint, 
Ghi  maecter  mijn  jonghe  herte 
Met  sienden  oghen  blint; 
45  Ghi  sout  tsoheime  bliven 
Ende  houden  uw  ghemac". 
Met  enen  hupschen  ghelude 
Die  oude  loech  ende  sprac: 

,,Soude  ie  tsoheime  bliven 
50  Ende  houden  mijn  ghemac  ? 
Van  striden  ende  van  vechten 
Daer  is  mi  af  ghesacht, 
Van  striden  ende  van  vechten 
Al  op  mijn  henenvaert; 

55  Dat  segghic  u  wel,  jonghen  helt, 
Daer  wert  af  grijs  mijn  baert". 

„Den  baert  sal  ie  u  afrucken 
Ende  daertoe  sere  slaen, 
So  dat  u  dat  rode  bloet 
60  Over  uw  wanghen  sal  gaen. 
Uw  harnas  ende  uwen  schilt 
Moet  ghi  mi  ghevende  sijn, 
Ende  bliven  mijn  ghevanghen, 
Behoet  God  dat  leven  mijn". 

65  „Mijn  harnas  ende   schilt 
Daer  heb  ie  mi  met  gheneert, 
Ie  en  was  noit  mijn  daghen 
Van  enen  man  verveert". 
Si  lieten  daer  haer  woorden, 

70  Si  ghinghen  met  swaerden  slaen, 
Ende  wat  si  daer  bedreven, 
Dat  suldi  wel  verstaen. 

Die  jonghe  brocht  den  ouden 
Een  also  swaren  slach, 

75  Mer  dat  hi  van  al  sijn  daghen 
Nie  so  seer  vervaert  en  was; 
Sijn  paert  dat  spranc  te  rugghe 
Wel  twintich  vademen  wijt: 
„Den  slach,  die  ghi  daer  sloeghet, 

80  Heeft  u  gheleert  een  wijf!" 

„Soude  ie  van  vrouwen  leren, 
Dat  waer  mi  grote  schande: 
Ie  heb  noch  ridders  ende  heren 
Binnen  mijns  vaders  lande, 
85  Ie  heb  noch  ridders  ende  cnechten 
Al  in  mijns  vaders  hof. 
Wes  ie  niet  gheleert  en  hebbe, 
Daer  over  lere  ie  noch". 

Het  quam  so  dat  den  ouden 
90  Liet  sinken  sinen  schilt, 

So  dat  hi  den  jonghen  Hillebrant 

Sijn  swaert  al   onderghinc. 
Hi  nam  hem  in  sijn  middele, 
Al  daer  hi  smaelste  was. 
95  Hi  worp  hem  neder  te  rugghe 
Al  in  dat  groene  gras. 

,,So  wie  hem  selven  aen  den  ketel  wrijft, 
Hi  heeft  gaerne  van  den  roet: 
So  hebt  ghi  ghedaen,  ghi  jonghe  helt! 
ioo  Hier  teghen   uwen   wederspoet. 
Spreect  nu  uw  biechte, 
Uw  biechtvader  wil  ie  sijn, 
Dats,  sidi  van  den  wolven, 
Ghenesen  moocht  ghi  sijn". 

105  ,, Wolven  dat  sijn  wolven, 

Si  lopen  door  dat  wout: 

Ie  ben  een  jonghen  deghen 

Gheboren  uut  Grieken  stout. 

Mijn  moeder  hiet  vrou  Goedele, 
110  Een  hertoghinne   fijn, 

Ende  den  ouden  Hillebrant 

Dat  is  die  vader  mijn". 

,,Hiet  uw  moeder  vrou  Goedele, 

Een  hertoghinne  fijn, 
115  Was  Hillebrant  dijn  vader, 

So  bistu  die  sone  mijn." 

Hi  schoot  op  sinen  helme, 

Hi  custe  hem  aen  sinen  mont: 

„Nu  danc  ie  God  den  here, 
120  Dat  ie  u  sie  ghesont". 

„Och  vader,  lieve  vader, 
Die  wonden,  die  ie  heb  gheslaghen, 
Wil  ie  al  mijn  leven  lanc 
In  mijnder  herten  draghen", 
125  —  ,,Nu  swighet,  sone,  stille. 
Der  wonden  weet  ie  wel  raet; 
Wi  willen  van  hier  scheiden: 
God  sterc  ons  op  die  vaert ! 

Nu  nemet  mi  gh  e  vanghen 


148 

130  Als  men  enen  ghevanghen  doet. 
Vraghen  u  dan  die  lieden, 
Wat  man  dat  ghi  daer  voert, 
So  suldi  hen  dan  segghen: 
Tis  een  die  quaetste  man, 

135  Die  oit  op  deser  werelt 
Van  moeder  lijf  ghewan." 

Het  viel  op  enen  Saterdach 
Omtrent  der  verpertijt, 
Dat  die  jonghe  Hillebrant 
140  Die  groene  gaerde  op  reet. 
Hi  voerde  op  sinen  helme 
Van  goude  een  cranselijn, 
Ende  neven  siner  siden 
Den  liefsten  vader  sijn. 

145  Hi  voerde  hem  ghevanghen 
Al  sonder  arghelist, 
Hi  sette  hem  bi  sijnder  moeder 
Boven  haer  aen  haren  disch. 
,,Sone,  wel  lieve  sone, 

150  Dat  gheeft  mi  al  .te  vri, 

Waer  om  ghi  desen  ghevanghen 
Hier  settet  boven  mi?" 

,, Moeder',   seide  hi,   ,, moeder, 

Die  waerheit  sal  ie  u  saghen: 
155  Aen  gheender  groender  heiden 

Had  hi  mi  binae  verslaghen. 

Het  is  Hillebrant  die  oude, 

Die  liefste  vader  mijn: 

Nu  neemt  hem  in  uwen  armen 
160  Ende  heet  hem  willecom  sijn!" 

Si  nam  hem  in  haren  armen, 
Si  custe  hem  aen  sinen  mont: 
„Nu  danke  ie  God,  den  here, 
Dat  ie  u  sie  ghesont. 
165  Wi  willen  van  hier  scheiden 
Ende  varen  in  ons  lant; 

Te  Barnen  binnen  der  steden 
Daer  sijn  wi  wel  becant". 


GEESTELIJKE    LIEDEREN. 

STABAT  MATER. 

Maria  stont  met  groten  rouwe. 
(Belg.  Mus.   III,  441 — 463;  vooral  447). 

Maria  stont  met  groten  rouwe, 
Seere  beweent  met  goeder  trauwe, 
Biden  cruce,  daer  Jhesus  an  hinc. 
Met  drouver  herten  moest  soene  scouwen, 
5  Haer  lieve  kint,   dorsteken,   dorhouwen; 
Tswert  des  rouwen  hare  herte  dorghinc. 

Hoe  droeve  ende  hoe  onblide 
Was  die  moeder  ghebenedide 

Om  haer  kint,  den  waerden  zone, 
10  Doe  zoe  hem  zach  die  pine  liden, 
Al  dorsteken  up  eene  zide, 

Ghecroont  met  eenre  f  eire  crone. 

Wie  es,  die  niet  wenen  en  mach 
Met  Marien,  ende  dit  gheclach 
15       Helpen  draghen  ende  dit  torment, 
Dat  zoe  scauwede  zonder  verdrach, 
Als  upten  goeden  vrindach, 

Daer  Jhesus  leet  zijn  zware  ellent. 

Soe   sachene  vor  smenschen  zonden, 
20  Haer  lieve  kint,    den   feilen   honden 

Televeren  ter  pine  ant  hout. 
Soe  sachene  daer  zo  zere  wonden 
Dor  handen,  dor  voeten,  ter  herten  gronde. 

So  dat  zijn  lechame  wert  al  cout. 

25  Hier  orame,  moeder  alre  minnen, 
Doet  ons  verdrouven  onse  zinnen, 
Dat  wi  bekennen  dat  grote  wee, 
Dat   onze  herte  ontsteke   van  binnen 
Met  Gods  minne,  dat  wi  bekinnen 

30       Gods  rike  ende  begheren  emmee. 

Nu,   helighe  moeder,   doet  als   gbi(?), 
Dat  Jhesus  minne  met  ons  zi, 

Dat  oerboerlijc  es  onzer  zielen, 
Ende  doet  wenen  zo  metti, 
35  Dat  Jhesus  wonden  planten  in  mi 

Ende  zi  mi  gansen  ende  heelen. 

Die  hi  om  onzen  wille  leet, 
An  zijn  cruce,  naect  ontcleet, 
Daer  hi  staerf  na  smenschen  gelike, 
40  Dat  hi  ons  gheve  sulc  beleet, 
Als  onze  ziele  doet  ghesceet 

Van   onzen   lechame,    zijn   hemelrike. 

Vrouzve,  moeder  alre  vroude. 
(Maerlant,  Sp.  Hist.  V,  47,   1   vlgg.). 

Vrouwe,  moeder  alre  vroude, 

Fonteine  van  onsen  behoude, 

Precieus  boven  allen  goude, 

Dierst  alre  steenen  menechfoude, 

Mi  bedinken  mine  scoude, 

Die  ie  wrochte  in  ongedoude. 

Nu  waert  tijt  dat  ie  mi  scoude, 

Ende  ie  bade  omme  uwe  houde. 

Dies  so  biddic  een  deel-  boude. 

Welken  tijt  so  mijn  herte  spoude, 

Dats  alse  dende  coemt  van  mire  oude, 

Hoet  mi  van  den  helschen  coude, 

Dat  mi  dat  vier  niet  en  bescoude, 

Laet  tfleesch  hem  mingen  metter  moude. 

DIES  EST  LAETITIAE. 

Het  is  een  dach  van  vrolicheden. 

(Hor.  Belg.  X,  n<\  21  en  22;  Knuttel,  476 — 479) 

Het   is   een   dach  van  vrolicheden 

In  des  conincs  hove, 
Want  daer  heeft  gewonnen  heden 
Een  maecht  van  groten  love 
5  Een  kynt,  gemaect  al  wonderlijc 
Ende  altemael  genuchtelijc 

Nae  zijnre  menschelicheden. 

Dat  daer  is  onuutsprekelijc 
Ende  dair  toe  onbegripelijc 
10  Na  zijnre  godlicheden. 

Die  moeder  is  dochter  wonderlijc 
Dies  zoens,  hij  is  hoor  vader. 

Waer  hoord  yeman  des  ghelijc  ? 
Hy  is  God  ende  mensch  te  gader; 
15  Hy  is  knecht  ende  daertoe  heer, 

Hy  is  overal,  dats  meer, 
Onbegripelic  te  vynden; 

Hy  is  teghenwoordich  ende  veer, 

Tis  groot  wonder  ende  meer, 
20       Ten  can  gheen  mensch  verzinnen. 

Doe  voortquam  die  Godes  zoen 

Vander  maget  pure, 
Ghelijc  der  ielyen  bloeme  schoon, 
Verwondert  der  natuere, 

25  Dat  die  jonghe  maghet  wan 
Dat  was,  eer  ye  dinc  began, 
Mensch  na  zijn  behagen, 
Dat  die  borsten  der  reynicheit 
Gaven  melck  der  kynstlijcheit 

30       Den  ouden  van  daghen. 

Ghelijc  dat  niet  en  quetst  dat  glas, 
Daer  die   sonne   schijnt   do  re, 

Ghelovet  dat  sy  maghet  was 
Na  der  dracht  als  vore. 
35  Die  moeder  is   gebenedijt, 

Door  wies  besloten  lichaem  lijt 
Die    Gods   zone    geboren. 

Die  borsten  oec  wel  heylich  waren, 

Die  God  in  sine  jonghe  jaren 
40      Te  zugen  hadde  vercoren. 

In  den  duuster  wan  die  maecht 

Der  zonnen  verlichter. 
Die  prins  wert  inden  stal  gelaecht, 
Alder  werelt  stichter. 

45  Men  bant  hem  mit  een  wieghebant, 
Die  de  sterren  maecte  mitter  hant, 

Doe  hy  den  hemel  wrachte. 
Hy  weende  als  een  kindekijn  mede, 
Die   donren  inden  wolken   dede, 

50       Doe  hy  opvoer  met  crachte. 

God  den  harkerkiin  ontboot 

Des  nachts  al  by  hooreri  beesten 

By  den  engel  blyscap  groot 
Al  van  des  conincx  feesten, 
55  Dat  gewonnen  had  een  maecht. 

In  eenre  krebbe  was  hy  gelaecht, 
In   doekelkijn   gewonden. 

Hy  is  alder  werelt  heer, 

Van  gedaente   scoenre  meer 
60       Dan  ye  mensche  was  vonden. 

Doe  men  al  die  werelt  bescreef, 

Doe   ghinc  die  maecht  met  kynde, 
Te  Bethleem  dat  sy  doe  bleef 
Ende  wan  dat  kynt  dair  ynne, 
65  Die  ons  moet  scriven  in  dat  hof, 
Dair   die   enghelen    singhen   lof 

Van  zijnre  waerdicheden. 
Heer  God  van  hemelrijc, 
Gheeft  ons  allen  op  aertrijc 
70       Van  goeden  willen  vrede ! 

Amen. 

Ons  ghenaket  die  avontstar. 
(Hor.  Belg.  X,  No.  14). 

Ons  ghenaket  die  avontstar, 
Die  ons  verlichtet  also  claer: 
Wel  was  haer  doe. 
Susa  ninna  susa  noe, 
5  Jesus  minne  sprac  Marien  toe. 

Dat  huus  dat  hadde  so  menich  gat, 
Daer  Cristus  in   gheboren  was: 

Wel  was  haer  doe. 
Susa  ninna  susa  noe, 
10  Jesus  minne  sprac  Marien  toe. 

Si  sette  dat  kint  op  haren  schoot, 
Si  cussedet  vore  sijn  mondekijn  root; 
Het  was  so  soet. 
Susa  ninna  susa  noe, 
15  Jesus  minne  sprac  Marien  toe. 

Si  sette  dat  kint  op  hare  cnien, 
Si  sprac:  ,, Groot  eer  moet  u  gheschien", 
Wel  was  haer  doe. 
Susa  ninna  susa  noe, 
20  Jesus  minne  sprac  Marien  toe. 

Si  sette  dat  kint  op  haren  aerm, 
Mit  groter  vrouden  sach  sijt  aen; 
Het  was  so  soet. 
Susa  ninna  susa  noe, 
25  Jesus  minne  sprac  Marien  toe. 

Die  moeder  makede  den  kinde  een  bat, 
Hoe   lieflic   dattet   daer  inne   sat ! 
Wel  was  haer  doe. 
Susa  ninna  susa  noe, 
30  Jesus  minne  sprac  Marien  toe. 

Dat  kindekijn  pleterde  mitter  hant, 
Dattet  water  uten  beckin  spranc ; 
Wel  was  haer  doe. 
Susa  ninna  susa  noe, 
35  Jesus  minne  sprac  Marien  toe. 

Die  os  ende  00c  dat  eselkijn 
Die  aenbeden  dat  soete  kindekijn; 
Wel  was  haer  doe. 
Susa  ninna  susa  noe, 
40  Jesus  minne  sprac  Marien  toe. 

God  groet  u  coninghinne. 
(t.a.  p.,  No.  28). 

God   groet   u  coninghinne, 
Maria  soet  gheluit, 

VERWIJS,   III. 

Ghi  sijt  een  vat  vol  minnen, 
Altoos   ghebenedijt. 
5  O  weerde  bruut  der  weelden, 
U  lof  is  ewich  lanc, 
Fonteine  des   ewighen  levens, 
Schenket   ons  der  minnen   dranc  l 

God  groet  u,  alreclaerste, 
10  Die  ie  aenschouwen  mach. 

Maria  onse  bewaerster, 

Si  is  een  ewich  dach 

Vol    schoonheit   sonder    verdrieten. 

Vol  alre  doochden  groot: 
15  Och  mocht  ie  haer  ghenieten, 

Die  edele  rosé  root ! 

God  groet  u>  merghensterre, 
O  spieghel  sonder  smit, 
Schoonheit  sonder  meren, 
20  O  lelie  onbesmit, 
Maria  edele  sonne, 
Ie  mach  u  gheven  prijs, 
Ghi  sijt  een  suver  bloeme, 
Een  rosé  des  paradijs ! 

25  God  groet  u,   suver  maghet, 

O   peerle   der  joncf rouwen   schoon,. 
Ghi  schijnt  ghelijc  der  sonnen 
Al  in  des  hemels  troon. 
Daer  is  si  uutvercoren 

30  Een  spieghel  al  volmaect, 
Als  een  vercierde  rosé, 
Och  moeder  ende  maecht ! 

God  groet  u,  suver  maghet, 

O  soete  medecijn, 
35  Och  dach  die  ewich  daghet, 

Hoe  gheerne  waer  ie  dijn ! 

En  wilt  mi  niet  vergheten, 

Wel   edel  honichroot, 

Als  mi  mijn  herte  sal  breken 
40  In  der  uren  mijnre  doot. 

Och  waer  ie  in  mijns  vader  lant. 
(t.  a.  p.,    No.   43). 

Och  waer  ie  in  mijns  vader  lant, 
So  en  durfte  ie  niet  meer  truren. 
Den  enghen  wech  heb  ie  bestaen, 
Hi  wort  mi  dicwijl  sure. 

5  Den  enghen  wech  den  moet  ie  gaen 
Ende  ie  moet  immer  sterven. 
Ghenoechte,  solaes  ende  alle  vroude 
Die  moet  ie  leren  derven. 

Ie  heb  so   langhe  ghenoechte  ghesocht 
io  In  minnen  der  creaturen: 
Dat  heb  ie  also  duur  becocht: 
Haer  vroude  en  mach  niet  duren. 

Si  moeten  al  ghelaten  sijn 
Mit  herten  ende  ooc  mit  sinnenr 
15  So  blivestu  vri  ende  onghevaen 
Van   hare   valscher  minnen. 

O  lieflic  lief,  een  heimelic  troost,. 
Ie  wil  mi  tot  u  voeghen 
Ende  minnen  onbecant  te  sijn: 
20  In  di  is  mijn  vernoeghen. 

Och  enich  een  ende  anders  gheen,. 
Wanneer  wildi  mi  troosten  ? 
Ie  doghe  so  menich  hertenwee, 
Och  woudi  mi  verloosten ! 

25  Och  edele  siele,  verweende  bruutr 
Laet  staen  u  weenlike  truren. 
Den  ewighen  troost  is  u  belooft, 
Hi  comt  in  corter  uren. 

Och  herte  vri,  hoe  wel  is  di. 
30  Condijt  te  rechte  besinnen, 
Lief  ende  leit  ghetroost  te  sijn 
Ende  God  alleen  te  minnen. 

Der  minnen  quael  is  wee  ende  wael; 
Och  mocht  ie  hem  beschouwen, 
35  Ie  worde  ghesont  in  corter  stont, 
In  hem  is  mijn  vervrouwen. 

Jerusalem,  mijns  vader  lant, 
Nae  di  verlanghet  mi  sere ; 
Hier  is  so  menighe  bitterheit; 
40  Dat  doet  mi  dijns  begheren. 

Dijn  borghers  sijn  so  seer  verblijt 
Van  buten  ende  00c  van  binnen. 
Si  drinken  uter  minnen  vloet, 
Si  moghen  wel  vrolic  singhen. 

45  Si  loven  alle  Gode  soetelic, 
Ten  is  niet  uut  te  spreken; 
Haer  bliscap  is  so  menichfout : 
Den  rouwe  is  al  vergheten. 


DRAMATISCHE    POËZIE. 

W.  J.  A.  JONCKBLOET,  Geschiedenis  der  Middenndl. 

Dichtkunst  III,  506 — 569. 
J.   TE  WINKEL,   Gesch.   der  Nederl.   Letterkunde   I, 

514—539. 
,,       ,,  ,,  Ontwikkelingsgang  der  Nederl.  Let- 

terkunde II,  135  vlgg. 
G.  KALFF,  Gesch.  der  Nederl.  Letterk.  II,  3—65. 
P.  LEENDERTZ  Jr.,  Esmoreit,  Middeleeuwsch  Drama, 

Sijthoff. 
,,  ,,  ,,     Middelnederlandsche  Dramatische 

Poëzie,  Leiden,  Sijthoff,  1907. 
Taal  en  Letteren  XI,  209 — 227;  471 — 473. 
J.    WORP,    Geschiedenis   van   het   Drama   en   van   het 
Tooneel  in  Nederland,  Groningen,  Wolters, 
1904,  bl.  74 — 109. 


157 
EEN  ABEL  SPEL  VAN  ESMOREIT, 

sconincx  sone  van  Ceciliën. 

Leendertz,  t.a.    p.,  bl.  i  vlgg.;  496 — 504. 

God,  die  vander  maghet  was  gheboren, 
Omdat  hi  niet  en  woude  laten  verloren 
Dat  hi  met  sinen  handen  hadde  gemaect, 
Soe  woude  hi  al  moedernaect 
5  Die  doet  sterven  in  rechter  trouwen. 
Nu  biddic  u,  heren  ende  vrouwen, 
Dat  ghi  wilt  swighen  ende  hoeren. 

Het  was  een  coninc  hier  te  voren, 
.In  Sesiliën  was  hi  gheseten 

10  (Verstaet,   soe  moghdi  wonder  weten) 
Ende  ghecreech  een  kint  bi  sijn  wijf. 
Maer  bi  hem  hielt  hi  enen  keitijf, 
Sijns  broeder  sone,  hiet  Robrecht, 
Die   dat  conincrike   na  recht 

15  Altemale  soude  hebben   verworven, 

Hadde  die  coninc  sonder  oer  ghestorven. 
Maer  nu  wert  daer  een  knecht  geboren, 
Dies  Robbrecht  hadde  groten  toren 
Ende  int  herte  groten  nijt. 

20  Nu  seldi  hier  sien  in  corter  tijt, 
Wat  dat  den  jonghelinc  es  ghesciet, 
Hoe  hem  Robrecht  bracht  in  swer  verdriet, 
Ende  enen  Sarrasijn  heft  vercocht, 
Ende  in  groten  elende  brocht, 

25  Ende  oec   die  moeder,   diene  droech, 
Dat  si  daerna  noit  en  loech 
In  twintich  jaren  daer  si  lach, 
Ende  noit  sonne  noch  mane  en  sach: 
Dat  beriet  haer  Robrecht  al. 

30  Nu  swijt,  ende  merct  hoet  begennen  sal. 


Robberecht. 


Ay  mi !  ay  mi  der  leider  gheboert, 

Die  hier  nu  es  comen  voert 

Van  Esmoreit,  den  neve  mijn ! 

Ie  waende  wel  coninc  hebben  ghesijn, 

35  Als  mijn  oem  hadde  ghelaten  dlijf. 

Nu  heeft  hi  al  bi  sijn  wijf 

Een  kint  gecreghen,  die  oude  viliaert. 

O  Sesiliën,  edel  bogaert, 

Edel  foreest,  edel  rijc, 
40  Ie  moet  bliven  ewelijc, 

Edel  foreest,  van  di  bastaert; 

Dies  mijn  herte  alsoe  beswaert, 

Dat  mi  inbringhen  sal  de  doot. 

Maer  bi  den  here  die  mi  gheboet, 
45  Ie  sal  daeromme  pinen  nacht  ende  dach, 

Hoe  ie  dat  wecht  verderven  mach ; 

Ie   saelt  versmoren   oft  verdrincken; 

Daer  salie  nacht  ende  dach  om  dincken, 

Al  soudic  daer  omme  liden  pijn. 
50  Ie  sal  noch  selve  de  coninc  sijn 

Van  Sesiliën,   den  hoghen  lande. 

Ie  sal  oec  pinen  om  haer  scande, 

Der  coninghinnen,  mijns  oems  wijf, 

Dat  hi  nemmermeer  sijn  lijf 
55  Met  haer  en  sal  delen,  die  wigant. 

Aldus  soe  sal  mi  bliven  dlant, 

Machic   volbringhen   dese   dinc. 


Meester 


Waer  sidi,  hoghe  gheboren  coninc, 
Van  Damast  gheweldich  heer? 
60  Mijn  herte  es  mi  van  rouwen  seer, 
Van  saken,  die  ie  hebbe  ghesien. 

De  coninc. 

Platus  meester,  wat  sal  ghescien, 
Daer  ghi  aldus  om  tachter  sijt  ? 

Meester. 

Her  coninc,  te  nacht  te  mettentijt 
65  Was  ie  daer  buten  op  dat  velt; 

Daer  sach  ie  die  locht  alsoe  ghestelt 

Ende  die  planeten  ant  fiermament, 
Dat  in  kerstenrijc  een  kint 
Gheboren  es  van  hogher  weerde, 
70  Dat  u  sal  dooden  metten  sweerde, 
Her  coninc  here,  ende  nemen  dlijf, 
Ende  u  dochter  sal  sijn  sijn  wijf, 
Ende  kerstenheit  sal  si  ontfaen. 

De   coninc. 

Meester,  nu  doet  mi  verstaen, 
75  Wanneer  soe  was  dat  kint  gheboren  ? 

Meester. 

Te  nacht,  her  coninc,  als  ghi  mocht  horen, 
Soe  wort  gheboren  dat  jonghelinc. 
Sijn  vader  es  een  hoghe  coninc 
Van  Sesiliën  in  kerstenlant. 

De  coninc. 

80  Meester,  nu  so  doet  mi  becant, 
Selen  dese  saken  moeten  zijn  ? 

Meester. 

Jaes,  her  coninc,  bi  Apolijn, 
Ofte  en  doe  cracht  van  groter  hoeden. 
Maer  wildi  werken  na  den  vroeden, 
85  Ie  sal  u  enen  raet  visieren, 
Hoe  ende  in  wat  manieren 
Dat  ghi  selt  bliven  in  uwen  staet, 
Want  enen  goeden  scarpen  raet 
Waer  hier  goet  toe  gheoerdeneert. 

De  coninc. 

90  Ay,  nu  soe  benic  ghescofeert ! 

Vander  saken,  die  ghi  mi  telt, 

Es  mijn  herte  alsoe   ontstelt, 

Dat  ie  mi  niet  gheraden  en  can. 
•Maer  ghi  sijt  so  wisen  man, 
95  Platus  meester,   lieve  vrient, 

Ende  hebdt  mi  langhe  met  trouwen  ghedient 

Ende  meneghen  wisen  raet  ghegheven, 

Dat  ie  in  eren  altoes  ben  bleven; 

Nu  biddic  u,  meester  ghetrouwe  ende  goet, 

ioo  Dat  ghi  al  metter  spoet 

Wilt  hulpen  vinden  enen   raet, 
Soe  dat  ie  blive  in  minen  staet 
Ende   vanden   jonghelinc   onghequelt, 
Daer  ghi  mi  dus  vele  af  telt, 

105  Dat  ie  sijns  mach  wesen  vri. 

Meester. 

Her  coninc  here,  soe  hoert  na  mi: 

Edel  baroen,  edel  wigant, 

Ghi  selt  mi  gheven  altehant 

Enen  scat  met  mi  te  voeren, 
110  Ende  ie  sal  in  corter  uren 

Daerwaert  riden   onghespaert. 

Den  jonghelinc  van  hogher  aert 

Sal  ie  ghecrighen  met  miere  const. 

Ie  bidde   Mamette   om  sine   onst, 
115  Dat  icken  ghewinnen  moet  met  eren, 

Want  nemmermeer  en  meinic  te  keren, 

Ie  salne  u  bringhen  in  uwer  ghewout. 

Daeromme  seldi  mi  selver  ende  gout, 

Her  coninc,   gheven  in  miere  ghewelt. 
120  Ie  salne  stelen  of  copen  om  ghelt 

Ofte  ghecrighen  met  enegher  list; 

Aldus  hebbic  den  raet  gheghist. 

Dan  sal  hi  u  vri  eyghen  sijn, 

Hi  sal  werden  een  goet  payijn, 
125  Na  onser  wet  selen  wine  leren: 

Aldus  soe  seldi  bliven  in  eren. 

Hi  sal  wenen  dat  ghi  sijn  vader  sijt. 

Nu  lichtelijc,  hets  meer  dan  tijt, 

Ie  wil  gaen  varen  metter  spoet. 

De   coninc. 

130  Platus  meester,  desen  raet  es  goet. 
Gaet  henen  ende  haest  u  metter  vaert, 
Ie  wille  dat  ghi  niet  en  spaert. 

Nemt  scats  ghenoech  in  uwer  ghewelt 
Metter  gisschen  onghetelt, 
135  Ende  brinct  mi  den  jonghelinc, 
Dies  biddic  u  boven  alle  dinc, 
Ende  en  spaert  daer  ane  ghenen  cost, 
Want  ie  hebbe  soe  groten  lost 
Dat  ie  den  jonghelinc  soude  bescouwen. 

Meester. 

140  Her  coninc  here,  in  rechter  trouwen, 
Ie  sal  daer  omme  pinen  dach  ende  nacht. 

Robbrecht. 

En  trouwen,  ie  hebbe  soe  lange  gewacht, 
Dat  ie  ghecreghen  hebbe  mijn  begheert. 
Dese  jonghelinc  die  es  soe  weert 

145  Met  minen  oem,  den  ouden  grisen, 
Ende  metter  moeder,   dien  soe  prisen, 
Dat  si  nie  scoender  kint  en  saghen; 
Dese  blisscap  salie  hen  verjaghen, 
Want  het  gheeft  mijnder  herten  pijn. 

150  Vermalendijdt  moestu  sijn 

Ende  die  u  oec  ter  werelt  bracht, 
Want  ie  nie  sent  dach  noch  nacht 
Blisscap  int  herte  en  conde  gewinnen. 
Al  souden  si  beide  daer  omme  ontsinnen, 

155  Dijn  lijf  dat  heeftu  nu  verloren; 
Ie  sal  di  in  enen  put  versmoren 
Ofte  sterven  doen  een  ergher  doot. 

Meester. 

O  vrient,  dat  ware  jammer  groet: 

Het  dunct  mi  sijn  soe  scone  kint. 
160  Ghi  sijt  emmer  te  male  ontsint, 

Dat  ghi  wilt  doden  dese  jonge  geboert. 

Maer  ghi  sijt  daer  op  ghestoert, 

Dat  hoeric  wel  ane  u  ghelaet. 

Ie  bidde  u,  vertrect  mi  uwen  staet: 
165  Waer  omme  sidi  daer  op  soe  gram  ? 

Robbrecht. 

Vrient,  doen  hi  ter  werelt  quam 
Ende  van  sijnder  moeder  wert  gheboren, 
Quam  mi  in  minen  slape  te  voren, 
Dat  hi  mi  nemen  soude  mijn  leven. 

170  Dies  benic  in  sorghen  bleven, 

Dat  ie  noit  sint  en  conste  gedueren, 
Ende  ie  hebbe  ghewacht  van  uren  turen 
Ende  hebben  gestolen  der  moeder  sijn. 
Ie  meine  dat  ie  nu  sinen  fijn 

175  Doen  sal,  eer  hi  mi  ontgaet. 

Meester. 

Vrient,  ie  sal  u  beteren  raet 

Gheven,  wildi  na  mi  hoeren. 

Segt  mi:   wanen  es  hi  gheboren? 

Dies  biddic  u  doer  Apolijn. 
180  Hi  mochte  van  selker  gheboerten  sijn, 

Ie  salne  copen  alte  hande 

Ende  voerene  met  mi  uten  lande 

In  heydenesse,  dies  sijt  wijs, 

In  ene   stat,   het  Balderijs, 
185  Die  doer  Toerkiën  es  gheleghen. 

Robbrecht. 

Vrient,   wildi  den  jonghen  deghen 
Copen,  ie  sal  u  segghen  dan, 
Wiene  droech,   ende  wiene  wan, 
Sal  ie  u  segghen  alte  gader: 
190  Die  coninc  van  Ceciliën  es  sijn  vader, 
Een  wigant  hoghe  gheboren, 
Ende  sijn  moeder,  als  ghi  moget  hoeren, 
Es  conincx  dochter  van  Hongheriën. 

Meester. 

Vrient,  es  hi  van  dier  paertiën, 
195  Soe  es  die  jonghelinc  mijn  gerief;    . 
Ie  salne  copen,  eest  u  lief. 
Nu  sprect  op,  hoe  gheefdine  mi  ? 

Robbrecht. 

Vrient,  dies  moghdi  wesen  vri 
Om  dusent  pont  van  goude  ghetelt. 

Meester. 

200  Houdt,  vrient,   daer  es  geit, 

Ende  gheeft  mi  den  jonghelinc; 
Maer  berecht  mi  ene  dinc: 
•     Hoe  es  sijn  name  ?  doet  mi  bekant. 

Robbrecht. 

Esmoreyt  het  die  jonghe  wigant, 
205  Alsoe  es  die  name  sijn. 

Meester. 

Soe  sal  hi  ewelijc  payijn 
Bliven,  dies  moghdi  wesen  vroet. 
Mamet  die  mi  bewaren  moet, 
Ende  ie  vare  wech  met  minen  gast. 

Robbrecht. 

210  En  trouwen,  nu  es  mijn  herte  ontlast 
Van  dies  ie  stont  in  groter  sorghen, 
Want  ewelijc  blijft  hi  verborghen 
In  heydenesse,  dies  benic  wijs, 
Want  die  stede  van  Balderijs 

215  Leghet  doer  Turkien  in  verren  lande. 
God  die  moet  hem  gheven  scande ! 
Hoe  sere  hadde  hi  mi  ontstelt ! 
Nu  willic  gaen  ende  doen  dit  geit 
Heimelijc  in  miere  ghewout, 

220  Want  het  es  al  edel  gout. 
Al  en  bleve  mi  nemmermeer 
Dlantscap,   nochtan  waric  een  heer 
Met  desen  gelde,  dat  ie  hebbe  ontfaen. 
Ie  hebt  na  minen  wille  wel  gedaen, 

225  Want  oec  sal  mi  nu  bliven  dlant. 

Meester. 

Waer  sidi,   hoghe   gheborne  wigant, 
Van  Damast  gheweldich  coninc  ? 
Nu  comt  ende   siet  den  jonghelinc, 
Die  gheboren  es  van  edelen  bloede. 

De  coninc. 

230  Nu  en  was  mi  nie  soe  wel  te  moede, 
Alst  es  van  desen  hoghen  prosent. 
Tc  salne  ophouden  voor  mijn  kint;    ■ 
Mine   dochter   salicken  bevelen. 

Meester. 

Wattan,  her  coninc,   ghi  selt  helen 

235  Voer  uwe  dochter  al  gader, 

Wie  sijn  moeder  es  ende  sijn  vader; 
Dat  en  seldi  haer  vertrecken  niet, 
Want  u  mochte  daer  af  verdriet 
Comen  hier  namaels  over  lanc; 

240  Want  vrouwen  sijn  van  herten  wanc. 
Seidi  hare  sijn  hoghe  gheslachte, 
Ende  dan  Venus  in  haer  wrachte, 
Ende   worde   minnende    den  jongen   man, 
Soe  mochte  si  hem  segghen  dan 

245  Hoe  dat  hi  ware  comen  hier; 

Want,   her  coninc,   der  minnen  vier 
Mochte   in   uwer   dochter    openbaren, 
Als  hi  ware  comen  te  sinen  jaren. 
Daer  omme  en  segt  haer  ghene  dinc 

250  Dan  dat  hi  es  een  vondelinc: 

Te  men  soe  salder  haer  gheliggen  an. 

De  coninc. 

Platus,    Platus,   bi  Tervogant, 
Het  dunct  mi  goet  dat  ghi  mi  segt. 
Laet  ons  dit  ewelijc  ghedect 
255  Sijn,  dese  sake,  voer  die  dochter  mijn. 
Soe  maicx  in  vreden  sijn. 

Waer  sidi,   dochter  Damiët  ? 

Comt  tot  mi  onghelet, 

Ie  moet  u  spreken,  bi  Mahoen ! 

Damiët. 

260  Vader,  dat  willic  gherne  doen. 
Nu  segt  mi,  wats  u  ghebot  ? 

De  coninc. 

Damiët,  bi  minen  god, 

Anesiet  hier   desen   roeden   mont, 

Desen  jonghelinc,  dit  es  een  vont, 

265  Mamet   heeften  mi  verleent. 

Tc  hoerden   daer  hi  hadde   gheweent: 
Daer  ie  in  die  boegaert  wandelen   ginc, 
Daer  vandic   desen   jonghelinc 
Onder  enen  cederenboem. 

270  Damiët,  nu  nemes  goem 

Ende  houtten  op  als  uwen  broeder; 
Ghi  moet  sijn  suster  ende  moeder, 
Esmoreyt  het  dese  jonghen  man. 

Damiët. 

Vader  here,  bi  Tervogant, 

275  Noit  en  sach  ie  scoender  kint. 
Heeften  ons  Mamet  ghesent, 
Dies  willic  hem  dancken  ende  Apolijn; 
Ie  wil  gerne  suster  ende  moeder  sijn. 
O  uutvercoren  jonghe  figuere, 

280  Du  best   die   scoenste  creatuere, 
Die  ie  met  oghen  nie  ghesach. 
Met  rechten  ie  Mamet  dancken  mach, 
Dat  ie  sal  hebben  enen  broeder; 
Ie  wil  gerne  sijn  suster  ende  moeder. 

285  O  Esmoreit,  wel  scone  jonghelinc, 
Hoe  sere  verwondert  mi  dese  dinc, 
Dat   ghi  waert  vonden   sonder  hoede, 
Want  ghi  dunct  mi  van  edelen  bloede 
Bi  den  ghewaden  die  ghi  hebt  an. 

290  Nu  comt  met  mi,   wel  scoene  man, 
Ie  sal  u  als  minen  broeder  doen. 

De  kersten  coninc. 

Waer   sidi,    Robberecht,   neve   coen  ? 
Comt  tot  mi,  ie  moet  u  spreken. 
Mi  dunct  dat  mi  mijn  herte  sal  breken 
295  Van  groten  rouwe  die  mi  gaet  an. 

Robbrecht. 

Ay  oem,  hoghe  gheboren  man, 
Waer  bi  sidi  al  dus  ontstelt  ? 

De  coninc. 

Van  rouwen  benic  alsoe  ghequelt, 

Dat  ie  duchte  dat  mi  mijn  herte  sal  scoeren 
300  Mijn  scoene  kint  hebbic  verloren, 

Esmoreyt  den  sone  mijn ! 

Ay,   ie  en  mochte  niet  droever  sijn, 

Al  haddic  verloren  in  dier  ghelijc 

Mijn  goet  ende  oec  mijn  conincrijc, 
305  Daer  omme  en  woudic  droeven  twint, 

Haddic  behouden  mijn  scoene  kint. 

Ay  mi !  ay  mi !  den  bitteren  rouwe 

Die  ie  nu  lide  ende  oec  mijn  vrouwe ! 

Ie  duchte,  het  sal  mi  costen  dlijf, 
310  Ochte  mijn  vrouwe,  dat  edel  wijf; 

Si  heeften  rouwe  int  herte  soe  groet. 

Mi  dunct,  ie  ware  mi  liever  doot, 

Dan  ie  soude  liden  dit  torment. 

Robbrecht. 

Ay !   edel  oom,   wide  bekint, 
315  Nu  en  wilt  u  aldus  niet  mesbaren. 

Ie  weet  wel  hoe  daer  es  ghevaren: 

Al  drijft  mijn  moeye  den  rouwe  soe  groot, 

Sine  heeft  daer  af  ghene  noet; 

Dat  weet  ie  te  voren  wel. 
320  Haer  herte  dat  es  tuwaert  fel, 

Om  dat  ghi  out  sijt  van  daghen. 

Ie  hebt  haer  die  wel  hoeren  claghen, 
.     Dat  si  van  mi  niet  en  wijst. 

Ie  duchte,  si  u  noch  met  haerre  list, 

325  Her  coninc  oem,  sal  nemen  dieven. 

Si  sal  u  seker  noch  vergjieven, 

Dat  weet  ie  te  voren  wale. 

Ie  hebbe  soe  menechwerf  hare  tale 

Ghehoert  in  heimeliker  stont; 
330  Nochtan  en  ghewoeghs  nie  mijn  mont 

Meer  dan  u  te  deser  ure. 

Ie  weet  wel,    si  heeft  die  creatuere 

Selve  ter  doot  brocht, 

Want  si  u  noit  wel  en  mocht, 
335  Om  dat  ghi  hebt  enen  grauwen  baert. 

Si  es  op  ene  ander  vaert, 

Si  mint  seker  enen  jonghen  man. 

De  coninc. 

Bi  den  vader  die  mi  ghewan, 
Robbrecht   neve,   wistic   dat, 
340  Haer  en  soude  ghehulpen  bede  no  scat, 
Ie  en  soudse  doeden,  dat  felle  wijf. 

Robbrecht. 

Oem,  daer  settic  vore  mijn  lijf, 
Dat  ie  u  segghe  en  eest  niet  waer. 
Ie  hebt  gheweten  over  menech  jaer. 
345  Dat   si  u  niet  en  es  van  herten  vrient. 

De  coninc. 

O  wi !   ende  waer  hebbic  dies  verdient  ? 
Met  rechte  ie  dat  wel  claghen  mach. 
Mi  dochte  dat  ie  enen  ingel  sach, 
Als  ie  anesach  haer  edel  lijf; 
350  Ende  es  soe  wreet  dat  felle  wijf? 
Seker,  neve,  dat  wondert  mi. 
Nu  gaet  henen  ende  haeltse  mi, 
Ie  moetse  emmer  spreken  hoeren. 


Robbrecht. 

Waer  sidi,  vrouwe  hoghe  gheboren  ? 
355  Comt  toten  coninc  minen  oem ! 

Och  edel  vrouwe,  nemt  sijns  goem, 
Want  hi  staet  al  buten  kere. 


De  vrouwe. 

Ay  her  coninc,  edel  here, 
Wie  sal  ons  nu  hulpen  claghen 
360  Den  bitteren  rouwe  die  wi  draghen, 
Dat  wi  hebben  verloren  ons  kint ! 

De  coninc. 

Swijt,  van  gode  soe  moetti  sijn  ghescint, 

Felle  pute,  quade  vrouwe, 

Al  den  druc  ende  den  rouwe 
365  Dat  hebdi  mi  alte  male  ghedaen; 

Dat  sal  u  te  quade  vergaen, 

Want  iet  al   gader  hebbe  vernomen, 

Hoe  die  saken  toe  sijn  comen: 

Ghi  hebdt   die  moert  allene   ghewracht, 
370  Mijn  scoene  kint  hebdi  versmacht; 

Dat  sal  u  seker  costen  dlijf. 

Ghi  sijt  wel  dat  quaetste  wijf, 

Die  nie  ter  werelt  lijf  ontfinc. 

De  vrouwe. 

Och  edel  here,  edel  coninc, 
375  Hoe   soudic   dat   vinden   in  mijn   herte, 
Dat  ie  hem  doen  soude  eneghe  smerte, 
Die  ie  te  mijnder  herten  droech? 

De  coninc. 

Swijt,   quade  vrouwe,   hets  ghenoech 
Ghesproken,   ie  en  wils  nemmeer  hoeren 
380  Ie  sal  u  in  enen  put  versmoren. 
Robbrecht,  leitse  mi  ghevaen ! 


De  vrouwe. 

God  die  hem  ane  ene  cruce  liet  slaen, 
Die  soe  moet  mi  nu  verdinghen 
Ende  te  mijnder  ontscout  bringhen, 
385  Want  ie  hier  af  niet  en  weet. 

Robbrecht. 
Seker,  vrouwe,  hets  mi  leet. 

De  vrouwe. 

Ay  god,  ontfermt  u  dit  swaer  torment, 
Daer  ie  in  ben,  want  ie  hebbe  mijn  kint 
Verloren,  ende  men  tijcht  mi  ane  die  daet. 

390  Ay,   gheweldich  god,   daer  al  an  staet, 

Ghi  waert  sonder  verdiente  ende  sonder  scout 
Vaste  ghenaghelt  ane  ene  hout, 
Oetmoedech  god,  met  naghelen  dri, 
Ontfermhertich  god,  nu  biddic  di, 

395  Dat   die   waerheit  noch  werde   vernomen 

Ende  ie  te  mijnder  ontscout  noch  moet  comen: 
Dies  biddic  u,  hemelsche  coninghinne. 
Ay,  salie  nu  in  minen  sinne 
Bliven,   dat  sal  wonder  sijn. 

400  Ay  god,  wie  heeft  sijn  venijn 

Aldus  swaerlike  op  mi  ghescoten  ? 
Ay  god,  uut  u  soe  comt  ghevloten 
Alle  recht  ende  alle  waerheit: 
Nu  hulpt  mi  noch  te  minen  besceit, 

405  Dat  ie  ontsculdich  moet  vonden  sijn. 


De  jonghelinc. 

O  Tervogant  ende  Apolijn, 

Hoe  mach  mijn  suster,  dat  edel  wijf, 

Ghehebben  alsoe  reine  lijf, 

Dat  si  ghenen  man  en  mint 
410  Noch  in  heydenesse  ne  genen  en  kint, 

Die  si  woude  hebben  tot  enen  man  ? 

Bi  minen   god   Tervogan, 

Si  heeft  emmer  een  edel  natuere, 

Ofte  si  mint  ene  creatuere 
415  Heimelike,  daer  ie  niet  af  en  weet; 

Want  si  en  es  emmer  niet  bereet 

Tot  eneghe  man  die  nu  leeft. 

Ie  waent  haer  Mamet  al  ingheeft, 

Dat  si  heeft  soe  edelen  aert. 
420  Dit  es  mijnder  liever  suster  bogaert, 

Hier  plecht  haer  wandelinghe  te  sijn. 

Bi  minen   god  Apolijn, 

Ie  wilder  mi  oec  in  vermeiden  gaen, 

Want  die  vaec  comt  mi  aen; 
425  Ie  wil  hier  slapen  ende   nemen  rast. 

De  jonge  vrouwe  Damiët. 

Ay  mi,  ay  mi,  hoe  groten  last 
Dragic  al  stille  int  herte  binnen ! 
Ie  ben  bevaen  met  sterker  minnen, , 
Die  ie  heimelijc  in  mijn  herte  draghe. 

430  O  Apolijn,   ie  u  dat  claghe, 

Dat  mijn  herte  enen  man  soe  mint, 
Nochtan  dat  sijs  niet  en  kint 
Sijn  gheboerte  noch  sijn  gheslacht; 
Maer  het   doet   der  minnen  cracht: 

435  Si  heeft  mi  vast  in  haerren  bant. 
Ay,   doene  mijn  vader  vant 
Ende  bracht  mi  den  jonghelinc, 
Ende  gaffen  mi  als  vondelinc, 
Dat  ie  soude  sijn  suster  ende  moeder 

440  Hi  waent  dat  hi  es  mijn  broeder, 
Maer  hi  en  bestaet  mi  twint. 
N'ochtan    hebbickene    ghemint 
Boven  alle  creatueren, 
Want  hi  es  edel  van  natueren 

445  Ende  oec  van  enen  hoghen  moede; 
Hi  es  coenlijc,  van  edelen  bloede, 
Al  was  hi  te  vondelinghe  gheleit; 
Mijn  herte  mi  van  binnen  seit, 
Dat  hi  es  hoghe  gheboren. 

450  O  Esmoreit  uutvercoren, 

Edel  ende  vroem,  scoene  wigant, 
Doen  u  mijn  lieve  vader  vant, 
Dies  es  leden  bi  ghetale 
Achtien  jaer,  dat  weet  ie  wale, 

455  Hebdi    gheweest   mijn   minnekijn. 
O  uutvercoren  deghen  fijn, 

Ewelijc  blivic  in  dit  verdriet, 
Want  ie  en  wils  u  ghewaghen  niet: 
Dadict,  mijn  vader  name  mi  dlijf. 

De  jonghelinc. 

460  O  uutvercoren  edel  wijf, 

Ende  benic  dan  een  vondelinc  ? 

Ie  waende  mijn  here  de  coninc, 

Edel  wijf,  hadde  ghesijn  mijn  vader 

Ende  ghi  mijn  suster,  dat  wendic  al  gader, 
4Ó5  Ende  beide   gheweest  van  enen  bloede. 

Ay !  mi  es  nu  alsoe  wee  te  moede ! 

Bi  minen  gode  Tervogan, 

Ie  ben  wel  die  druefste  man, 

Die  nie  ter  werelt  lijf  ontfinc. 
470  Ay  mi,  benic  dan  een  vondelinc  ? 

Op  erde  nie  droever  man  en  waert. 

Ie  waende  sijn  gheboren  van  hoger  aert> 

Maer  mi  dunct  ie  ben  een  vont. 

Nu  biddic  u,  edel  roede  mont, 
475  Dat  ghi  mi  al  gader  segt 

Van  inde  toerde  en  al  ontdect, 

Hoe  dat  mi  u  vader  vant. 

De  jonghe  joncfrou  Damiët. 

O  Esmoreit,  wel  scoene  wigant, 
Nu  benic  wel  alsoe  droeve  als  ghi. 
480  Ie  en  wijst  niet  dat  ghi  mi  waert  so  bi,. 
Doen  ie  sprac  die  droeve  tale. 
O  edel  wigant,  nu  nemet  wale: 
Het  quam  mi  uut  groter  minnen  vloet. 

De  jonghelinc. 

O  edel  wijf,  nu  maect  mi  vroet, 
485  Hoe    die  saken  comen  sijn. 

Ie  plach  te  segghen  ,, suster  mijn", 

Maer  dat  moetic  nu  verkeren. 

Enen  anderen  sanc  moetic  nu  leren. 

Edel  wijf,  ende  spreken  u  an 
490  Ghelijc  enen  vremden  man. 

Nochtan  soe  moetic  ewelijc  bliven 
U  vrient  ende  ghetrouwe  boven  allen  wiven. 
Die   op  der  erden   sijn   gheboren. 
Och  edel  wijf,  nu  laet  mi  hoeren 
495  Ende  segt  mi  waer  ie  vonden  waert. 

De  jonghe  joncfrou  Dami'ét. 

Och  edel  jonghelinc  van  hogher  aert, 
Na  dien  dat  ghi  hebt  ghehoert, 
Soe  willict  u  vertrecken  voert, 
Waer  dat  u  mijn  vader  vant: 
500  In   sinen   boegaert,    scoene   wigant, 
Daer  hi   hem  verwandelen   ginc. 

De  jonghelinc. 

Och  edel  wijf,  berecht  mi  ene  dinc: 
En  hoerdi  daer  na  noit  ghewaghen 
Vrouwen  oft  joncfrouwen  in  horen  claghen, 
505  Dat  iement  een  kint  hadde  verloren  ? 

De  jonghe  joncfrou  Dami'ét. 

O  edel  jonghelinc  uutvercoren, 
Daer  af  en  hebbic  niet  ghehoert. 

De  jonghelinc. 

Ay!  soe  ben  ie  van  cleinder  gheboert, 

Dat  duchtic,  ofte  uut  verren  lande. 
510  Mamet  laete  mi  noch  die  scande 

Verwinnen,    dat   ie   weten  moet, 

Wie  mi  desen  lachter  doet, 

Dat  ie  te  vondelinghe  was  bracht. 

Nu  en  willic  nemmermeer  van  enen  nacht 
515  Ten  anderen  verbeiden,  ie  en  hebbe  vernomen 

Van  wat  gheslachte  dat  ie  ben  comen 

Ende  wie  dat  mijn  vader  si. 

De  jonghe  joncfrou  Dami'ét. 

O  Esmoreit,  nu  blijft  bi  mi ! 
Ie  bids  u  in  die  ere  van  allen  vrouwen. 
520  Storve  mijn  vader,  ie  sonde  u  trouwen, 

Edel  wigant,  tot  enen  man, 

Esmoreit,   so  moghdi  dan 

Sijn  van  Damast  gheweldich  here. 

De  jonghelinc. 

O  edel  vrouwe,  die  onnere 
525  En  sal  u  nemmermeer  ghescien; 
Dien  lachter  moet  verre  van  u  vlien, 
Dat  ghi  sout  nemen  enen  vondelinc. 
U  vader  es  een  hoghe  coninc 
Ende  daer  toe  sidi  soe  scoene; 
530  Ghi  mocht  met  rechten  draghen  croene 
Voer  eiken  man  die  nu  leeft. 
Mijn  herte  van  groter  scaemde  beeft, 
Dat  ie  aldus  hebbe  ghevaren. 

De  jonghe  joncfrou  Damiët. 

O  Esmoreit  laet  u  mesbaren! 
535  Dies  biddic  u,  edel  wigant. 

Al  waest  dat  u  mijn  vader  vant, 
Dan  werd  u  nemmermeer  verweten. 
Met  groten  vrouden  onghemeten 
Selen  wi  leven,  ie  ende  ghi. 

De  jonghelinc. 

540  O  edel  wijf,  dies  moetic  mi 
Ewelijc  van  u  beloven. 
Maer  nemmermee  en  willic  hoven 
Met  eneghe  wive,  die  nu  leeft 
Ofte   die  de  werelt  binnen  heeft, 

545  Ie  en  sal  tierst,  bi  Tervogan, 
Den  vader  kinnen,  die  mi  wan, 
Ende  oec  die  moeder,  die  mi  droech. 
O  roede  mont,  ie  hebbe  ghenoech 
Hier  ghelet,  ie  wille  gaen  varen. 

De  jonghe  joncfrou  Damiët. 

550  O  wi!  nu  machic  wel  mesbaren: 
Ie  blive  allene  in  dit  verdriet. 
Vele  spreken  en  doech  emmer  niet, 

Dat  soe  hebbic  ondervonden; 

Vele  spreken  heeft  in  meneghen  stonden 
555  Dicwile   beraden   toren ; 

Bi  vele   spreken  es  die  meneghe  verloren. 

Haddic  ghesweghen  al  stillekijn, 

Soe  haddic  in  vrouden  moghen  sijn 

Bi  Esmoreit  al  mijn  leven, 
560  Dien  ie  met  spreken  hebbe  verdreven. 

Met  rechte  machic  roepen  ,,olas! 

O  wi,  dat  ie  niet  stom  en  was, 

Doen  ie  sprac  dit  droeve  woert!" 

De  jonghelinc. 

O  edel  wijf,  nu  willic  voert. 

565  Mamet  beware  u  reine  lijf! 
Nu  biddic  u,  wel  edel  wijf, 
Groet  mi  den  coninc  minen  here, 
Want  ie  en  sal  keren  nemmermere, 
Ie  en  hebbe  vonden  mijn  gheslacht 

570  Ende  oec  den  ghenen,   die  mi  bracht 
Daer  ie  te  vondelinghe  was  gheleit. 

De  jonghe  joncfrou  Damïèt. 

O  scoene  jonghelinc  Esmoreit, 
Nu  biddic  u  doer  oetmoet, 
Als  ghi  van  uwer  saken  sijt  vroet, 
575  Dat  ghi  dan  wederkeert  tot  mi. 

De  jonghelinc. 

O  scoene  joncf rouwe  van  herten  vri, 
Dan   salie   laten   nemmermeer, 
Ie  en  sal  met  enen  corten  keer, 
Edel  wijf,   tot  u  comen, 
580  Als  ie  die  waerheit  hebbe  vernomen, 
Bi  minen  god  Tervogant. 

De  jonghe  joncfrou  Dami'èt. 

O   Esmoreit,  nemet  desen  bant; 
Hier  in  soe  waerdi  ghewonden, 
Esmoreit,   doen   ghi   waert   vonden; 

585  Edel  jonghelinc,   dies   gheloeft. 

Ghi  selten  winden  omtrent  u  hoeft, 
Ende  voerten  alsoe  openbaer 
Op  aventuere,    of  iement   waer 
Die  u  kinnen  mochte  daer  an; 

590  Ende  peinst  om  mi,  wel  scoene  man, 
Want  ie  blive  in  groter  sorghen. 


De  jonghelinc. 

Mijn  god,  die  niet  en  es  verborghen, 

Die  moet  nu  mijn  trooster  sijn! 

O  Mamet  ende  Apolijn, 
595  Mahoen  ende  Tervogan, 

Dese  scoene  wapen  die  hier  staen  an, 

Mochten  si  toe  behoren  mi, 

Soe  waer  ie  int  herte  wel  vri, 

Dat  ie  ware  van  edelen  bloede. 
600  Mi  es  emmer  also  te  moede, 

Om  dat  ie  lach  daer  in  ghewonden, 

Doen  ie  te  vondelinghe  was  vonden, 

Ie  bender   seker  af   gheboren; 

Mijn  herte  seghet  mi  te  voren, 
605  Want  ie  daer  in  ghewonden  lach. 

Ie  nemmermeer  vroude  ghewinnen  en  mach, 

Ie  en  hebbe  vonden  mijn  gheslachte, 

Ende  die  mi  oec  te  vondelinghe  brachte, 

Ie  souts  hem  danken,  bi  Apolijn. 
610  Ay !  mochtic  noch  vader  ende  moeder  mijn 

Scouwen,  soe  waer  mi  therte  verclaert; 

Ende  waren  si  dan  van  hogher  aert, 

Soe  waer  ie  te  male  van  sorgen  vri. 

Sin  e  moeder. 

O  edel  jonghelinc,  nu  comt  tot  mi 
615  Ende  sprect  jeghen  mi  een  woert, 
Want  ie  hebbe  u  van  verre  ghehoert 
Jammerlijc  daghen  u  verdriet. 


176 

De  jonghelinc. 

O  scoene  vrouwe,  wats  u  ghesciet, 
Dat  ghi  aldus  liet  in  dit  prisoen  ? 

Sine  moeder. 

620  O  edel  jonghelinc  van  herten  coen, 
Aldus  moetic  ligghen  ghevaen, 
Nochtan   en  hebbic  niet  mesdaen, 
Dant  mi  verraderen  al  doet. 
O  scoene  kint,  nu  maect  mi  vroet: 

625  Hoe  sidi  comen  in  dit  lant, 
Ende  wie  gaf  u  dien  bant  ? 
Berecht  mi  dat,  wel  scoene  jonenere. 

De  jonghelinc. 

Bi  Mamet  minen  here, 

Vrouwe,   dan  sal  ie  u  weigheren  niet. 

630  Wi  moghen  mallec  anderen  ons  verdriet 
Claghen,  want  ghi  sijt  ghevaen, 
Ende  groet  verdriet  es  mi  ghedaen, 
Want  ie  te  vondelinghe  was  gheleit, 
Ende  desen  bant  in  gherechter  waerheit 

635  Daer  soe   lachic  in   ghewonden, 
Lieve  vrouwe,  doen  ie  was  vonden, 
Ende  voeren  al  dus   openbaer 
Op  avontuere,  oft  iement  waer, 
Dat  mi  kinnen  mochte  daer  an. 

Sin  e  moeder. 

640  Nu  segt  mi,  wel  scoene  man, 

Wetti  iet,  waer  ghi  vonden  waert  ? 

De  jonghelinc. 

O  lieve  vrouwe,  in  enen  boegaert 
Te  Damast  in  ware   dinc, 
Daer  soe  vant  mi  die  coninc, 
645  Die  mi  opghehouden  heeft. 

Sine  moeder. 

Ay  god  die  alle  doeghden  gheeft. 
Die  moet  sijn  ghebenedijt! 

Van  herten  benie  nu  verblijdt, 

Dat  ie  gheleeft  hebbe  den  dach, 
650  Dat  ie  mijn  kint  anescouwen  mach. 

Mijn  herte  mochte  wel  van  vrouden  breken: 

Ie  sie  mijn  kint  ende  ie  hoert  spreken, 

Daer  ie  om  lide  dit  swaer  tormint. 

Sijt  willecome,  wel  lieve  kint, 
655  Esmoreit,  ie  ben  u  moeder 

Ende  ghi  mijn  kint,  dies  sijt  vroeder, 

Want  ie  maecte  metter  hant, 

Esmoreit,  selve  dien  bant; 

Daer  in  soe  haddic  u  ghewonden, 
660  Esmoreit,  doen  ghi  waert  vonden 

Ende  ghi  mi  ghenomen  waert. 

De  jonghelinc. 

O  lieve  moeder,  segt  mi  ter  vaert, 
Hoe  heet  die  vader,  die  mi  wan? 

Sine  moeder. 

Dats  van  Ceciliën  die  hoghe  man 
665  Es  n  vader,   scoene  jonghelinc, 
Ende  van  Hongheriën  die  coninc 
Es  die  lieve  vader  mijn; 
Ghi  en  mocht  niet  hogher  gheboren  sijn 
Int  kerstenrijc  verre  noch  bi. 

De  jonghelinc. 

670  O  lieve  moeder,  nu  segt  mi, 

Waer  omme  lighdi  al  dus  ghevaen  ? 

Sine  moeder. 

O  lieve  kint,   dat  heeft  ghedaen 
Een  verrader  valsch  ende   quaet, 
Die  uwen  vader  gaf  den  raet, 
675  Dat  ie  u  selve  hadde  versmoert. 

De  jonghelinc. 

O  wi  der  jammerliker  moert! 

Die  dat  mijn  vader  den  coninc  riet, 

Bracht  mi  oec  in  dit  verdriet, 
Dat  ie  te  vondelinghe  was  gheleit. 

680  Ay,  ende  of  ie  die  waerheit 

Wijste,  wie  dat  hadde  ghedaen, 

Die  doot  soude  hi  daer  omme  ontfaen, 

Bi  minen  god  Apolijn. 

Ay  lieve  moeder  mijn, 

685  Nu  en  willic  langer  beiden  niet, 
Ie  wil  u  corten  dit  verdriet. 
Aen   minen  vader  den  hogen  baroen, 
Dat  hi  u  bringhe   uut   desen  prisoen, 
Dat  sal  mine  ierste  bede  sijn. 

690  Danc  hebbe  Mamet  ende  Apolijn, 

Ende  die  sceppere,  die  mi  gewrachte, 
Dat  ie  hebbe  vonden  mijn  gheslachte 
Ende  oec  die  moeder,  die  mi  droech. 
Mijn  herte  met  rechte  in  vrouden  loech, 

695  Doen  ie  anesach  die  moeder  mijn. 

Sin  e  moeder. 

Oetmoedech  god,  nu  moetti  sijn 
Gheloeft,  ghedanct  in  allen  stonden, 
Mijn  lieve  kint  hebbic  nu  vonden, 
Die-  mi  nu  verloesten   sal, 
700  Want  die  vroude  es  sonder  ghetal, 
Die  nu  mijn  herte  van  binnen  drijft. 


Robbrecht. 

O  wi,  enen  dief,  die  men  ontlijft, 
En  mochte  niet  soe  droeve  ghesijn 
Als  ie  nu  ben  int  herte  mijn, 

705  Want  ie  duchte  grote  scanden. 

Haddickene   doot  met  minen   handen, 
Doen  ickenne  vercocht,  soe  waer  hi  doot. 
Ay!  ie  hebbe  den  anxt  soe  groet, 
Dat  mi  daer  af  sal  comen  toren, 

710  Want  cornet  uut,  ie  ben  verloren, 
Dat  icken  vercochte  den  Sarrasijn. 

De  kersten  coninc. 
Gaet  henen,   Robberecht  neve  mijn, 
Tot  mijnder  vrouwen,  der  coninghinnen, 
Die  ie  ewelijc  met  herten  moet  minnen 

715  Ende   oec  bliven  onderdaen, 

Want  icxse  ghehouden  hebbe  ghevaen 
Sonder  verdiente  ende  buten  scout ; 
Dat  rout  mijnder  herten  menichfout, 
Dat  ie  hare  hebbe  gheweest  soe  wreet. 

720  Gaet  henen  ende  haeltse  mi  ghereet, 

Ende  laetse  haer  scoene  kint  anscouwen. 

Robbrecht. 
Her  coninc  here,  in  rechter  trouwen, 
Dat  willic  alte  gherne  doen. 

Comt,  edel  vrouwe,  uut  desen  prisoen, 
725  Daer  ghi  dus  langhe  in  hebt  gelegen. 
Ghi  selt  anesien   den  jonghen   degen, 
Esmoreit    den   jonghelinc. 
Mijn  herte  van  binnen  vroude  ontfinc, 
Doen  ie  anesach  den  scoenen  wigant. 

De  kersten  coninc. 

730  O  edele  vrouwe,  gheeft  mi  u  hant 

Ende  wilt  mi  dese  mesdaet  vergheven, 

Want  ie  ewelijc  al  mijn  leven 

Soe  willic  u  dienere  sijn, 

Want  die  scouden  die  sijn  mijn; 

735  Dat  hebbic  nu  wel  vernomen, 

Want  Esmoreit  ons  kint  es  comen, 
Een  scoen  volwassen  jonghelinc. 
Ie  bidde  u  om  gode,  die  ontfinc 
Die  doot  van  minnen,  vergevet  mi. 

De  vrouwe. 

740  O  edel  here  van  herten  vri, 

Ie  wils  u  al  te  gherne  vergheven, 
Want  alle  minen  druc  es  achterbleven 
Ende  al  mijn  toren  ende  al  mijn  leit. 

Waer  es  mijn  lieve  kint  Esmoreit? 
745  Roepten  mi  voert  ende  laetten  mi  sien. 

Robbrecht. 

Och  edel  vrouwe,  dat  sal  u  ghescien. 
Waer  sidi,  Esmoreit,  neve  mijn? 

De  jonghelinc. 

Ie  ben  hier,  bi  Apolijn. 

O  Mamet  ende  Mahoen, 
750  Lieve  vader,  hoghe  baroen, 

Die  moet  u  gheven  goeden  dach 

Ende  oec  mijnder  moeder,  die  ie  noit  en  sach 

Meer  dan  nu  te  deser  tijt. 

Ie  ben  al  mijnder  droefheit  quijt, 
755  Die  ie  in  mijn  herte  ontfinc. 

Doen  ie  vernam  dat  ie  een  vondelinc 

Was,  doen  waert  ie  die  droefste  man, 

Die  nie  ter  werelt  lijf  ghewan, 

Maer  het  es  mi  al  ten  besten  vergaen. 

De  kersten  coninc,  sijn  vader. 

760  O  Esmoreit,  doet  mi  nu  verstaen 

Ende  segt  mi,  waer  hebdi  ghewoent  ? 

De  jonghelinc. 

Met  enen  coninc,   die  es  ghecroent 

Te  Damast,  her  vader  mijn. 

Hi  es  een  edel  Sarrasijn, 
765  Die  vant  mi  in  sinen  bogaert, 

Ende  hi  heeft  een  dochter  van  hoger  aert, 

Die  mi  soe  blidelijc  ontfinc. 

Doen  mi  haer  vader  die  coninc 

Vant,  doen  wert  si  mijn  moeder 
770  Ende  hielt  mi  op  als  haren  broeder, 

Daer  icxse  ewelijc  om  minnen  moet. 

Die  heeft  mi  al   ghemaect  vroet, 

Hoe  dat  mi  haer  vader  vant, 

Ende  dat  ie  lach  in  desen  bant, 
775  Doen  haer  vader  mi  haer  brachte. 

De  vrouwe. 

Dits  die  bant,  die  ie  selve  wrachte, 
Esmoreit,   wel  scoene  man. 
Ie  setter  uus  vader  wapen  an, 
Men  macht  noch  sien  in  drie  paertiën, 

780  Ende  oec  die  wapen  van  Hongheriën, 
Om  dat  ghi  daer  uut  sijt  gheboren. 
Doe  haddic  u  soe  uut  vercoren, 
Dat  icken  maecte  tuwer  eren, 
Dat  mi  ter  droefheit  moeste  verkeren, 

785  Esmoreit,  doen  ie  u  verloes. 

Ie  bidde  gode,   die   sijn  cruce  coes, 
Dat  hijt  hem  te  recht  wille  vergheven. 
Die   mi  anedede   dat  bitter  leven, 
Daer  ie  soe  langhe  in  hebbe  ghesijn. 

De  jongheünc. 

790  O  lieve  moeder,  bi  Apolijn, 

En  was  nie  ondaet  noch  moert, 

Si  en  moeten  comen  voert, 

Ende  in  dinde  werden   si   gheloent. 

Robbrecht. 

Bi  den  here,  die  was  ghecroent 
795  Met  eenre  croenen  van  doerijn, 
Esmoreit  neve  mijn, 
Wistict  wie  dat  hadde  ghedaen, 
Die  doot  soude  hi  daer  omme  ontfaen, 
Ofte  hi  ontsoncke  mi  in  di  eerde; 
800  Ie  soudene  seker  met  minen  sweerde 
Dooden  ofte  nemen  dlijf. 
Ay  mi,   oft  ie  den  keytijf 
Wiste,  die  u  den  lachter  dede, 
Hi  en  soude  mi  niet  in  kerstenhede 
805  Ontsitten,  hi  ware  seker  doot. 

De  vrouwe. 

Nu  willen  wi  leven   in  vrouden   groet, 
Ende  alle  droefheit  willen  wi  vergheten, 
Want    met    vrouden    onghemeten 

Soe  es  mijn  herte  nu  bevaen. 

De   coninc. 

810  Esmoreit  sone,  nu  laet  ons  gaen 
Ende  laet  ons  met  vrouden  sijn. 
Maer  Mamet  ende  Apolijn, 
Die  soe  moetti  nu  vertiën, 
Ende  ghelove  ane  Marien 

815  Ende  ane  god  den  oversten  vader, 
Die  ons  ghemaect  heeft  alle  gader, 
Ende  al  dat  in  die  werelt  leeft 
Met  sijnre  const  ghemaect  heeft; 
Die  sonne  ende  mane,  dach  ende  nacht 

820  Heeft   ghemaect  met  sijnder  cracht 
Ende  oec  hemel  ende  ertrijc 
Ende  loef  ende  gras  in  dier  ghelijc; 
Daer  soe  moetti  gheloven  an. 

De  jonghelinc. 

Vader  here,  soe  biddic  hem  dan, 
825  Den  oversten  god  van  den  troene, 

Dat  hi  Damiët  die  scoene 

Beware  boven  al  dat  leeft, 

Want   si  mi  opghehouden  heeft; 

Daer  omme  eest  recht,  dat  icse  minne, 
830  Van  Damast  die  jonghe  coninghinne, 

Damiët  dat  edel  wijf. 

Ay  god,  bewaert  haer  reine  lijf, 

Want  si  es  noyael  ende  goet. 

Met  rechten   dat  icse  minnen  moet 
835  Boven  alle  die  leven  op  eertrijc; 

En  dadicx  niet,  soe  haddic  onghelijc, 

Want  si  es  mi  van  herten  vrient. 

Robbrecht. 

Esmoreit  neve,   dats  goet  verdient. 
Nu  willen  wi  alle  droefheit  vergheten. 
840  Met  bliden  moede  willen  wi  gaen  eten, 
Want  die  tafel  es  bereit. 


i83 

De  jongJie  joncfrou  Damiët. 

Ay,  ende  waer  mach  Esmoreit 

Merren,  dat  hi  niet  en  comt? 

Ie  duchte,  dat  hi  es  verdoemt 
845  Ochte  ghestorven  quader  doot, 

Ofte  hi  es  in  vrouden  groet, 

Dat  hi  mi  dus  heeft  vergheten. 

Ie  sal  nochtan  die  waerheit  weten, 

Hoe  die  saken  met  hem  staen, 
850  Al  soudic  daer  om  die  werelt  doer  gaen. 

Waer  sidi,   Platus,  meester  vroet  ? 

De  meester. 

Edel  vrouwe,  ghetrouwe  ende  goet, 
Tot  uwen  dienste  ben  ie  bereit. 

De  jonghe  joncfrou  Damiët. 

Meester,  nu  willic  Esmoreit 

855  Gaen  soeken  van  lande  te  lande, 
Al  soudic  daer  omme  liden  scande 
Ende  hongher  ende   dorst  ende  jeghenspoet. 
Het  es  ene  dinc  dat  wesen  moet: 
Gherechte  minne  dwinct  mi  daer  tu. 

860  Lieve  meester,  nu  biddic  u, 
Dat  ghijs  mi  niet  af  en  gaet, 
Ghi  en  blijft  bi  mi  ende  gheeft  mi  raet, 
Hoe  dat  wine  vinden  moghen. 

De  meester. 
Vrouwe,  nu  sijt  in  goeden  hoghen; 
865  Na  dien  dat  ghijs  begheert 

Ende  ghi  den  jonghelinc  hebdt  soe  weert, 
Soe  willen  wi  soeken  den  hoeghen  man. 

De  jonghe  joncfrou  Damiët. 
Platus  meester,   gawi  dan 
Ghelijc  of  wi  waren  pilgherijm. 


870  Ay,  en  sal  hier  iement  sijn 
Die  ons  beiden  iet  sal  gheven: 
Twe  pilgherijms,  die  sijn  verdreven 

Ende   vanden   roevers  afgheset  ? 

De  jonghelinc. 

Ay,  daer  hoeric  Damiët 
875  Spreken.   Hoerdicse  nie  ? 

O  weerde  maghet  sente   Marie, 

Ende  hoe  ghelijc  soe  sprect  si  hare, 

Damiët  der  scoender  care, 

Van  Damast  die  scoene  coninghinne, 
880  Die  ie  boven  alle  vrouwen  minne, 

Die  op  der  eerden  sijn  gheboren. 

Nu  sprect  op  ende  laet  mi  hoeren, 

Ghi  sprect  haer  boven  maten  ghelijc. 

De  jonghe  joncfrou  Damiët. 

Waer  ie  te  Damast  int  conincrijc, 
885  Esmoreit  wel   scoene  man, 

Soe   soudic  haer  bat   gheliken  dan, 
Maer  nu  sta  ie  als  een  pilgherijm. 

De  jonghelinc. 

O   Damiët,   vrouwe  mijn, 
Ende  sidi  dit,  wel  edel  wijf? 

890  Mijn  herte,  mijn  ziele  ende  mijn  lijf 
Met  rechten  in  vrouden  leven  mach, 
Want  ie  nie  liever  gast  en  sach, 
Die  noit  op  eertrike  was  gheboren. 
Och  edel  wijf,  nu  laet  mi  hoeren 

895  Hoe  sidi  comen  in  dit  lant  ? 

De  jonghe  joncfrou  Damiët. 

O  Esmoreit,  wel  scoene  wigant, 
Mi  dochte  ie  hadde  u  gherne  gesien, 
Maer  en  mochte  mi  niet  ghescien, 
Ie  en  moeste  daer  omme  liden  pijn. 
900  Doen  maectic  mi  als  een  pilgherijm 
Ende  come  aldus  ghedoelt  doer  dlant, 
Ende  nam  Platus  metter  hant, 
Dat  hi  soude  mijn  behoeder  sijn. 

De  jonghelinc. 

Waer  sidi,  lieve  vader  mijn  ? 
905  Comt  tot  hier,  ghi  moetse  scouwen, 
Die  vol  minnen  ende  vol  trouwen 
Haer  herte  tote  miwaert  draecht. 
Het  es  recht  dat  si  mi  behaecht: 
Si  heeft  soe  vele  doer  mi  ghedaen. 

De   coninc. 
910  Soe  willicse  met  blider  herten  ontfaen. 

Sijt  willecome,  Damiëte  wel  scoene, 

Ghi  selt  in  Ceciliën  crone 

Draghen  boven  al  die  leven. 

Ie  salse  minen  sone  opgheven, 
915  Ende  ghi  selt  seker  werden  sijn  wijf, 

Want  ie  hebbe  soe  ouden  lijf, 

Dat  icse  nemmeer  ghedragen  en  can. 

Robbrecht. 

Her  coninc  oem,  bi  sente  Jan, 

Esmoreit  hi  es  wel  weert, 
920  Hi  wert   een   ridder  wide   vermeert 

Ende  die   de  wapene  wel  hantiert. 

Desen  raet  dunct  mi  goet  gevisiert, 

Dat  hi  die  crone  van  u  ontfa. 

Damiët,  nu  comt  hier  na, 
925  Ghi  selt  werden  jonge  coninghinne. 

De  meester. 
Hulp  Mamet,  dat  ie  niet  uut  minen  sinne 
En  come,  dat  verwondert  mi. 
O    Esmoreit,    edel    ridder   vri, 
Die  man  brachte  u  in  al  dit  verdriet. 
930  Wat  hi  u  seght,  hine  meines  niet, 
Hi  hevet  tuweert  al  valschen  gront. 
Ie  cochte  u  jeghen  hem  om  dusent  pont 
Van  finen  goude,  die  ie  hem  gaf. 

De  jonghelinc. 

Meester,  nu  seght  mi  daer  af, 
935  Hoe   die   saken   gheleghen   sijn. 

VERWIJS,   III.  13 

De  meester. 

O  Esmoreit,  bi  Apolijn, 

Dies  es  leden  achtien  jaer, 

Dat  ie  quam  ghereden  daer, 

Esmoreit,  op  die  selve  stede. 
940  Nu  hoert,  wat  die  keitij  f  dede: 

Daer  soude  hi  u  seker  hebben  versmoert, 

Hi  sprac  tot  u  soe  felle  woert, 

Dat  ghi  hem  sijn  rike  sout  ondergaen; 

Ghi  moeste  hem  emmer  iet  bestaen, 
945  Dat  hoerdic  wel  an  sijn  ghelaet. 

De  jonghelinc. 

Meester,  vertrect  mi  alden  staet, 
Dies  biddic  u  uuter  maten  sere, 
Want  ie  sta  al  buten  kere, 
Dat  ie  die  waerheit  niet  en  weet, 
950  Die  mijnre  moeder  dat  groete  leet 
Ende  mi  dien  lachter  mocht  anedoen. 

De  meester. 

O  Esmoreit,  bi  Mahoen, 

Het  heeft  gedaen  die  selve  man. 

Bi  minen  god  Tervogan, 
955  Hi  soude  u  hebben  ghenomen  dlijf, 

Want  hi  vermaets  hem  die  keitij  f. 

Ie  hoeret  ende  sprac  hem  aen 

Ende  seide  hem,  het  ware  quaet  ghedaen, 

Dat  hi  soude  dooden  den  jongen  voeght, 
960  Alsoe  dat  ie  u  jeghen  hem  cocht 

Om  dusent  pont  van  goude  roet. 

De  jonghelinc. 

Bi  den  here  die  mi  gheboet, 
Die  ondaet  sal  ghewroken  sijn, 
Eer  ie  sal  eten  of  drincken  wijn. 
965  Nu  moetti  uwen  indach  doen. 
Waer  sidi  vader,  hoghe  baroen, 
Ende  Robberecht  die  mordenaer? 

Robbrecht. 

Bi  desen  here,  dan  es  niet  waer ! 
Esmoreit,  neve  mijn, 
970  Ie  hebbe  oit  goet  ende  getrouwe  gesijn, 
In  was  noit  moerdenaer  no  verrader. 

De  jonghelinc. 

Swijt,  pute  soene,  het  es  noch  quader 
Die  ondaet,  die  ghi  hebdt  gewracht. 
Hoe  quam  dat  nie  in  u  ghedacht 
975  Te  vercopen  uwes  selfs  geboren  bloet, 
Ende  maket  minen  vader  vroet, 
Dat  mijn  moeder  hadde  ghedaen? 

Robbrecht. 

Daer  willic  in  een  crijt  voer  gaen, 
Esmoreit,   wel  coene  wigant, 
980  Es  hier  enech  man  int  dlant, 
Die  mi  dat  wilt  tien  an. 

De  meester, 

Swijt  al  stille,  quaet  tieran, 

Ghi  soutten  hebben  doot  ghesteken, 

En  haddi  mi  niet  hoeren  spreken, 

985  Daer  ie  ten  aenganghe  quam  gereden. 
Ie  en  was  nie  soe  wel  te  vreden 
Als  dat  icken  jeghen  u  cochte  om  geit. 
Ie  gaeft  u  al  onghetelt 
In  een  foertsier,   was  yvorijn. 

990  Noch  soude  ment  vinden  in  uwe  scrijn, 
Daer  willic   onder  setten  mijn  lijf. 

De  jonghelinc. 

Ay  mi,   Robberecht,   fel  keitijf! 
Met  rechten  ie  u  wel  haten  mach. 
Ghi  selt  nu  hebben  uwen  doemsdach, 
995  Al  die  werelt  en  holpe  u  niet. 

Robbrecht   hanct  men    hier. 

De  jonghelinc  noch. 

Aldus  eest  menichwerf  gesciet: 

Quade  werken  comen  te  quaden  loene, 

Maer  reine  herten  spannen  croene, 

Die  vol  doeghden  sijn  ende  vol  trouwen. 

iooo  Daer  omme   radic,   heren  ende  vrouwen, 
Dat  ghi  u  herte  in  doeghden  stelt, 
Soe  wordi  in  dinde  met  gode  verselt 
Daer  boven   in   den   hoghen   troene, 
Daer   die   ingelen   singhen   scoene. 

1005  Dies   onne   ons   die   hemelsche   vader ! 
Nu  secht  Amen  alle  gader. 

Amen. 

De  meester. 

God,  die  neme  ons  allen  in  hoeden. 

Nu  hoert,   ghi  wise  ende  ghi  vroede; 

Hier  soe  moghdi  merken  ende  verstaen, 
1010  Hoe  Esmoreit  ene  wrake  heeft  gedaen 

Over  Robbrecht  sinen  neve  al  hier  ter  stede. 

Elc  blive  sittene  in  sinen  vrede, 

Niemen  en  wille  thuusweert  gaen; 

Ene  sotheit  sal  men  u  spelen  gaen, 
1015  Die  cort  sal  sijn,  doe  ie  u  weten. 

Wie  hongher  heeft,  hi  mach  gaen  eten; 

Ende  gaet  alle  dien  graet  neder. 

Ghenoeghet  u,  soe  comt  alle  mergen  weder. 


189 
Die    sotternie    van   „die    Buskenblaser'' . 
P.  Leendertz,  Mnl.  Dram.  Poëzie,  bl.  70. 

Siet  doch,  en  benic  niet  hier  ? 

Ie  ben  een  wijtmolder  ende  drincke  gerne  bier. 

Tesschen,  hantscoen  canic  nayen, 

Hoy  ende  coren  canic  oec  mayen; 
5  Ja,  woudic  oec  daer  omme  lopen, 

Ie  can  oec  copen  ende  vercopen. 

Oec  soe  benic  een  temmerman, 

Daer  ie  noit  met  en  wan, 

Ie  ben  oec  een  molder  ende  can  malen, 
10  Ie  can  oec  wel  borghen  ende  qualijc  betalen, 

Ie  can  roden  ende  hacken, 

Ie  can  brouwen,  ie  can  backen, 

Ie  can  dijeken  ende  dammen, 

Ie  can  derschen  ende  wannen ; 
15  Noch  canic  vele  dincs  meere. 

Eesser  enich  \rouwe  of  here 

Die  mi  wilt  hueren  tenen  knape  ? 

Al  eest  dat  ie  gerne  langhe  slape, 

Ie  ben  herde  traech  te  minen  werke. 
20  Woude  hier  iement  ane  mi  leggen  merke, 

Die  mi  tenen  knape  woude  hueren  ? 

Want  ie  can  wel  ter  tafelen  dueren 

Ende  oec  canic  graven  ende  luken. 

Die  ander  man. 

Ende  ie  can  binden  steinen  kruuken 
25  Ende  melcteilen  van  erden  ghedrayt. 

Die  ierste  man. 

En  trouwen,  die  duvel  brinct  u  hier  gewait 
Met  uwer  foberdien  te  maken. 

Die  ander  man. 

God  gheve  u  ramp  in  uwe  kaken ! 
Duncket  u  wesen  foberdie  ? 
30  Alsoe  gerne  wondic  mijn  broet  als  ghie, 
Want  ie  hebbe  wijf  ende  kinder  thuus. 

Die  ierste  ynan. 

Jaet,  het  dunct  mi  een  vri  abuus: 
Steinen  cruuken  binden  ende  melcteilen ! 
Condi  die  wel  te  gader  heilen, 
35  Soe  sidi  wel  een  constich  man. 

Die  ander  man. 

Waendi  dat  ie  noch  niet  meer  en  can  ? 
Ja   woudix   mi   onderwinden 
Ende  minen  sac  van  consten  ontbinden, 
Ie  soude  van  u  maken  een  peert; 
40  Het  soude  schinen  tien  pont  weert, 
Swert  van  hare  ende  daer  toe  ru. 

Die  ierste  man. 

God  brachte  mi  ane  u, 
Ie  hore  wel,  ghi  sijt  een  constenare. 
Soudi  mi  connen  verdriven  mijn  grawe  hare 
45  Ende  tien  jaer  jongher  maken  van  dagen, 
Dat  ie  minen  wive  mocht  wel  behagen, 
Ie  soude  u  gheven  goeden  loen. 

Die  ander  man. 

Jaic,  ie  sal  u  maken  alsoe  scoen, 
U  wijf  sal  duncken  om  u  rasen. 
50  Lietic  u  in  dit  busken  blasen, 

Ghi  sout  al  ene  ander  varruwe  ontfaen, 

Ghi  sout  werden  alsoe  ghedaen, 

U  wijf  en  soude  u  niet  connen  gekinnen. 

Die  ierste  man-. 

Bi  mijnder  trouwen,  daer  seldi  ane  winnen, 
55  Op  dat  mi  dat  mach  ghescien. 

Die  ander  man. 

Bi  gode,  uw  wijf  saelt  wel  sien, 
Als  ghi  weder  tot  hare  comt. 

Die  ierste  man. 

Alsoe  en  moetic  nemmermeer  sijn  verdoemt 
En  saelt  mi  niet  costen  van  minen  miten. 


i9i 

6o  Si  pleeght  mi  alte  dicke  mijn  lelicheit  te  verwiten, 

Dat  ie  selden  met  vreden  leve. 

Hout,  siet,  ie  sal  u  gheven 

Dese  goede  borse  ende  tghelt  daer  toe. 

Ie  vercocht  gisteren  mine  goede  coe; 
65  Daer  es  tgheelt  in  al  gheheel, 

Dat  seldi  hebben  tuwen  deel. 

Si  gout  tien  schillinc  ende  veertich  pont. 

Die  ander  man. 

Hout,  set  dat  busken  ane  uwen  mont    • 
Ende  blaest  stijf  met  al  uwer  macht. 
70  Ie  hebbe  soe  menich  const  volbracht, 
Ie  sal  emmer  dese  oec  volbringhen. 

Die  ierste  man. 

Salix  iet  te  bat  singhen  ? 

Want  dat  en  constic  noit  geleren. 

Die  ander  man. 

Jaghi,  en  u  varwe  sal  u  verkeren 
75  Ende  u  stemme  sal  werden  claer. 

Die  ierste  man. 

Keren,  god  gheve  u  een  goet  jaer, 
Tot  alden  ghelde  wetix  u  danc; 
Machic  beteren  ane  minen  sanc, 
Soe  eest  tghelt  te  male  behouden. 

Die  ander  man. 

80  Nu  blaest  in,  dat  god  moest  wouden. 

Ja  boye,  nu  sidi  een  man. 

Ie  swere  u  bi  sente  Jan, 

Dat  hi  niet  en  leeft  op  desen  dach, 

Die  u  met  oghen  noit  en  sach, 
85  Dat  hi  u  niet  kinnen  en  sal. 

Die  ierste  man. 

Nu  wouts  god  ende  goet  gheval, 
Hoe  ie  sal  varen  met  minen  wive. 

Des  es  leden  vier  daghe  ende  vive, 

Dat  si  mi  mijn  lelicheit  verweet. 
90  Nu  willic  thuusweert  gaen  gereet, 

Ende  laten  haer  sien  hoe  ie  haer  behage. 

Si  heeft  ghedaen  soe  grote  claghe, 

Dat  ie  lelie  was  ende  out; 

Dies  en  hebbic  nu  nemmermeer  scout, 
95  Want  mijn  anschijn  heeft  nu  een  ander  huut. 

Die  ander  man. 
Dat  doeghet,  ende  tghelt  vander  coe  es  in  de  muut. 


Die  ierste  man. 

En  trouwen,  ie  ben  ghebetert  an  mijn  springen. 
Hulp  god,  hoe  claer  salie  nu  singen ! 
Nu  hebbe  god  lof  ende  danc, 
100  Ie  ben  ghebetert  ane  minen  sanc 

Alsoe  wel  als  ie  ane  mijn  scoenheit  bin. 
O  wijf,  mijn  minnekijn,  laet  mi  in, 
Ende  comt,  besiet  mi  nu ! 

Sijn  wijf. 

Keren,  siet  met  desen  scu ! 
105  Wat  duvel,  wie  heeft  u  soe  begaet  ? 

Die  ierste  man,  haer  man. 

Ie  hebbe  in  enen  joeghtborren  ghebaet. 
Hebdi  mijns  nu  eneghen  lost  ? 
Dese  scoenheit  heeft  mi  ghecost 
Tgheelt  van  onser  coe  algheel. 

Sijn  wijf. 

110  En  trouwen,  dies  hebbe  die  duvel  deel, 
Hebdi  tgheelt  hier  omme  ghegheven? 

Die  ierste  man,  haer  man. 

Jaic,  ende  mi  en  es  niet  bleven,. 
Die  borse  ie  gafse  oec  met, 

Ende  hi  heeft  mi  een  busken  an  minen  mont  geset, 
115  Daer  bliesic  in  al  mijn  macht, 

Ende  daer  quam  uut  soe  groten  cracht, 
Dat  ie  ben  worden  aldus  scoene. 

Sijn  wijf. 

Keren,  hoert,  dat  u  god  loene, 
Een  wijf  vare  wel  met  desen  man! 
120  En  trouwen,  die  duvel  brachter  mi  an. 
Ghi  sijt  recht  swert  al  een  moriaen. 

Die  ierste  man,  haer  man. 

Wat  duvel !  benic  alsoe  ghedaen  ? 
En  benic  niet  scoene,  wit  ende  claer  ? 

Sijn  wijf. 

Jaghi,  ghi  sijt  een  quaet  jaer: 
125  Ie  en  sach  noit  leliker  creature. 


Wat,  Gheert,  lieve  ghebure, 
Comt  ende  besiet  minen  man ! 

Gheert,  sijn  ghebuer. 

Wat  Goesen,  bi  sente  Jan, 
Wie  heeft  u  alsoe  begaet? 
130  Ghi  hebt  emmer  in  ene  weedtcupe  gebaet 
U  anschijn  es  al  met  swerten  bestoven. 

Die  ierste  man,  haer  man. 

Ay  mi,  ende  benic  al  verscoven  ? 
Es  dit  emmer  seker  waer? 
Latet  mi  doch  sien  in  enen  spiegel  claer, 
135  Dat  ie  mi  selven  mach  anesien. 

Sijn  wijf. 
En  trouwen,  dat  sal  u  ghescien. 

Die  ierste  man,  haer  man. 

Hulpe,  hulpe,  goede  lie ! 

Des  wonders  ghelijc  en  sach  ie  nie, 

En  was  nie  man  aldus  bedroghen. 

Sijn  wijf. 

140  Ghi  wanet,  dat  ie  hadde  gheloghen, 
Vul  ondier  sot ! 

Die  ierste  man,  haer  man. 

Ghi  segt  waer,  alsoe  hulpe  mi  god, 
Ie  mach  nu  wel  een  sotkijn  sijn. 
Ey  uutvercoren  minnekijn, 
145  Hulpt  mi,  dat  icx  mach  werden  quite. 

Sijn  wijf. 

Bi  gode,  ie  en  gaver  niet  omme  ene  mite, 
Al  bleefdi  ewelijc  alsoe  ghedaen. 

Die  ierste  man,  haer  man. 

Ie  hoere  wel,  u  en  leter  niet  aen, 
Al  es  mijn  anschijn  aldus  verkeert. 
150  Goede  ghebuer,  goede  Gheert, 
Hoe  salicx  quite  moghen  weerden? 

Gheert,  sijn  ghebuer. 

Men  sal  u  anschijn  met  seiken  eerden 

Ende  met  ander  dinghen  die  daer  toe  hoeren. 

Die  ierste  man,  haer  man. 

Hulpe,  hulpe !  soe  salie  versmoren, 
155  Gheet  men  mi  met  stilder  seiken  toe. 

Sijn  wijf. 

Ie  woude  ie  tgheelt  hadde  van  mijnder  coe, 
Dat  ghi  dus  wel  hebt  bestaet, 
Ende  ghi  in  ene  scijtputte  haet  ghebaet, 
Vul  ondier  keitij  f! 

Die  ierste  man,  haer  man. 

160  Al  waerdi  noch  alsoe  quaden  wijf 

Ende  ghi  noch  alsoe  vele  daer  toe  sout  seggen, 
Ie  salder  tgheelt  van  onser  soch  an  leggen, 
Of  ie  saels  werden  quijt. 

Sijn  wijf. 

Keren,  nu  siet  dit  scoen  abijt, 
165  Dat  mijn  man  heeft  ontfaen ! 

Die  ierste  man,  haer  man. 

Wat,  die  lodder  gaf  mi  te  verstaen, 
Dat  ie  soude  scoen  werden  ende  wel  singen, 
Ende  jonc  soude  werden  ende  verre  springen, 
Ende  dat  ie  u  al  te  wel  soude  ghenoegen. 

Gheert  ghebuer. 

170  Bi  gode,  men  moet  in  dbeste  voeghen, 
Hi  hevet  ghedaen  om  beters  wille. 

Sijn  wijf. 

Keren,  goede  ghebuer,  swijcht  al  stille ! 
Ghi  sout  mi  oec  verscoven  maken. 
Hi  ware  weert,  dat  icken  smete  onder  sijn  kaken 
175  Ende  hi  nemmermeer  in  mijn  huus  en  quame. 

Hierna  volgen  eenige  verwijten  van  den  man  aan 
zijn  vrouw  wegens  haar  ongeoorloofde  verhouding 
tot  een  ,, broeder  lollaert",  waarop  zij  antwoordt: 

God  gheve  u  ramp,  vul  keitij  f, 
Dan  hadde  ons  beiden  niet  dan  spel. 

Die  ierste  man,  haer  man. 

200  Wattan,  het  en  ghenoeghde  mi  niet  wel 
Tspel,  dat  ghi  daer  bedreeft. 

Sijn  wijf. 

Swijt !  hets  jammer  dat  ghi  leeft, 

Vul  ondier  plavant ! 

Ie  sal  u  smiten  op  uwen  tant ! 


205  Ghi  goede  liede,  dit  spel  es  ghedaen; 
Ghi  mocht  wel  alle  thuusweert  gaen 
Ende  lopen  alle  den  graet  neder. 
Ghenoeghet  u,  comt  alle  weder. 


AANTEEKENINGEN. 

BI.  i  vs.  ii  beteekent:  de  kinderen  waren  al  vroegtijdig  het  voor- 
werp van  de  gunst  der  goden.  Zie  Mnl.  Wdb.  VII,  ioo. 

BI.  i  vs.  14.  Deze  regel  kan  beteekenen:  maar  eene  (nl.  Venus) 
was  er  die  hun  gaf  hetgeen  in  de  liefde  het  hoogste  gesteld  wordt, 
nml.   schoonheid.   Zie  Mnl.   Wdb.  VI,   677. 

BI.  2  vs.  28:  voor  enen  onsachte  doen,  iemand  verdriet  doen,  waarin 
onsachte  een  bijwoord  is,  zie  Mnl.   Synt.3  §  118. 

BI.   3  vs.  71:  biden.  Het  hs.  heeft  hier  beide. 

BI.  3  vs.   85:  riken   =   rike  een.  Zie  Mnl.  Synt.  §    142. 

BI.    4    vs.    101:    ende    =    ende   wi,    terwijl   wij.    Zie    Taalk.    Bijdr. 

135  vlgg- 

BI.  4  vs.  107:  eneghe  clusenaren,  d.i.  kluizenaars.  Het  woord  eneghe 

komt  hier  overeen  met  het  mv.  van  het  hd.  irgend  einer  d.i.  irgend 

welche  en  moet  niet  in  den  zin  van  eenich  hd.,   einig  d.i.   ee?izaam, 

worden  opgevat.  Zie  Mnl.  Wdb.  II,  662  vlgg. 

BI.  4  vs.  in.  vlgg.  Zie  Mnl.  Wdb.  IV,  2416. 

BI.  4  vs.  112.  De  variant  heeft:  mcnegherande  moet  van  gefeinse 
in  mijn  gedachte,  d.i.  allerlei  gedachten  doorkruisen  mijne  ziel. 

BI.  6  vs.  182:  allen  blo  et  =  al  een  bloet,  een  en  al  bloed  of  al  en 
bloet   =   al  in  bloed. 

BI.  7  vs.   120.  De  andere  redactie  heeft: 

Dat  mynne  dus  onghenadich  es 
Dengenen,   die  hoer  sijn  onderdaen. 

Wellicht  moet  dan  ook  in  vs.  220  voor  „men"  minne  gelezen  worden. 

BI.  7  vs.  239  allen  bloet  =  al  een  bloet;  vs.  240  heeft  als  een 
variant  dat  hem  (Pyramus)  ter  wonden  ute  woet.  In  deze  variant 
moet  tsweert  opgevat  worden  als  de  begroeide  aardkorst,  mnl.  swaerde, 
swaert,  vr.  en  onz.  Zie  Taal-  en  Ltb.  I,  57  ;  Mnl.  Wdb.  VII,  2474. 

BI.  9.  Voor  dit  verhaal  zie  Kaetsfel,  LVII  en  Scaecs-pel,  XCVI. 

BI.  12  vs.  124  vlgg.  beteekent:  zoodat  hij  spoedig  bewerkte  dat  er 
met  zijn  toestemming,  enz. 

BI.    12  vs.    131:  harer  dochter;   voor  dezen   genitief  zie  Mnl.  Synt. 

%  17^ 

BI.  14  vs.  209:  ghane:  scame,  assoneerend  rijm;  evenzoo  vs.  129: 
maghen:  ghaven. 

BI.  18  vs.  36.  Voor  deze  constructie  zie  Mnl.  Synt.  §  318,  opm.  3. 
Zie  ook  bl.   22,   vs.    194. 

BI.  18  vs.  54.  Het  hs.  heeft  hier  nu  in  plaats  van  u. 

Bl.  19  vs.  90.  Dat  is  alsoe  =  dat  is  zoo.  Voor  si  conjunctief  vorm 
met  indicatief  beteekenis  zie  Taalk.  Bijdr.  I,  61  ;  Mnl.  Wdb.  VII, 
1038;  Mnl.  Synt.    §  340  noot. 

Bl.  19  vs.  91.  Het  hs.  heeft  slapen,  vermoedelijk  onder  invloed  van 
het  synonieme  slapen  werden. 

Bl.  20  vs.  102.  Hier  is  door  Verdam  ingevoegd. 

BI.  22  vs.  216.  Swighen  is  hier  infinitief,  die  als  subject  zonder 
praedicaatsverbum  met  .  het  praedicaatsnomen  is  verbonden.  "Zie 
Mnl.   Synt.     §  10. 

BI.  23  vs.  220.  Voor  het  ontbreken  van  het  subject  hi  in  dezen  zin 
zie  Mnl.  Synt:    §  5b. 

BI.  23  vs.  22.  Het  hs.  heeft:  dat  si  manlijc  anderen  quamen  te 
spraken. 

BI.  24  vs.  55.  Voor  het  gebruik  van  het  ww.  sijn  in  dezen  zin  zie 
Mnl.  Wdbr  VII.  kol.  1106. 

BI.  27  vs.  182  beteekent:  Het  zou  mij  spijten  als  ik  de  oorzaak  was 
van  uwe  ontstemdheid. 

BI.  31  vs.  1.  De  variant  luidt  vertelde:  verspelde. 
BI.   34  vs.  99  beteekent:  het  staat  mooi  als  't  nauwsluitend  is.   De 
andere  redactie  heeft:  dat  nauwe  staet  an  uwen  voet.  Voor  nuwe   = 
nauwe,  zie  Mnl.  Wdb  IV,  2420. 

BI.  38  vs.  280.  Aan  hs.  C  is  so  gerne  ontleend.  Hs.  A  heeft  mei  ogen. 
BI.  39  vs.  313.   Hier  is  de  lezing  der  andere  redactie  opgenomen. 
Hs.  A.  heeft:  want  die  minne  die  wille  doet. 

BI.  41  vs.  380.  Voor  het  gebruik  van  't  lidwoord  voor  een  telwoord 
zie  Mnl.  Synt.    §    95  e. 

BI.  41  vs.  400.  Redactie  C  heeft: 

Wat  hebbic,  vergheten,  onsalech  man, 
Die  wile  ie  te  spreken  adde  stade. 
BI.   41   vs.   405   beteekent:  zoo   moet  hun  steeds  iets  ontbreken,  tot- 
dat ik   (de  God  der  liefde)    mij  er  in  meng,  om  den  vrede  tot  stand 
te  brengen. 

BI.  41  vs.  407.  Voor  den  vorm  slapen  zie  Mnl.  Synt.  §  259  en  Mnl. 
Wdb.  VII  1235. 

BI.  43  vs.  495:  te  swaren  sake  —  te  sware  een  sake  voor  iemand  die. 
BI.   44  vs.   508.    Hs.    A.    heeft:  opdat  ie  noit  kinne  die  minne.   De 
opgenomen  redactie  is  die  van  C.  Het  fr.  komt  met  A.  overeen: 
La  nuit  ainsinc  te  contendras, 
Et   de   repos  petit   prendras, 
Se  fonques  mal  d'amors  connui. 
De  God  van  Minnen  haalt  hier  zijn  eigen  ervaring  aan. 
Chaucer's  bewerking  komt  met   C.   overeen: 

The  night  shalt  thou  continue  so, 
Without  rest,  in  paine  and  wo, 
If  ever  thou  knew  of  love  distresse 
Thou  shalt  mo  learne  in  that  sicknesse. 
BI.  vs.  539.  Zie  bl.  41  vs.  407  en  aant. 

BI.  45  vs.  558:  maken  kan  hier  de  beteekenis  hebben  van  worden; 
vgl.  eng.  io  make,  óf  doen  moet  als  hulpww.  worden  opgevat.  Zie 
Mnl.   Synt.    §  253. 

Bl.  56  vs.  377:  soe  wert  vergaen  —  verginc.  Zie  Mnl.  Synt.    §   265. 
Bl.  58  vs.  457.  De  variant  heeft  hier  hemdekijn. 

Bl.   59  vs.  494.   Het  hs.  heeft  in  de  plaats  van  in  scerne:  in  spele. 

De  nederrijnsche  vertaling  luidt:  ist  uch  erst,  off  ist  uch  scherne. 

BI.  60  vs.  552:  in  den  gedringe  is  overgenomen  uit  hs.  B.  Hs.  A. 
heeft  der  ghederingen. 

BI.  62.  Voor  de  verklaring  van  dit  gedicht  zie  C.  G.  N.  de  Vooys 
en  W.   F.  Tiemeijer  in  Tijdschrift,  XXXVII,   154;   XXXVIII,   311. 

BI.  62  vs.  11.  De  ontkenning  moet  hier  worden  weergegeven  door 
maar. 

BI.  88  vs.  16.  Sy  is  hier  accusatief.  Zie  Mnl.  Wdb.  VII,  1036 — 1037. 

BI.  70  vs.  96.  Deze  regel  beteekent  waarschijnlijk:  wie  durft  iemand 
nog  de  waarheid  zeggen?  waarheidsliefde  bestaat  niet  meer.  Tselve 
in  vs.  97  ziet  dan  terug  op  spel.  Zie  Mnl.  Wdb.  VII,  1674. 

BI.  71  vs.  38.  Daer  =  bij  God ;  vgl.  Stemmen,  53:  Die  na  der  werelt 
wijs  is,  voor  God  is  hij  sot,  ontleend  aan  I  Cor.  3,  19:  Want  de 
wijsheid  der  wereld  is  dwaasheid  bij  God. 

BI.  73  vs.  102:  oeck  wat  =  wat  ook. 

BI.  74  vs.  123  oeck  hoe  veel  =  hoeveel  ook.  Zie  Mnl.  Synt.  §  108 
opm.  3. 

BI.  74  vs.   133:  air  e  oer  den  moeder  is  het  huwelijk. 

BI.  89.  Perne  enz.  De  bron  van  dit  verhaal  is  onbekend. 

BI.  82  vs.  220.  Wat  daar  soms  uitgehaald  wordt,  daar  hebben  de 
Delftenaars  geen  begrip  van.  Weven  heeft  hier  de  dubbele  beteeke- 
nis  van  doen,  verrichten,  uithalen  en  van  weven  (in  Delft  waren  veel 
weverijen,  vooral  van  fuuc,  een  best  soort  laken).  Voor  die  van  Delft 
=   de  bewoners  van  Delft,  zie  Mnl.  Synt.   §    44. 

BI.  93  vs.  243.  Verdam  wil  lezen  guetsalich,  fatsoenlijk ;  zie  Mnl. 
Wdb.  IV,  71,  doch  ook  Mnl.  Wdb.  VII,  101,  waar  salich  verklaard 
wordt  als  onschuldig,  eenvoudig,  argeloos. 

BI.  94  vs.  3.  Abyde  =  Abydos,  stad  in  Troas  op  't  smalst  van  den 
Hellespont  tegenover  S  es  tos  (mnl.  S  est  o  en). 

BI.  103  vs.  64.  Bedoeld  is  Wilhelm  van  Orlens,  hoofdpersoon  in 
den  roman  van  dien  naam,  door  Rudolf  von  Ems.  De  speer  stak  niet 
in  het  hart  maar  in  den  schouder  van  Wilh.  v.  O.,  die  pas  aan  het 
slot  van  den  roman  hertog  v.  Brabant  wordt.  Een  korten  inhoud  vindt 
men  bij   Goedeke,  Grundrisz  I,  bl.  124. 

BI.  103  vs.  80.  Symiatulander  komt  evenals  Sigonne  (vs.  78)  voor  in 
Wolffram  von  Esschenbach's  Titurel,  I  st.  92  als  Schionatulander ,  en 
is  de  held  van  het  gedicht,  dat  alleen  den  naam  van  Titurel  draagt, 
omdat  hij  in  den  eersten  regel  van  het  iste  fragment  voorkomt. 

Bl.  103  vs.  82.  Ysalde  en  Tristran  zijn  ontleend  aan  de  Tristan 
und  Isolde  van   Gottfried  von  Straszburg. 

Bl.  103  vs.  85.  Zybelye  van  Zweden,  enz.  De  bron  van  deze  namen 
is  mij   onbekend. 

Bl.  104  vs.  88.  Anazartes.  Bedoeld  is  Anaxarete,  een  Cyprisch 
meisje,  dat  door  hare  koelheid  haren  minnaar  Iphis  er  toe  bracht 
zich  aan  haar  deur  op  te  hangen.  Toen  ze  bij  zijn  begrafenis  nog 
spottend  het  venster  uithing,  veranderde  Venus  haar  in  een  beeld. 
Zie  Ovidius,  Metam.  XIV,  698  vlgg. 

Bl.   104  vs.   123:  vrouwen  ?ninne   =  liefde  voor  de  vrouw. 

BI.  107  vs.  45  beteekent:  geen  bewustheid  had  van  wat  er  om  hem 
heen  gebeurde. 

BI.  108  vs.  78.  Voor  de  verbinding  van  deze  twee  ongelijksoortige 
rededeelen  zie  Mnl.  Wdb.  II,  154. 

BI.   109  vs.   121.  saen.   Het  hs.  heeft  sach. 

BI.  11  o  vs.  158  beteekent:  maar  eerst  bevalen  zij  hem  zeer  in  de 
gunst  van  God ;  zeiden  zij  hem  hartelijk  vaarwel ;  vgl.  enen  te  Gode 
bevelen. 

BI.  110  vs.  165:  soene  te  ghecrighene  van  moeder  ende  vader,  om 
voor  zijn  overleden  ouders  verzoening  bij   God  te  verkrijgen. 

BI.   in  vs.  21:  geheit  was   =   heet  gemaakte  was   (znw. ) 

BI.   113  vs.   120:  niet  en  docht   =   niets  vreest. 

BI.   116  vs.  26.   De  uitgaaf  heeft  minlike  ee?i  lieflike  kinne. 

BI.   117  vs.  6:  lieve  minne,  liefde  voor  mijn  liefste. 

BI.  118.  Voor  de  liederen  van  zuster  Hadewijch  zie  ook  de  critische 
uitgave  van  Dr.  Johanna  Snellen:  Liederen  van  Hadewijch,  Amster- 
dam, W.  Versluys,  1907  en  Tijdschr.  XXXI,  114.  Dit  lied  staat  ten 
onrechte  onder  de  groep  wereldsche  poëzie,  doch  kon  wegens  de  ver- 
wijzingen in  het  Glossarium  niet  verplaatst  worden. 

BI.  130  vs.  34  beteekent  dat  hij  een  gat  in  zijn  beurs  maakt,  veel 
geld  uitgeeft ;  flassche  in  vs.  37  beteekent  lichaam,  bast ;  syn.  van 
het  mnl.   butseel,  lederen  wijnzak,  lichaam. 

BI.  131  vs.  12.  Vgl.  Tuinman  II,  147:  Hebt  gy  den  schild,  ik  heb 
de  sfeer,  weet  gy  een  gat,  ik  weet  een  nagel,  d.i.  ik  kan  wel  tegen 
u  op,    gij   vindt  in  mij   uwen  man. 

BI.  138.  Voor  het  lied  van  heer  Daniël  zie  G.  Kalff,  Lied  in  de 
Middeleeuwen,  bl.   64  vlgg.  ;  Van  Heiten  in  Tijdschrift  XV,   219. 

BI.  142.  Vergelijk  voor  het  geestelijk  lied  behalve  het  reeds  ge- 
noemde werk  van  Prof.  Dr.  J.  G.  R.  Acquoy  ook  Dr.  J.  A.  N.  Knuttel, 
Het  geestelijk  lied  in  de  Nederlanden  voor  de  Kerkhervorming, 
Rotterdam,  Brusse,   1906. 

Bl.  160  vs.  109:  voeren:  uren.  Voor  dit  rijm  zie  V.  Heiten  §  50 
opm.  3 ;  Franck  c  31. 

Bl.  162  vs.  180:  Hij  zou  van  eene  zoodanige  afkomst  kunnen  zijn, 
dat  ik  hem  dadelijk  zal  koopen.  Zie  Tijdschr.  XXIII,  280  vlgg.  voor 
het  ontbreken  der  conjunctie. 

Bl.  164  vs.  253.  Voor  het  rijm  segt:  ghedeckt  zie  V.  Heiten  gid ; 
Franck  §  80  en  87. 

Bl.  167  vs.  331.  Leendertz  verklaart  hier:  Ik  heb  er  nooit  over 
gesproken  behalve  tot  u  op  dit  oogenblik. 

Bl.  172  vs.  497  beteekent:  Na  hetgeen  gij  gehoord  hebt,  wil  ik 
het  u  verder  vertellen. 

Bl.  173  vs.  530.  Leendertz  verklaart  hier:  gij  zijt  zoo  schoon,  dat 
gij  met  recht  de  eerste  moogt  zijn  in  de  oogen  van  eiken  man. 

Bl.  176.  Over  het  enkelv.  doel  bij  het  meerv.  verraderen  zie  Mnl. 
Synt.    §    20S. 

Bl.   177  vs.  664.   Zie  Tijdschr.   XXVII,  245. 

BI.  181  vs.  782.  In  de  plaats  van  soe  wil  Dr.  G.  Engels  (stelling  16 
zijner  dissertatie)  lezen  sone.  Het  is  wellicht  beter  soe  op  te  vatten 
als  versterkende  partikel  van  u.   Zie  Mnl.   Synt.   §   325. 

BI.  185  vs.  912.  Leendertz  merkt  hier  op:  ,,Crone  draghen  = 
koningin  zijn.  Maar  is  boven  al  die  leven  nu  „daartoe  verheven,  uit- 
verkoren boven  allen"  of  is  het  „heerschend  over  allen"?  Mij  dunkt 
het  eerste,  omdat  Sicilië  toch  ook  niet  de  geheele  wereld  was.  Maar 
vreemd  blijft  daarbij  vs.  914  Ie  salse  minen  sone  opgheven ;  dat  kan 
niet  dezelfde  kroon  zijn". 

BI.  187  vs.  968.  Bi  desen  here.  De  dichter  dacht  zich  hierbij  een 
crucifix  op  het  tooneel. 

BI.   188  vs.   1012:  sittene.  De  slot  e  te  stellen  op  rekening  van  blive? 

BI.    189  vs.   2:  wijtmolder,   tarwemolenaar . 

BI.    189  vs.   n:  roden,   rooien;  vs.    13:  dijeken,  dijkwerken. 

BI.   189  vs.  23:  luken,  stoelen  matten?    Zie  Antw.  Idiot.  782. 

BI.    189  vs.   24:  binden,   krammen. 

BI.   189  vs.   27:  f  ober  die,   zotternij,  grappen. 

BI.    189  vs.   28:  ramp,  kramp. 

BI.    189  vs.  30:  wondic    =    won  ie,  verdiende  ik. 

BI.    190  vs.   32:  vri,   wonderlijk. 

BI.    190  vs.   41:   ru,   ruig,   harig. 

BI.   190  vs.  49:  rasen,   dol  zijn  van  verliefdheid. 

BI.    190  vs.   59:  mite,   mijt,  1/3  penning;   geld. 

BI.    191   vs.   67:   gelden,   opbrengen. 

BI.   191  vs.  79:  behouden,  goed  besteed. 

BI.  191  vs.  80  en  86:  wouden,  zegenen;  vs.  81:  boye,  vriend, 
kameraad. 

BI.   191  vs.  86:  geval,   geluk. 

BI.   192  vs.  96:  doeghet,  doet  het ;  muut,  kooi;  in  de  muut,  binnen. 

BI.  192  vs.  104:  keren,  uitroep  Christus,  hemel !  scu,  vogelver- 
schrikker.  Voor   „met"   zie  Leendertz,   bl.   561. 

BI.   192  vs.   105:  begaden,    toetakelen,    (ook   vs.    129). 

Bl.   192  vs.    106:  joeghtborren,   verjongingsbron. 

Bl.   193  vs.  121:  al,  als;  vs.  124:  quaet  jaer,  ongeluk  (scheldwoord). 

Bl.  193  vs.   130:  weedtcupe,   blauwkuip. 

Bl.    193  vs.   132:  verscoven,    rampzalig,   ongelukkig. 

Bl.   193  vs.   141:  ondier,   verachtelijk,   laag    (ook   vs.    159). 

Bl.  194  vs.  152:  met  seiken  eerden,  met  urine  bewerken,  zooals  de 
vollers  doen,  die  met  vollersaarde  de  wol  ontvetten.  Zie  de  aant. 
van  Leendertz;  vs.  154:  versmoren,  doodgaan. 

Bl.  194  vs.  155:  stil,  stel,  oud,  belegen. 

Bl.   194  vs.   162:  soch,  zeug. 

Bl.   195  vs.   166:  lodder,    gemeene    kerel,    smeerlap. 

Bl.   195  vs.   174:  smiten,    slaan. 

Bl.   195  vs.   198:  ramp,    ongeluk. 

Bl.   195  vs.   199:  d.i.   wij  hadde?i  aïlee?i   maar  pret? 

Bl.   195  vs.  207:  graet,    trap. 

Bl.   195  vs.  203:  plavant,    s?ncerlap. 


Verwijs,  E. 
Bloemlezing  uit  . . . 

